কোনোবাই আপোনাক অপমান কৰিলে আপুনি কি কৰিব ? - JibonorShongram.in\nআমাৰ জীৱনত কেতিয়াবা এনেকুৱা ঘটনাৰ সন্মুখিন হওঁ যি আমাক বহুত কষ্ট দিয়ে, আমাৰ আত্মবিশ্বাসক ভাঙি দিয়ে। বিশেষকৈ তেতিয়া যেতিয়া মানুহে আমাক অপমান কৰে। তেতিয়া আমি অকল এইটো ভাৱো যে ইয়াৰ প্রতিশোধ কেনেকৈ ল’ব পাৰি। কিন্তু গৌতম বুদ্ধ এই বিষয়ে কি কয় জানো আহক –\nগৌতম বুদ্ধৰ এই গল্পটোৰ পৰা আপুনি জানিব পাৰিব যে, যদি আপোনাক কোনোবাই অপমান কৰে তেনেহলে আপুনি সেই সময়ত কি কৰিব। এই গল্পটোৰ পৰা আপুনি শিকিব পাৰিব যদি আপোনাক গালি দিয়ে বা বেয়া ব্যৱহাৰ কৰে, তাৰ পাছতো আপোনাৰ কোনো প্রভাৱ নপৰে।\nএবাৰ গৌতম বুদ্ধ এটা গাঁৱৰ মাজেৰে গৈ আছিল, সেই গাঁৱৰ মানুহবোৰে গৌতম বুদ্ধক বেয়া পাইছিল, তেওঁক পছন্দ কৰা নাছিল। তাৰ পাছত গাঁৱৰ মানুহবোৰে গৌতম বুদ্ধক আবৰি ধৰে আৰু গালি দিবলৈ আৰাম্ভ কৰে। সেই গাঁৱৰ যিজন মুখীয়া জনেও গৌতম বুদ্ধক গালি দিবলৈ আৰাম্ভ কৰিলে। কিন্তু গৌতম বুদ্ধ এই সকলোবোৰ কথা শুনিও নুশুনাৰ বাও ধৰিলে। গৌতম বুদ্ধ অকল হাঁহিবলৈ ধৰে, সেই মুখীয়া গৌতম বুদ্ধক বহু সময় ধৰি গালি দি আছিল, কিন্তু সেই গালিয়ে গৌতম বুদ্ধৰ কোনো প্রভাৱ পৰা নাছিল। সেই বাবে সেই মুখীয়া জনে গালি দিয়া বন্দ কৰে।\nতাৰ পাছত গৌতম বুদ্ধে কয় যদি তোমালোকৰ গালি দিয়া শেষ হৈ থাকে তেনেহলে মই ইয়াৰ পৰা যাব পাৰিম নে ? কাৰণ মোক সন্মুখৰ গাঁৱৰ আমন্ত্রণ আছে, সেই গাঁৱৰ মানুহবোৰে মোৰ বাবে অপেক্ষা কৰিছে। এই কথা শুনাৰ পাছত সেই মুখীয়া জনে কয়- আমি আপোনাক ইমান গানি দিলো, অপমান কৰিলোঁ, বেয়া ব্যৱহাৰ কৰিলোঁ কিন্তু আপুনি ইয়াৰ উত্তৰ নিদি হাঁহি আছে যে ? আমাৰ কথাত আপোনাৰ বেয়া লগা নাই নে ?\nতাৰ পাছত গৌতম বুদ্ধ কয়- তোমালোকৰ আহিবলৈ অলপ দেৰি হৈছে। যদি আজিৰ পৰা ১০ বছৰ আগত তোমালোকে মোৰ সন্মুখত আহিলে তেনহলে হয়তো তোমালোকক কথা শুনি মোৰ বহুত বেছি বেয়া লাগিল হয়। কাৰণ ১০ বছৰ আগত মইও তোমালোকৰ দৰে আছিলো। সেই সময়ত যদি মোৰ লগত বেয়া ব্যৱহাৰ কৰিলে বা গালি দিলে মই বহুত খং কৰিছিলো। কিন্তু মই বহুত আগত আহিছো, এতিয়া মোৰ ভিতৰত খং, হিংসা, এইবোৰ নাই। এতিয়া মই সেই জাঘাত আহিছো, য’ত তোমালোকৰ গালি পৌছাব নোৱাৰে, তাৰ পাছত মুখীয়া জনে কয় – কিন্তু এইটো কেনেকৈ সম্ভৱ মই আপোনাক গালি দিছো, সমগ্র গাওঁৰ মানুহৰ সন্মুখত তাৰ পাছতো কিয় আপোনাৰ বেয়া লগা নাই ?\nতাৰ পাছত গৌতম বুদ্ধে কয় – যোৱা কালি মই এটা গাওঁত গৈছিলো, আৰু সেই গাঁৱৰ সমগ্র মানুহবোৰে মোৰ কথা শুনে আৰু আনন্দিত হয়। আৰু সেই গাঁৱৰ মুখীয়া মোৰ বাবে মিঠাই লৈ আহে, আৰু সেই মিঠাই খোৱাৰ বাবে মোক অনুৰোধ কৰে, কিন্তু মই কওঁ মোৰ পেট ভর্তি আছে মই এই মিঠাই খাব নোৱাৰিম। এই কথা শুনাৰ পাছত মুখীয়া জনে সেই মিঠাই ঘূৰাই লৈ যায়, লগতে গৌতম বুদ্ধে কয়- যেতিয়ালৈকে মই কোনো বস্তু গ্রহণ নকৰিম তেতিয়ালৈকে মোক কেনেকৈ দিব। মোক যেতিয়া কোনোবাই কিবা এটা দিব, মই সেইটো লম নে নাই সেইটো মোৰ ওপৰত নির্ভৰ কৰিব।\nতাৰ পাছত গৌতম বুদ্ধ মুখীয়া জনক শুধে – মই যেতিয়া মিঠাই লোৱা নাছিলো, সেই ব্যক্তি জনে মিঠাই কি কৰিছিল ? তাৰ পাছত মুখীয়াজনে কয় – মিঠাই খিনি ঘৰত লৈ গৈ ঘৰৰ মানুহবোৰক ভাগ বতৰা কৰি দিছে চাগে। তাৰ পাছত গৌতম বুদ্ধে কয় – তুমি ঠিকেই কৈছা, লগতে গৌতম বুদ্ধে কয় – সেই মিঠাই দৰে তুমি মোৰ বাবে গালি লৈ আহিছা, আৰু তুমি বিচৰা যে এইটো মই গ্রহণ কৰোঁ। কিন্তু মইতো এইতোঁ গ্রহণ নকৰো তেনেহলে এতিয়া তুমি কোৱা তুমি এইটো দি কি কৰিবা ? এই প্রশ্নৰ উত্তৰ সেই মুখীয়াজনৰ ওচৰত নাছিল।\nতাৰ পাছত গৌতম বুদ্ধে কয় – খংতো মই তেতিয়াই কৰিম যেতিয়া মই এই কথা গালিবোৰ গ্রহণ কৰিম। গৌতম বুদ্ধৰ কথা শুনি মুখীয়াজনৰ লাজত পৰি যায়, তাৰ পাছত গৌতম বুদ্ধে কয় – মই দেখিবলৈ পাইছো গালি হৈছে এটা কাইটৰ দৰে, যিজনে গালি দিয়ে আৰু যিজনে গালি গ্রহণ কৰে তেওঁলোক দুয়ো সেই কাইটৰ দ্বাৰা ক্ষতিগ্রস্ত হয়। এতিয়া তুমি কোৱা ? মোৰ চকু থকালৈকে মই কাইটবোৰ কেনেকৈ গ্রহণ কৰিম ? সেই বাবে মোক ক্ষমা কৰি দিয়া মই তোমালোকৰ উপহাৰ গ্রহণ কৰিব নোৱাৰো। গৌতম বুদ্ধৰ কথা শুনি সেই মুখীয়াজনে লজ্জাত পৰি যায় আৰু চকুত পানী আহিবলৈ ধৰে, তাৰ পাছত গৌতম বুদ্ধৰ বঢ়িত ধৰে, আৰু ক্ষমা বিচাৰে।\nবন্ধু-বান্ধুৱী সকল বহুতেই ভাৱে যে আমাৰ দুখৰ কাৰণ বেলেগ মানুহ, কিন্তু বাস্তৱত এইটো অকল আমাৰ ওপৰত নির্ভৰ কৰিব বেলেগে বেয়া ব্যৱহাৰ বা গালি দিয়া আমি গ্রহণ কৰিম নে নকৰো, বেলেগৰ বেয়া কথা বা গালিবোৰ যদি গ্রহণ কৰো তেতিয়া নিজে নিজৰ ক্ষতি কৰা হ’ব। আৰু যদি আমি সেইবোৰ গ্রহণ নকৰো তেনেহলে আমাৰ জীৱনত কোনো ধৰণৰ প্রভাৱ পেলাব নোৱাৰে।


Home Unlabelled হাস্য ব্যংগৰে সত্যৰ সন্ধান\nxukhdukh.com November 23, 2013\n১. উদ্ধাৰ হ'ল লক্ষ্মীনাথ বেজবৰুৱাৰ প্ৰকৃত জন্ম-কুণ্ডলীঃ কুণ্ডলীত হাস্য বংগ লেখাৰে তেখেতে ৰসৰাজ বুলি প্ৰসিদ্ধি লাভ কৰিবই বুলি লিখা থকা বুলি মাকে কোৱাৰ পাছতহে লক্ষ্মীনাথে ৰস ৰচনাত মনোনিবেশ কৰিছিল বুলি জ্যোতিষী হিৰো ইয়ঙে ব্যক্ত কৰিছে।\nলোকেল গুজৱ পঢ়ি আইতাৰ হাঁহি....\n২. গ্ৰাম্য বৈদ্যুতিকীকৰণত চৰ-জমিন তদন্ত কৰিবলৈ ওলাল চদন কমিটি। জমিন চাবলৈ বিলাসী গাড়ী যোগান ধৰিলে বিধান সভা সেৱক বিভাগে। পিছে চৰ চাবলৈ বিলাসী নাঁৱৰ ব্যৱস্থা নথকাত এই চৰ-জমিন তদন্ত সম্পূৰ্ণ কৰিব নোৱাৰিব বুলি প্ৰকাশ কৰিলে চংচদীয় সচিবে। চৰত তদন্ত কৰিবলৈ যাবলৈ ডিস্কো থকা বিলাসী নাও বা জাহাজখন গুৱাহাটীৰ জাহাজঘাটৰ পৰা পঠাবলৈ বিধায়িনী দলে দাবী তোলাৰ ৰসাল খবৰ।\n৩. কাৰ্যবাহী অভিযন্তাক হত্যা কৰি নিজৰ ক্ৰেডিট বৃ্দ্ধ কৰিলে বোকাজান সন্ত্ৰাসবাদী সন্থাইঃ হত্যাকাৰীয়ে বিজ্ঞপ্তি যোগে এই দাবী কৰাৰ পৰম্পৰা ৰক্ষা কৰা বাবেই সাংবাদিক সন্থাৰ তৰফৰ পৰা “শ্ৰেষ্ঠ সত সাহসী হত্যাকাৰী-২০১৩” বঁটাৰ বাবে লগে লগে মনোনয়ন লাভ কৰা বুলি জানিব পৰা গৈছে।\n৪. চিংগাপুৰৰ চিঙৰা অসমৰ চিঙৰাতকৈ খাবলৈ বেয়া বুলি ফেক্স যোগে বাৰ্তা পঠালে ৰসাল গগৈয়ে। তেখেতে দক্ষিণ-পূৱ-এছিয়াৰ আন্তঃজাৰ্তিক বানিজ্য সন্মিলনত এই চিঙৰা খাবলৈ গৈ গগৈদেউৰ মনটো খানাপাৰাৰ যাদৱৰ চাহ দোকানৰ চিঙৰালৈ উৰি অহা বুলিও প্ৰকাশ কৰিলে তথ্য।\n৫.বড়োলেণ্ডৰ পৰা হাইড্ৰামা মুহিলাৰীয়ে এটা প্ৰশ্নৰ উত্তৰ বিচাৰি সুখ দুখৰ কাৰ্যালয়লৈ পঠিয়ালে তথ্য জনাৰ অধিকাৰ আইনৰ অধীনত আবেদনঃ তেখেতৰ প্ৰশ্ন- অখিল গগৈ কোন?\n৬. আলু খাই নিজৰ মেদবহুলতা বৃদ্ধি কৰাৰ লগতে উচ্চ দৰত আলু বিকি পেট বঢ়োৱাক লৈ উদ্বিগ্ন হৈ পৰিছে অসমৰ খানা-পিনা-আলু-কচু মন্ত্ৰী নহৰুল বিশ্ৰামেঃ তেখেতে কয় দাম নি আলু কিনি খোৱা বন্ধ কৰি নিজৰ মেদো কমাওক আৰু লগতে বেপাৰীকো নাকী লগাওক। নহৰুল চাৰৰ পৰামৰ্শত মেদবহুল শ্ৰীমতী সন্থাই আদৰণি জনোৱাৰ সুখৰ খবৰ।\n৭. তেজপালৰ লিফটৰ ভিতৰত সহকৰ্মীক চেনেহ দিবলৈ চেষ্টা কৰা কাৰ্যৰ কাণ্ডত, ঘটনাৰ পাছত লিফটত চিচি টিভিৰ কেমেৰা নথকা বুলি জানিব লৈ বিপাঙত পৰিছে গোৱা আৰক্ষীঃ এতিয়াৰ পৰা ভণ্ড সাংবাদিক, লম্পট ব্যৱসায়ী আদিয়ে আহ যাহ কৰা সকলো বাটপথ, লিফট, টয়লেট আদিতো চিচি টিভি কেমেৰা লগোৱা বাধ্যতামূলক কৰিবলৈ গোৱা আৰক্ষীয়ে দিলে পৰামৰ্শ।\n৮. তৰুণ তেজপালৰ নতুন গ্ৰন্থ “ক্ষমা বিচাৰি কেনেকৈ লিখিব চিঠি” শীৰ্ষক গ্ৰন্থই দেশজুৰি তোলপাৰ লগোৱাৰ খবৰঃ যৌন নিৰ্যাতন কৰি ক্ষমা বিচৰাৰ সঠিক টেকনিক বিচাৰি তেজপালৰ সাক্ষাতৰ বাবে জেইলৰ পৰা এপইনমেণ্ট বিচাৰি যোগাযোগ কৰিলে আশাৰাম পাপ্পুৱে।\n৯. নিৰৱ সাহিত্যিকৰ মূল নুবুজে সাহিত্যৰ জাতীয় অনুষ্ঠানেঃ সেয়ে নিৰৱ সাহিত্যিক সন্থাই আয়োজন কৰিলে বিশেষ কৰ্মশালা “আপোনাৰ মোল বুজাব কেনেকৈ?” কৰ্মশালাত সাহিত্যিক পেঞ্চন লাভৰ ১০১টা কিটিপ শিকিবলৈ লেখক সকলে অধিক আগ্ৰহ প্ৰকাশ কৰা বুলি সমল ব্যক্তি ৰসাল শৰ্মাই জনাইছে।\n১০. একেখন পথাৰত একে সময়তে আটাইতকৈ বেছি ভ্ৰাম্যমান মঞ্চত নাট পৰিবেশন কৰি এইবাৰ বিশ্ব অভিলেখ গঢ়িলে নলবাৰী ৰাস উদযাপন সমিতিয়েঃ পিছে ফীজ ছয় হাজাৰ টকা দি আবেদন নকৰা বাবে যোৰহাটত থকা অভিলেখ চাৰ্টিফিকেট বিতৰণ শাখাই এই অভিলেখৰ স্বীকৃতি নিদিয়াৰ উঠিছে অভিযোগ।\nBy xukhdukh.com on November 23, 2013\nপলকেত সুখ দুখৰ বতৰা\nমামণি বাইদেউলৈ শ্ৰদ্ধাঞ্জলি\nসুখ দুখ ভিডিঅ'\nপ্ৰযুক্তিগত সমস্যাৰ সমাধান\nপ্ৰৱাসী অসমীয়াৰ কথাৰেঃ\nপ্ৰবাসী অসমীয়া সংবাদ\nভাল খবৰৰ সন্ধানত\nহাস্য ব্যংগৰে সত্যৰ সন্ধানঃ\nমিচা ক’লে কি ডাল হ’ব (হাস্য ব্যংগ)\nঅসমীয়া ব্লগৰ ঠিকনা\nলোকেল গুজৱ (গ্ৰন্থমেলা বিশেষ)\nআজিৰ অনুভৱঃ সুধাকণ্ঠৰ দ্বিতীয় মৃত্যু-বাৰ্ষিকীত\nসুখ দুখ মিউজিক ভিডিঅ’


সম্পাদকীয়–চাহিন জাফ্ৰি – ফটাঢোল\nMarch 1, 2019 সম্পাদকীয়\t40 Comments\nএই সময়, অশান্ত সময়৷ সেয়ে ভাৰাক্ৰান্ত মন৷\nযোৱা ১৪ ফেব্ৰুৱাৰীত কাশ্মীৰৰ পুলৱামাত যি নাৰকীয় ঘটনা ঘটি গ’ল ই সঁচাকৈ সমগ্ৰ মানৱ জাতিৰ বাবে এটা ক’লা দিন হৈ ৰ’ব৷ আমাৰ দেশৰ ৪৪ জন সাহসী চি.আৰ.পি.এফ জোৱান শ্বহীদ হ’ল আত্মঘাটি সন্ত্ৰাসবাদী বোমাৰুৰ আক্ৰমণত৷ দেশৰ ভিতৰত এনে আত্মঘাটি আক্ৰমণে আমাৰ দেশৰ কাৰণে এক ভয়াবহ পৰিবেশ-পৰিস্থিতিৰ ইংগিত বহন কৰিছে৷ ইৰাক, চিৰিয়া আদি দেশত আত্মঘাটি আক্ৰমণৰ ভয়াবহ ছবিবোৰ নিউজ চেনেলৰ পৰ্দাত বা বাতৰি কাকতৰ পৃষ্ঠাত দেখি আহিছিলোঁ ইমান দিনে! কিমান নিৰপৰাধী মানুহ এনেবোৰ নৃসংশ আক্ৰমণৰ বলি হৈছে তাৰ হিচাব নাই৷ এতিয়া এনে ঘটনা আমাৰ দেশৰ ভিতৰত হোৱাটোৱে সাম্প্ৰতিক পৰিস্থিতিৰ ভয়াবহতাৰ অন্য এক ছবি ডাঙি ধৰিছে৷ সন্ত্ৰাসবাদৰ শিপা যে আমাৰ দেশত বহুদূৰলৈ শিপাইছে ই এটা তাৰ জলন্ত উদাহৰণ৷ গতিকে সময় থাকোঁতেই এই সন্ত্ৰাসবাদৰ বীজ, পুলিয়ে-পোখাই উভালি পেলোৱাৰ সময় আহি পৰিছে৷ এনে পৰিস্থিতিত আমি গোটেই ভাৰতবাসীয়ে আমাৰ দেশৰ সুৰক্ষাত নিয়োজিত হৈ থকা সামৰিক বাহিনীৰ ওচৰত থিয় হোৱা দৰকাৰ৷\nপুলৱামা কাণ্ডৰ পিছত ভাৰত চৰকাৰে কিছুমান ইতিবাচক আৰু সাহসী পদক্ষেপ গ্ৰহণ কৰা দেখা গৈছে৷ ইতিমধ্যে জম্মু-কাশ্মীৰ প্ৰদেশত ভাৰতীয় আৰ্মীক সন্ত্ৰাসবাদীৰ বিপক্ষে ব্যৱস্থা গ্ৰহণ কৰিবলৈ সম্পূৰ্ণ “মুক্ত হস্ত” ( ফ্ৰী হেণ্ড) প্ৰদান কৰাৰ ফলত পুলৱামা ঘটনাৰ এশ ঘণ্টাৰ ভিতৰতেই “জেইচ ই মহম্মদ” নামৰ সন্ত্ৰাসবাদী গ্ৰুপটোৰ দুধৰ্ষ নেতা আৰু ১৪ ফেব্ৰুৱাৰী কাণ্ডৰ মাষ্টাৰমাইণ্ড গাজী আব্দুল ৰছিদ নিহত হোৱা বুলি বাতৰি আহিছে৷ বহুতকেইজন সন্ত্ৰাসবাদী নিহত হোৱাৰ ওপৰিও আন কেইজনমান ধৰা পৰিছে৷ মুঠৰ ওপৰত জম্মু কাশ্মীৰত এতিয়া সামৰিক অভিযান জোৰদাৰ হৈ পৰিছে৷ আমি আশা কৰিম অনাগত দিনবোৰত ভাৰতীয় সেনাই সন্ত্ৰাসবাদীৰ ঘাটিবোৰ সমুলঞ্চে ধ্বংস কৰিবলৈ সক্ষম হ’ব৷\nপুলৱামা কাণ্ডৰ পাছৰ পৰাই কিছুমান আপত্তিজনক আৰু অতি চিন্তনীয় কথা পোহৰলৈ আহিব ধৰিছে৷ বিশেষকৈ পাক সমৰ্থিত সন্ত্ৰাসবাদী কিছুমানে জম্মু কাশ্মীৰৰ এচাম যুৱকক সম্পূৰ্ণভাৱে “ব্ৰেইন ৱাছ” কৰিবলৈ সক্ষম হৈছে৷ বিভিন্ন ধৰ্মীয় অপবাখ্যাৰে সাধাৰণ যুৱক কিছুমানক মতিভ্ৰম কৰি সন্ত্ৰাসবাদী উৎপাদনৰ কাৰখানা কিছুমান গঢ়ি তুলিছে৷ সাধাৰণ মানুহ কিছুমানক “অাজাদ কাশ্মীৰ”ৰ স্বপ্ন দেখুৱাই ভাৰতৰ বিপক্ষে প্ৰক্ষেপ কৰা হৈছে৷ বিশেষকৈ বহুদিন আগৰ পৰা চলি থকা “ষ্ট’ন পেল্টিঙ”ৰ দৰে ঘটনাবোৰই ইয়াৰ প্ৰমাণ দাঙি ধৰিছে৷ বিভিন্ন সামৰিক সূত্ৰৰ পৰা এই বুলিও প্ৰকাশ পাইছে যে- এই শিল দলিওৱা যুৱক সকলৰ মাজত বিভিন্ন ধৰণৰ ড্ৰাগছৰ প্ৰচলন কৰা হৈছে৷ সম্পূৰ্ণ ড্ৰাগছ আসক্ত কৰি কাশ্মীৰি যুৱক সকলক বিভিন্ন কূটাঘাটমূলক কামত সন্ত্ৰাসবাদীসকলে ব্যৱহাৰ কৰিব লৈছে৷ পাক সমৰ্থিত সন্ত্ৰাসবাদীৰ কবলত থকা কাশ্মীৰৰ একাংশ মানুহে পাকিস্তানক দেখদেখকৈ সমৰ্থন কৰাত লাগিছে আৰু ভাৰতীয় সেনাৰ বিৰুদ্ধে অস্ত্ৰ তুলি লোৱা দেখা গৈছে ৷ খুবেই উদ্বেগজনক পৰিস্থিতিলৈ পৰিবৰ্তিত হৈছে কাশ্মীৰৰ পৰিবেশ৷\n“জেইচ ই মহম্মদ”ৰ দৰে দুধৰ্ষ সন্ত্ৰাসবাদী গ্ৰুপবোৰে একেবাৰে কুমলীয়া বয়সৰ ল’ৰাবোৰক টাৰ্গেট কৰি ল’বলৈ ধৰিছে৷ কুমলীয়া বয়সতে এই যুৱকসকলৰ মনত এনেভাৱে ধৰ্মীয় উন্মাদনা সুমুৱাই ব্ৰেইনৱাছ কৰা হৈছে যে এইসকল যুৱক বিনা দ্বিধাই আত্মঘাটি বোমাৰু হৈ উঠিবলৈ কুণ্ঠাবোধ নকৰা হৈছে৷ ১৪ ফেব্ৰুৱাৰীৰ ঘটনাটো সংঘটিত কৰা আদিল আহমদ নামৰ যুৱকজনে একাদশ শ্ৰেণীত থাকোঁতেই সন্ত্ৰাসবাদী দলত যোগ দিছিল বুলি বিভিন্ন সংবাদ মাধ্যমত প্ৰকাশ পাইছে৷ এয়া ভয়ংকৰ কথা! আৰু বা কিমান “আদিল আহমেদ”ৰ দৰে ফুলকুমলীয়া যুৱক সন্ত্ৰাসবাদীৰ কবলত পৰিছে তাৰ হিচাপ নাই! ভাৰত চৰকাৰে ইয়াৰ এটা সুব্যৱস্থা লোৱা সময় আহি পৰিছে৷ সৰু সৰু কম বয়সৰ কাশ্মীৰি যুৱকসকল যাতে সন্ত্ৰাসবাদীৰ হাতোৰাত সোমাব নোৱাৰে তাৰ কাৰণে চৰকাৰে অতি সোনকালে ব্যৱস্থা লোৱা উচিৎ৷ ইতিমধ্যে ভাৰতীয় সেনাৰ পৰা কাশ্মীৰি ’মাক’সকলৰ প্ৰতি অনুৰোধ জনোৱা হৈছে বিপথগামী যুৱকসকলক ঘূৰাই আনিবলৈ! নহ’লে যে সেইসকল যুৱকে অকাল মৃত্যুক সাৱটিব লাগিব তাকো সতৰ্ক কৰি দিয়া হৈছে৷ এয়া সময়োচিত এক উচিৎ পদক্ষেপ!\nএইখিনিতে আৰু এটা উদ্বেগজনক কথা পোহৰলৈ আহিছে৷ দেশৰ ভিতৰতো বহুত মানুহে বিভিন্ন চ’ছিয়েল মিডিয়াত ৰাষ্ট্ৰ বিৰোধী শ্লোগান দিছে৷ বহুতে চি আৰ পি এফ জোৱান সকলৰ মৃত্যুত উল্লাসিত হৈ বিভিন্ন পোষ্ট দিছে৷ বিভিন্ন ঠাইত পাকিস্তান জিন্দাবাদ ধ্বনি দি পাকিস্তানক সমৰ্থন কৰিছে৷ এনেবোৰ ঘটনাৰ পৰা বিভিন্নজন পুলিচৰ দ্বাৰা আটক হৈছে৷ NDTVৰ নিচিনা সংবাদ প্ৰতিষ্ঠানৰ সাংবাদিকো ৰাষ্ট্ৰবিৰোধী পোষ্ট দি নিলম্বিত হৈছে৷ দেশৰ বেলেগ প্ৰান্তৰ লগতে অসমৰ পৰাও বহুতকেইজন গ্ৰেপ্তাৰ হৈছে চ’চিয়েল মিডিয়াত ৰাষ্ট্ৰ বিৰোধী কথা লিখি৷ এনেবোৰ দেশদ্ৰোহী মানসিকতা গঢ়ি উঠাটোও আমাৰ বাবে চিন্তাজনক কথা৷ সমাজ সচেতন ব্যক্তিসকল, বুদ্ধিজীৱি, মেডিয়া আৰু চৰকাৰ সকলোৱে কথাবোৰ গভীৰভাবে চিন্তা কৰাৰ প্ৰয়োজনীয়তা আহি পৰিছে৷ দেশৰ অখণ্ডতাৰ ভাবুকি স্বৰূপ কোনো শক্তিকে ৰেহাই দিয়া উচিৎ নহয় কিন্তু নীৰিহ নাগৰিকৰ ওপৰত অযথা হাৰাশাস্তিও আমাৰ কাম্য নহয়৷\nপুলৱামা ঘটনাৰ পাছৰ পৰাই ভাৰত আৰু পাকিস্তানৰ মাজত এটা যুদ্ধ সদৃশ পৰিবেশৰ সৃষ্টি হৈছে৷ পাকিস্তানে নিজৰ মুখেৰে মানি নল’লেও এইটো কথা সকলোৱে জানে যে-পাকিস্তানেই গোটেই সন্ত্ৰাসবাদৰ ঘাটি৷ ভাৰত চৰকাৰে বৰ্তমান সময়লৈ পাকিস্তানৰ বিৰুদ্ধে অৰ্থনৈতিক, কুটনৈতিক আদি কিছুমান প্ৰতিবন্ধতাৰ ব্যৱস্থা হাতত লোৱা পৰিলক্ষিত হৈছে৷ পাকিস্তানলৈ বৈ যোৱা পানীৰ ক্ষেত্ৰতো ভাৰতে কিছু কৰ্তন কৰিব বুলি শেহতীয়াকৈ বাতৰি প্ৰকাশ পাইছে৷ আন্তঃৰাষ্ট্ৰীয় পৰ্য্যায়তো পাকিস্তানক প্ৰায় এঘৰীয়া কৰিছে ভাৰতে৷ UNSCয়ে “জেইছ ই মহম্মদ”ক আন্তঃৰাষ্ট্ৰীয় সন্ত্ৰাসবাদী বুলি ঘোষণা কৰিছে আৰু পুলৱামা ঘটনাক একেমুখে গৰিহণা দিছে৷ আজি বিশ্বৰ প্ৰায় প্ৰতিখন শক্তিশালী ৰাষ্ট্ৰ ভাৰতৰ কাষত থিয় হৈছে৷ ভাৰতৰ বাবে আন্তঃৰাষ্ট্ৰীয় পৰ্য্যায়ত এয়া এক বৃহৎ সফলতা৷ শেহতীয়া ভাৱে যোৱা ২৬ ফেব্ৰুৱাৰীৰ পুৱতি নিশা ভাৰতীয় বায়ুসেনাই পাকিস্থানৰ সন্ত্ৰাসবাদীৰ ঘাটিত আক্ৰমণ চলাই কিছু পৰিমাণে সন্ত্ৰাসবাদ নিৰ্মূল অভিযানত সফল হৈছে৷ আমি অত্যন্ত সুখী যে ভাৰতে যোগ্য প্ৰত্যুত্তৰ দিছে৷ অনাগত সময়ত ভাৰতে পাকিস্তানৰ বিপক্ষে কি ব্যৱস্থা গ্ৰহণ কৰে ভাৰতবাসীয়ে আগ্ৰহেৰে লক্ষ্য ৰাখিব৷ যুদ্ধই দেশৰ আৰ্থ-সামাজিক দিশৰ বিস্তৰ ক্ষতি কৰিব পাৰে বুলিও বিভিন্ন জ্ঞানীজনে কয়৷ যুদ্ধ নোহোৱাটোকে কামনা কৰিম যদিও শত্ৰুক যোগ্য প্ৰত্যুত্তৰ নিদিলেও শত্ৰুৱে কাপুৰুষ বুলি হাঁহিব৷ এই ক্ষেত্ৰত চৰকাৰে দেশ আৰু ভাৰতবৰ্ষৰ ১৩০ কোটী নাগৰিকৰ হিতাৰ্থে সঠিক সিদ্ধান্ত ল’ব বুলি আমি আশাবাদী৷\nপুলৱামাৰ ঘটনাই বৰ্তমান প্ৰত্যেকজন ভাৰতবাসীকে আৱেগিক কৰি ৰাখিছে৷ শ্বহীদ পৰিয়ালসকলৰ কাষত চৰকাৰৰ লগতে বিভিন্ন দল সংগঠন, ব্যক্তি, ৰাজনৈতিক দল আদি সকলো থিয় হৈছে৷ ভাৰতীয় সেনাৰ ডেকা ডেকা প্ৰচুৰ সম্ভৱনাময় ল’ৰাবোৰৰ বিয়োগ দেশৰ এক বৃহৎ ক্ষতি৷ সেয়ে আমি ফটাঢোলৰ মঞ্চৰ পৰাই সকলো দল সংগঠন, বিভিন্ন ৰাজনৈতিক দল আদিক অনুৰোধ জনাওঁ যাতে ভাৰতৰ সুৰক্ষাৰ কামত নিয়োজিত ভাৰতীয় সেনাৰ জীৱনক লৈ যাতে কোনোধৰণৰ বোকা চতিওৱা ৰাজনীতি নকৰে৷ শ্বহীদৰ মৃত্যু যাতে অথলে নাযায়৷ আমাৰ মাজত দেশ মাতৃৰ প্ৰতি উথলি থকা আৱেগ যাতে চিৰদিন সজীৱ হৈ থাকে৷ দেশত যি সন্ত্ৰাসবাদে মূৰ ডাঙি উঠিছে তাক নিৰ্মূল কৰাৰ কাৰণে প্ৰত্যকেই যেন মাৰ বান্ধি থিয় হওঁ৷\nদেশৰ অখণ্ডতাৰ প্ৰতি ভাবুকি স্বৰূপ সকলোবোৰ অপশক্তিৰ বিৰুদ্ধে সকলো ব্যক্তি, দল সংগঠন, ৰাজনৈতিক দল সকলোৱে এক হৈ কাম কৰিব লাগিব৷ কাৰণ একতাই শক্তি, একতাই প্ৰগতি! নিজৰ নিজৰ ক্ষুদ্ৰ স্বাৰ্থ পৰিত্যাগ কৰি দেশৰ স্বাৰ্থত একগোট হৈ কাম কৰিব পৰিলেহে দেশ শক্তিশালী হ’ব আৰু তেতিয়াই কোনো বাহিৰা শক্তি/ সন্ত্ৰাসবাদ আদিক সম্পূৰ্ণৰূপে ধ্বংস কৰিব পৰা যাব৷\nআমি আৰু এটা কথাত গুৰুত্ব দিয়া উচিৎ যে চচিয়েল মেডিয়াত কোনো ভুল বা অপৰীক্ষিত, সাম্প্ৰদায়িক, উচটনিমূলক, প্ৰৰোচনামূলক, উত্তেজিত কৰিব পৰা পোষ্ট/ছবি আদি শ্বেয়াৰ কৰাৰ পৰা বিৰত থাকোঁ৷ বিভিন্নতাৰ মাজত ঐক্যৰে বসবাস কৰি থকা সাতামপুৰুষীয়া ভাৰতীয় ঐক্য, সংহতি, শান্তি, সম্প্ৰীতি, ধৰ্ম নিৰপেক্ষতা বিনষ্ট কৰিব পৰা কোনো কাম নকৰাৰ সকলোৱে পণ লওঁ আহক৷\nশেষত পুলৱামাত প্ৰাণত্যাগ কৰা প্ৰতি গৰাকী বীৰ শ্বহীদলৈ শ্ৰদ্ধাঞ্জলী জনাইছোঁ!\n« ভাটৌ বিদ্যা – অত্ৰেয়ী গোস্বামী\nপঞ্চখাদক– ঈশান জ্যোতি বৰা »\nসম্পাদকক অভিনন্দন জনালোঁ৷ সুন্দৰ বিষয়৷ ভাল লাগিল পঢ়ি৷\nধন্যবাদ চাবিনা বা…\nযথোচিত সময়ত পঢ়িবলৈ পালোঁ । সুন্দৰ সম্পদকীয়।\nসময়োপযোগী সম্পাদকীয়,ভাল লাগিল ।\nসময়োপযোগী বক্তব্য । ভাল লাগিল ।\nসুন্দৰ৷ ভাল লাগিল\nসম্পাদকীয় ধুনীয়া হৈছে\nসুন্দৰ সম্পাদকীয়। ভাল লাগিল। জয় হিন্দ\nপ্ৰথমে অভিনন্দন চাহিন৷সুন্দৰ উপস্হাপন সাময়িক প্ৰেক্ষাপটৰ৷\nধন্যবাদ জনালো বা\nসম্পাদকীয় পঢ়ি ভাল লাগিল । সুন্দৰ\nসুন্দৰ সম্পাদকীয়। অভিনন্দন চাহিন।\nবিৰাট ধুনীয়া সম্পাদকীয়..\nসাম্প্ৰতিক সময়ৰ ওপৰত লিখা সুন্দৰ সম্পাদকীয়।\nঅভিনন্দন।সময়োপযোগী সম্পাদকীয়।ভাল লাগিল।\nজয় হিন্দ। পঢ়ো দেই …\nঅভিনন্দন সম্পাদিকা। সাম্প্ৰতিক বিষয়ৰ সম্পাদকীয়টো পঢ়ি ভাল লাগিল।\nভাল লাগিল , সাম্প্ৰতিক পৰিস্থিতিৰ ওপৰত সুন্দৰ সম্পাদকীয় ।\nঅভিনন্দন জনালোঁ , আলোচনীখন সুন্দৰ হৈছে ।\nসময়োপযোগী সম্পাদকীয়, ভাল লাগিল চাহিন।\nদেখাত অকনমান ছোৱালীজনীৰ কলমৰ পৰা ইমান গধুৰ লিখনি ।বা:।জবাব নাই ।\nসুন্দৰ সম্পাদকীয়। ভাল লাগিল পঢ়ি।\nসাময়িক প্ৰেক্ষাপটত বৰ সুন্দৰ সম্পাদকীয়৷ বাকী শিতান সমূহ লাহে লাহে পঢ়ি আছো৷\nবৰ ভাল টপিক বিচাৰি ললা চাহিন৷ সঁচাকে ভাল লাগিল পঢ়ি৷\nসুন্দৰ আৰু সময়োপযোগী সম্পাদকীয়\nখুব ভাল লাগিল চাহিন


পকমৌ - অসমীয়া ৱিকিপিডিয়া\nপকমৌ (ইংৰাজী: Black night shade, বৈজ্ঞানিক নাম-Solanum nigrum)Solanum গোত্ৰৰ অন্তৰ্ভুক্ত এবিধ উদ্ভিদৰ প্ৰজাতি৷ ইয়াক স্থানীয়ভাৱে লাচকচি ,লাটকচু বা পিচকাটি বুলিও কোৱা হয়৷ এই উদ্ভিদক সংস্কৃতত কাকামাচি বা কাকমাচি,নেপালীত কালবিহি,তাই আহোম ভাষাত ফাক টেন নামেৰে জনা যায়৷ পকমৌৰ বৈজ্ঞানিক নাম Solanum nigrum ৷ পৰিয়াল - Solanaceae ৷  পকমৌ ইউৰেছিয়াত স্থানীয়ভাৱে পোৱা যায়৷ এই উদ্ভিদবিধ আমেৰিকা, অষ্ট্ৰেলিয়া আৰু দক্ষিণ আফ্ৰিকাত নতুনকৈ স্থাপন কৰা হৈছে৷\nপকমৌ দুই প্ৰকাৰৰ৷ এটাৰ পাত আৰু কাণ্ড কজলা বৰণৰ৷ আনটোৰ বগা৷ কাণ্ড আৰু শাখা উভয়ৰে মিহি আৰু কোমল৷ দুয়োটাৰে ফুল বগা৷ ফুল ১.৫ - ২.০ চেণ্টিমিটাৰ ব্যাসৰ৷\nপকমৌ একবৰ্ষজীৱী,থিয় কোমল উদ্ভিদ৷ গছজোপা ১ মিটাৰলৈকে ওখ হ'ব পাৰে৷ ইয়াৰ গুৰিৰ পৰাই ভিন্নমুখী শাখাসমূহ ওলাই গছজোপা দেখাত জোপোহা হৈ পৰে৷ পাত অকলশৰীয়া,দুয়ো পিঠি মিহি,ঠাৰিযুক্ত,আগ অংশ জোঙা,২.৫ - ১৩ চেণ্টিমিটাৰ দীঘল,১.২ - ৫.০ চেণ্টিমিটাৰ বহল৷ পাতল আকৃতি ডিম্বাকৃতিৰ,আয়তাকাৰ বা উপবৃত্তাকাৰ হয় আৰু কাষ ঢৌ খেলোৱা৷ কাণ্ড আৰু শাখা উভয়ৰে মিহি আৰু কোমল৷ দুয়োটাৰে ফুল বগা৷ ফুল ১.৫ - ২.০ চেণ্টিমিটাৰ ব্যাসৰ৷\nপকমৌ পশ্চিম আফ্ৰিকাৰ দেশীয় গছ যদিও ভাৰতৰ প্ৰায়বোৰ ঠাইতে বৰ্তমান পোৱা যায়৷ ই এবিধ সাধাৰণ বনশাক৷ সমগ্ৰ ভাৰতবৰ্ষত ২,১০০ মিটাৰ উচ্চতালৈ এই উদ্ভিদ পোৱা যায়৷ খৰালিকালত এই বনশাক য'তে ত'তে বিশেষকৈ শাকনিবাৰীত গজি উঠা দেখিবলৈ পোৱা যায়৷ সাধাৰণতে শুকান অঞ্চলত এই উদ্ভিদ বেছিকৈ দেখা যায়৷\nপকমৌৰ পাতত ৰাইব'ফ্লেবিন,নিক'টিনিক এচিড আৰু ভিটামিন-চি প্ৰচুৰ পৰিমানে পোৱা যায়৷ ইয়াৰ উপৰিও পাতত বিটা কেৰ'টিন আৰু চাইট্ৰিক এচিডো পোৱা যায়৷ এই বনশাক ভাজি খাবলৈ ভাল৷ পাতত মৃদু তিতা ভাব থাকে যদিও ৰন্ধাৰ পাছত তিতা ভাব প্ৰায়েই নাথাকে৷ ইয়াৰ টেঙা জোল ৰান্ধি খাবলৈ ভাল৷ সিদ্ধ কৰিও এই বনশাক খাব পাৰি৷ গৰু বিহুৰ দিনা এশ এবিধ শাকৰ লগত এই বনশাক মিহলোৱা হয়৷ শাক হিচাপে খাৱৰ বাবে ফুল ফুলাৰ আগতেই নিৰ্বাচন কৰিব লাগে৷ খাবৰ বাবে সাধাৰণতে কুমলীয়া পাত আৰু আগ বাচি লোৱা হয়৷ ই মূল্যবান হৃদযন্ত্ৰৰ টনিক হিচাপে কামত দিয়ে৷ গছজোপা গৰু-ছাগলীয়ে নাখায়৷ পকা ফল কোনো চৰায়ে খোৱা দেখা নাযায়৷ \nএই উদ্ভিদত পোৱা খনিজ পদাৰ্থ আৰু ভিটামিনবোৰ হ'ল কেলচিয়াম,ফছফৰাছ,লো,ৰাইব'ফ্লেভিন,নিয়াচিন আৰু ভিটামিন চি ৷ ইয়াৰ কেলৰি ৮৮ ৷\nপকমৌৰ আঞ্জা ৰান্ধি খালে জ্বৰ,গ্ৰহণী,পেটৰ অসুখ,পেটফুলা,পেটৰ বিষ,চকুৰ অসুখত উপকাৰ পোৱা যায়৷ এই আঞ্জাই মূল ক্ষৰণ (secretion) আৰু বৃদ্ধিকাৰক ৰূপেও ক্ৰিয়া কৰে৷ ড্ৰপচি ৰোগীৰ বাবে ই এবিধ উত্তম বনৌষধি শাক৷ উতলোৱা ৰস বা শাক উভয় ধৰণে এই ৰোগৰ চিকিৎসাত ব্যৱহাৰ কৰিব পাৰি৷ ই শক্তিবৰ্ধকৰূপেও ক্ৰিয়া কৰে৷ জলাতংক ৰোগ,লিভাৰ বৃদ্ধি, কেচুমুৰীয়া ৰোগতো এই বনশাক উপকাৰী৷ বৃক্কজনিত ৰোগত পকমৌৰ শিপা জালুকৰ লগত উতলাই খোৱা হয়৷ পকমৌৰ শিপা বায়ু নি:সাৰক হিচাপেও প্ৰয়োগ হয়৷ তদুপৰি ই দাঁতৰ বিষ আৰু কৃমিনাশক ৰূপেও কাৰ্য কৰে৷ শিপাৰ ৰস মৌজোলৰ লগত খালে হুপিং কাঁহ ভাল হয়৷ পাতৰ ৰস আদাৰ ৰসৰ লগত খালে বমি বন্ধ হয়৷ পাতৰ ৰস পিহি খৰ-খজুৱতিত সানিলে ভাল ফল পোৱা যায়৷ এই ঔষধ ঘামচি আৰু বিষাক্ত পোকে বিন্ধা ঠাইত লগালে ভাল হয়৷ কটা-ছিঙাত এই ঔষধে এণ্টিছেপটিকৰূপে কামত দিয়ে৷ গ্ৰহনী ৰোগত আঞ্জা হিচাপে এই বনশাক উত্তম পথ্য হিচাপে ব্যৱহৃত হয়৷ ই হজম শক্তি বৃদ্ধি কৰে আৰু অৰুচি নাইকিয়া কৰাত সহায় কৰে৷ ফল ঔষধ হিচাপে ব্যৱহাৰ হয়৷ ফলবোৰ বলকাৰক তথা জুলাপ হিচাপে খাব পাৰি৷ ভোক বৃদ্ধিতো ফলে সহায় কৰে৷ চৰ্মৰোগ - যেনে বেচু,শালমইনা হ'লে পাত আৰু কাণ্ডৰ ৰস সেই ঠাইত সানিব লাগে৷ শৰীৰৰ কোনো অংশত হোৱা বিষ,ফুলি উঠা,জ্বালা-পোৰা কৰাত পাতৰ প্ৰলেপ সানিব লাগে৷ চোম পৰিলে কেঁচা ফলৰ প্ৰলেপ সেই ঠাইত সানিব লাগে৷\nবংশ বৃদ্ধি[সম্পাদনা কৰক]\nবীজৰ জৰিয়তে এই উদ্ভিদৰ বংশ বিস্তাৰ হয়৷\n↑ 1.0 1.1 1.2 1.3 1.4 ড° অন্নজ্যোতি গগৈ (জুন-জুলাই ২০০৬). "খাদ্য আৰু ঔষধ হিচাপে ( লাচকচি বা পকমৌ )". বিজ্ঞান জেউতি খণ্ড ৪১ (১ম সংখ্যা): পৃষ্ঠা ২৩-২৪.\n"https://as.wikipedia.org/w/index.php?title=পকমৌ&oldid=183007"ৰ পৰা অনা হৈছে\nএই পৃষ্ঠাখন ১৪ ছেপ্টেম্বৰ, ২০১৮ তাৰিখে ১৫:২২ বজাত অন্তিম সংশোধন কৰা হৈছিল।


নাগৰিকত্ব সংশোধনী বিধেয়ক বাতিলৰ দাবীত বকলীয়াঘাট নগৰীত আছুৰ উদ্যোগত জোঁৰ সমদল\nনাগৰিকত্ব সংশোধনী বিধেয়ক বাতিলৰ দাবীত বকলীয়াঘাটত আছুৰ উদ্যোগত জোঁৰ সমদল\nসমগ্ৰ ৰাজ্যখনতে নাগৰিকত্ব সংশোধনী বিধেয়ক ২০১৬ ক লৈ উত্তাল পৰিৱেশে বিৰাজ কৰি থকাৰ সময়তে সোমবাৰে কাৰ্বি পাহাৰৰ বকলীয়াঘাট নগৰীত আছুৰ লগতে বিভিন্ন দল সংগঠনৰ সদস্যসকলে বিধেয়ক খনৰ তীব্ৰ বিৰোধিতাৰে সমগ্ৰ অঞ্চলটোৰ আকাশ বতাহ উত্তাল কৰি তোলে।\nকালি সন্ধিয়া বকলীয়াঘাট উচ্চতৰ মাধ্যমিক বিদ্যালয়ৰ খেল পথাৰৰ পৰা কেইবা শতাধিক প্ৰতিবাদকাৰীয়ে হাতে হাতে জোঁৰ লৈ বকলীয়াঘাট নগৰী পৰিভ্ৰমণ কৰে। প্ৰতিবাদকাৰীসকলে নাগৰিকত্ব সংশোধনী বিধেয়ক বাতিল কৰক, বাংলাদেশী গ’ বেক, বিজেপি হায়! হায়! আদি শ্ল’গানেৰে তীব্ৰ প্ৰতিবাদ সাব্যস্ত কৰে।\nবকলীয়াঘাট আঞ্চলিক ছাত্ৰ সন্থাৰ সভাপতি মুকুল হাজৰিকা আৰু আছুৰ কেন্দ্ৰীয় সদস্য ভৱেশ গগৈৰ নেতৃত্বত অনুষ্ঠিত হোৱা প্ৰতিবাদী কাৰ্যসূচীৰ অন্তত সাংবাদিক সকলক উদ্দেশ্যি তেওঁলোকে কয় যে, প্ৰয়োজনত আমি তেজ দিম, কিন্তু হিন্দু বাংলাদেশীক অসমত সংস্থাপনৰ নামত বিজেপি চৰকাৰৰ যি জাতিধ্বংসী কাৰ্যকলাপ তাক আমি সফল হ’বলৈ নিদিও।\nইয়াৰ উপৰি ছাত্ৰনেতা দুজনে কয় যে ১৯৫১ চনৰ পৰা ১৯৭১ চনলৈকে অসমে বহু লক্ষ বিদেশীৰ বোজা ইতিমধ্যে বহন কৰি আহিছে। তেনে স্থলত পুনৰ অবৈধ হিন্দু বাংলাদেশীৰ বোজা অসমক জাপি দি মোদি চৰকাৰে কেনে ধৰণৰ অসম প্ৰেমৰ নমূনা দাঙি ধৰিব বিছাৰিছে সেয়া অসমৰ ৰাইজে ভালকৈ বুজিছে।\n‘জাতিধ্বংসী এই বিধেয়ক শীঘ্ৰে বাতিল কৰক। অন্যথা অসমৰ ৰাইজৰ ক্ষোভৰ বহি:প্ৰকাশ ঘটিবলৈ হ’লে বিজেপি নেতৃত্বাধীন কেন্দ্ৰ আৰু ৰাজ্য চৰৰকাৰে নিস্তাৰ নাপাব’। এনেদৰে চৰকাৰক সকীয়াই দিয়ে ছাত্ৰনেতা দুগৰাকীয়ে।


প্ৰযুক্তি - অসমীয়াৰ সুখ-দুখ\nHome DWIJENDRA-NATH-SARMA TECHNOLOGY দ্বিজেন্দ্ৰ-নাথ-শৰ্মা প্ৰযুক্তি প্ৰযুক্তি\nxukhdukh.com June 16, 2015 DWIJENDRA-NATH-SARMA, TECHNOLOGY, দ্বিজেন্দ্ৰ-নাথ-শৰ্মা, প্ৰযুক্তি,\nহোৱাটচএপ আদি ইন্টাৰনেট কলিঙবোৰ\nদ্বিজেন্দ্ৰ নাথ শৰ্মা\nহোৱাটচএপ, নিম্বাজ, ভাইবাৰ, স্কাইপ আদিৰ জড়িয়তে ভয়চ বা ভিডিঅ' কলিঙ কৰিব পৰা যায়। আন বহুতো এপ্লিকেচনেৰে ইন্টাৰনেটৰ সহায়ত এইদৰে কলিঙ কৰিব পৰা যায়। ইয়াহু, গোগুলটক, ফেচবুক আদিৰ মেচেঞ্জাৰ আদিৰ জড়িয়তেও কলিঙৰ সুবিধা উপলব্ধ। অন্যান্য বহুতো এপ্লিকেচন বা চাইট যোগে ইন্টাৰনেট কলিঙ কৰিব পৰা যায় যদিও হোৱাটচএপ (WhatsApp)ৰ জনপ্ৰিয়তা তু্ংগত। ইন্টাৰনেট কলিঙৰ ক্ষেত্ৰত হোৱাটচএপে স্কাইপ আৰু ভাইবাৰক চেৰ পেলাইছে। ইয়াৰ কাৰণ হোৱাটচএপৰ জনপ্ৰিয়তাৰ লগতে ইয়াত জড়িয়তে বিনামূলীয়াকৈ ইন্টাৰনেট কলিং কৰিব পাৰি বুলি ভুলকৈ প্ৰচলিত ধাৰণা।\nবহুতৰে ধাৰণা এটা আছে যে হোৱাটচএপ (WhatsApp) আদি ইন্টাৰনেট কলিং খৰছবিহীন। আচলতে সাধাৰণতে ভবাৰ দৰে হোৱাটচএপ বা অন্যান্য ইন্টাৰনেট কলিং খৰছবিহীন নহয়। ইন্টাৰনেট কলৰ বাবে ৱাই-ফাই বা মোবাইল ডাটা কানেকচনৰ প্ৰয়োজন হয় আৰু এই কানেকচন থাকিলে বিশ্বব্যাপী মুক্তভাৱে কল কৰিব পৰা যায় বুলি প্ৰচাৰ হৈ আছে। কিন্তু ই সম্পূৰ্ণ সত্য নহয়, আংশিক ভাৱে সত্যহে। ইন্টাৰনেট সংযোগৰ পিছত ডাটা খৰছ (data cost ) নোহোৱাকৈ যদি সেই কল সম্ভৱ হয় তেতিয়াহে তাক ফ্ৰী বুলি কব পাৰি যিটো নেট নিউত্ৰেলিটিৰ লগত সম্পৰ্কিত কথা। কিন্তু বাস্তৱিকতে সেইটো হৈ আছেনে?\nএটা ৱাই-ফাই বা মোবাইল ডাটা কানেকচনৰ খৰছত যদিহে মুক্তভাৱে কল কৰাৰ সুযোগ দিয়া হয় সেই সুবিধা ব্যৱহাৰকাৰীয়েনো কিয় নল'ব। কিন্তু আমি ভৱাৰদৰে হোৱাটচএপ (WhatsApp) আদি ইন্টাৰনেট কলিং খৰছবিহীননে? উত্তৰটো কিন্তু অলপ জটিল। ইন্টাৰনেট কানেক্ট হোৱাৰ পিছত ডাটা খৰছ (data cost ) নোহোৱাকৈ এই এপযোগে ইন্টাৰনেট কলিং হৈ আছেনে? প্ৰতিটো কলৰ বিপৰীতে ডাটা খৰছ হয়। আমি ইন্টাৰনেট কলিং আৰু সাধাৰণ কলিঙৰ খৰছৰ এটা তুলনা উলিয়াই ল'লেই কথাখিনি স্পষ্ট হৈ পৰিব যে ই কিমান ফ্ৰী বা খৰছবিহীন।\nযিহেতু ইন্টাৰনেট কলৰ বাবে ৱাই-ফাই বা ডাটা কানেকচন লাগে আৰু কলৰ বিপৰীতে ডাটা কষ্ট থাকে গতিকে ইয়াক পৃথিৱীব্যাপত ফ্ৰী-কলৰ সুবিধা থকা ব্যৱস্থা বুলি চলি থকা ধাৰণাটো চৰ্তসপেক্ষ সত্যহে! যিহেতু কলিঙৰ সময়ত ডাটা কনজুম হয় গতিকে ই খৰছবিহীন হ'বই নোৱাৰে। এতিয়া ডাটা চোৰ্চ যদি বিনামূলীয়া হয় তেতিয়া তাত ব্যবহাৰকাৰীৰ খৰছ হোৱাৰ প্ৰশ্নই নাহে। আনলিমিটেড ডাটা প্লেনৰ ক্ষেত্ৰতো কলিঙৰ বাবে বেলেগকৈ খৰছ নহয় কাৰণ তেনেকুৱা প্লেনত যিমান ডাটা খৰছ নকৰিলেও, নিৰ্দিষ্ট ডাটা ব্যৱহাৰৰ পিছত স্পীড লিমিটৰ ক্ষেত্ৰত তাৰতম্য ঘটিলেও অতিৰিক্ত ব্যয় নহয়। কিন্তু লিমিটেড প্লেনৰ ক্ষেত্ৰত কলিং খৰছবিহীন নহয়। অৰ্থাৎ অপোনাৰ ডাটা প্লেনৰ ওপৰতহে নিৰ্ভৰ কৰিব এই কলিঙবোৰত আপোনাৰ কিমান খৰছ হয়। সাধাৰণতে লিমিটেদ ডাটা প্লেনবোৰত এই ইন্টাৰনেট কলিং সাধাৰণ কলিঙতকৈই খৰছী হৈ পৰিব পাৰে।\nহোৱাটচএপৰ ক্ষেত্ৰত দেখা গৈছে যে প্ৰতি মিনিট কথা পাতিবলৈ ৩ জি পেকৰ ৬০০ কেবিৰ পৰা ১.৩ এমি দাটা খৰছ হয়। ভিডিও কলিঙৰ ক্ষেত্ৰত এই ডাটাৰ খৰছ আৰু বহুত বেছি, ৪ এমবিৰ পৰা ৬ এমবি প্ৰতি মিনিট ।(ডাটা খৰছৰ তাৰতম্য ঘটে অৰ্থাৎ একে সময়ৰ কলৰ বাবে ডাটা খৰছ কম বেছি হ'ব পাৰে)। অৰ্থাৎ ৫০০ এম বিৰ ডাটাপেক এটা অকল কল কৰিবলৈ ব্যৱহাৰ কৰিলে (প্ৰতি মিনিটত দাটা খৰছ ৬০০ ধৰিলে) ছয় ঘন্টা কথা পতিব পৰা যাব। এতিয়া হিচাপটো উলিয়াই লওক ৫০০ এম বিৰ ৩ জি ডাটাপেকৰে ছয় ঘন্টা কথা পতা মানে মিনিটে প্ৰতি কিমান খৰছ আহিল। সাধাৰণ কল প্লেনৰ ওপৰত নিৰ্ভৰ কৰি ০.১০ টকাৰ পৰা ০.৫০ টকাৰ ভিতৰত সম্ভৱ।\nএতিয়া যদি আপুনি ১ জিবি প্লেন ব্যৱহাৰ কৰে আৰু অকল ইন্টাৰনেট কলিঙৰ বাবে ব্যৱহাৰ কৰে তেতিয়া সেই পেকটো ১২৫০ মিনিটমান চলিব। গতিকে হিচাবটো নিজে নিজে উলিয়াই লওক ইন্টাৰনেট কলিং পৰম্পৰাগত কলিঙলকৈ কম খৰছী নে বেছি খৰছী, নে খৰছবিহীন।\nইন্টাৰনেট কলিঙৰ ডাটা কষ্ট টেষ্টিঙত প্ৰতি মিনিটৰ ডাটা কষ্ট ৮০০ কেবিৰ পৰা ১.৩ এমবিলৈ পোৱা গৈছে। এনৰইড চিষ্টেমৰ ক্ষেত্ৰত আটাইতকৈ কম ৬০০ কেবি প্ৰতি মিনিট ডাটা কষ্ট পোৱা গৈছে। গতিকে ক'ব পৰা যায় যে বিভিন্ন এপ ব্যৱহাৰ কৰি কৰা ইন্টাৰনেট কলিং সাধাৰণ কলিঙতকৈ বেছি খৰছী। তাৰ পিছতো ইয়াক খৰছবিহীন কলিং বুলি প্ৰচলিত ধাৰণাটোৰ প্ৰচাৰ শুদ্ধনে?\nউত্তৰটো হ'ব - সকলো ক্ষেত্ৰতে নহয়। ই আপোনাৰ ডাটা প্লেনৰ ওপৰত নিৰ্ভৰ কৰিব। লিমিটেদ ডাটাপ্লেনত ইন্টাৰনেট কলিঙ সাধাৰণ কলিঙতকৈও খৰছী হ'ব পাৰে। ফ্ৰী ৱাই-ফাই কানেকচনত ই খৰছবিহীন। অানলিমিটেড ডাটা প্লেনতো ই প্ৰায় খৰছবিহীন। যিহেতু সকলো ধৰণৰ কলৰ বাবে প্ৰায় সমান ডাটা কনজুম হয় সেইবাবে আই এছ দি কলৰ ক্ষেত্ৰত স্বাভাৱিকতে ইনটাৰনেট কলিঙৰ খৰছ কম। তথাপি ইন্টাৰনেট কলিঙ মানেই খৰছবিহীন বা বিনামূলীয়া কলিং বুলি একে আষাৰে ক'ব পৰা নাযায়।\nTags # DWIJENDRA-NATH-SARMA # TECHNOLOGY # দ্বিজেন্দ্ৰ-নাথ-শৰ্মা # প্ৰযুক্তি\nBy xukhdukh.com on June 16, 2015\nLabels: DWIJENDRA-NATH-SARMA, TECHNOLOGY, দ্বিজেন্দ্ৰ-নাথ-শৰ্মা, প্ৰযুক্তি


09.04.21 Morning Assame Murli Om Shanti BapDada Madhuban\n"মৰমৰ সন্তানসকল – পিতাৰ সমান আকৰ্ষণীয় হ’বৰ কাৰণে নিজক আত্মা বিন্দু বুলি বুজি বিন্দু পিতাক স্মৰণ কৰা”\nস্মৃতিত থকাৰ গুপ্ত কঠোৰ পৰিশ্ৰম প্ৰত্যেক সন্তানে কৰিব লাগে - কিয়?\nকিয়নো স্মৃতিত নাথাকিলে আত্মা পাপ আত্মাৰ পৰা পুণ্য আত্মা হ’ব নোৱাৰে। যেতিয়া গুপ্ত স্মৃতিত থাকিব, দেহী (আত্মা) অভিমানী হ’ব, তেতিয়াহে বিকৰ্ম বিনাশ হ’ব। ধৰ্মৰাজৰ শাস্তিৰ পৰা ৰক্ষা পোৱাৰ সাধনো (উপায়ো) হৈছে স্মৃতি। মায়াৰ ধুমুহাই স্মৃতিত থকাতেই বিঘিনি আনে সেইকাৰণে স্মৃতিত থকাৰ গুপ্ত পৰিশ্ৰম কৰা তেতিয়া লক্ষ্মী-নাৰায়ণৰ দৰে আকৰ্ষণীয় (সুন্দৰ) হ'ব পাৰিবা।\nওঁম্ নমঃ শিৱায়ে....\nএই মহিমা হৈছে সকলোৰে পিতাৰ। স্মৰণ কৰা হয় ভগৱানক অৰ্থাৎ পিতাক, তেওঁক মাতা-পিতা বুলি কোৱা হয় নহয় জানো। ‘গড্ ফাদাৰ’ (ঈশ্বৰ পিতা) বুলিও কোৱা হয়। এনেকুৱা নহয় সকলো মানুষ্যক ‘গড্ ফাদাৰ’ বুলি ক’ব। ‘বাবা’ বুলিতো তেওঁকো (লৌকিক পিতাককো) কোৱা হয়। লৌকিক পিতা বুলি যাক কোৱা হয় তেৱোঁ আকৌ পাৰলৌকিক পিতাক স্মৰণ কৰে। বাস্তৱত স্মৰণ কৰোঁতা হৈছে আত্মা, যিয়ে লৌকিক পিতাকো স্মৰণ কৰে। সেই আত্মাই নিজৰ ৰূপক, বৃত্তিক নাজানে। আত্মাই নিজকে নাজানে তেন্তে ‘গড্ ফাদাৰ’ক কেনেকৈ জানিব। নিজৰ লৌকিক পিতাকতো সকলোৱে জানে, তেওঁৰ পৰা উত্তৰাধিকাৰ পোৱা যায়। নহ’লেনো স্মৰণ কিয় কৰিব। পাৰলৌকিক পিতাৰ পৰা নিশ্চয় উত্তৰাধিকাৰ পাইছিলা। কয় যে অ' গড্ ফাদাৰ (হে ঈশ্বৰ পিতা)। তেওঁৰ পৰা দয়া, ক্ষমা খুজিব কিয়নো পাপ কৰি থাকে। এয়াও নাটকত (ড্ৰামাত) নিৰ্ধাৰিত হৈ আছে। কিন্তু আত্মাক জনা আৰু পৰমাত্মাক জনা, এইটো কঠিন বিষয়। আটাইতকৈ সহজ আৰু অটাইতকৈ কঠিন। যিমানেই বিজ্ঞান আদি শিকে, যাৰ দ্বাৰা চন্দ্ৰলৈকে গুচি যায়। তথাপিও এই জ্ঞানৰ আগত সেয়া তুচ্ছ। নিজক আৰু পিতাক জনাতো বৰ কঠিন। যিসকল সন্তানে নিজক ব্ৰহ্মাকুমাৰ-কুমাৰী বুলি কয়, তেওঁলোকেও যাতে নিজক আত্মা বুলি নিশ্চয় কৰে। মই আত্মা বিন্দু, মোৰ পিতাও বিন্দু - এইটো পাহৰি যায়। এইটো হৈছে কঠিন বিষয়। নিজক আত্মা বুলি পাহৰি যায় তেতিয়া পিতাক স্মৰণ কৰিবলৈও পাহৰি যায়। দেহী -অভিমানী হোৱাৰ অভ্যাস নাই। আত্মা হৈছে বিন্দু, অত্মাতেই 84 জন্মৰ ভূমিকা নিহিত হৈ আছে। মই আত্মাই ভিন্ন ভিন্ন শৰীৰ লৈ ভূমিকা পালন কৰোঁ, এইটো বাৰে বাৰে পাহৰি যায়। মুখ্য এইটোৱেই বুজিবলগীয়া কথা। আত্মা আৰু পৰমাত্মাক বুজাৰ বাহিৰে বাকী জ্ঞানতো সকলোৰে বুদ্ধিত আহি যায়। আমি 84 জন্ম লওঁ, সূৰ্যবংশী, চন্দ্ৰবংশী... হওঁ। এই চক্ৰতো বহুত সহজ। বুজি পাই যায়। কিন্তু কেৱল চক্ৰক জানিলে ইমান লাভ নহয়, যিমান নিজক আত্মা বুলি নিশ্চয় কৰি পিতাক স্মৰণ কৰাত লাভ হয়। মই আত্মা তৰা হওঁ। আকৌ পিতাও তৰা অতি সূক্ষ্ম। তেৱেঁই সৎগতি দাতা। তেওঁক স্মৰণ কৰিলেহে বিকৰ্ম বিনাশ হ'ব। এনেকৈ কোনেও নিৰন্তৰ স্মৰণ নকৰে। দেহী-অভিমানী নহয়। অনৱৰত এইটো স্মৃতিত থাকে যে মই আত্মা হওঁ। পিতাৰ আদেশ হৈছে - মোক স্মৰণ কৰা তেতিয়া বিকৰ্ম বিনাশ হ'ব। মই বিন্দু হওঁ। ইয়াত আহি ভূমিকা পালন কৰোঁতা হৈছোঁ। মোৰ5বিকাৰৰ মামৰ লাগি আছে। লৌহযুগত আছোঁ। এতিয়া সোণালী যুগলৈ যাব লাগে সেইকাৰণে পিতাক বহুত স্নেহেৰে স্মৰণ কৰিব লাগে। এইটো ৰীতিৰে পিতাক স্মৰণ কৰিলে তেতিয়া মামৰ আঁতৰি যাব। ইয়াত পৰিশ্ৰম হয়। সেৱাৰ যশস্যাতো বহুত কৰে। আজি এইটো সেৱা কৰিলোঁ, বহুত প্ৰভাৱিত হ'ল কিন্তু শিৱবাবাই বুজি পায় আত্মা আৰু পৰমাত্মাৰ জ্ঞানৰ ক্ষেত্ৰত অলপো প্ৰভাৱিত নহ’ল। ভাৰত স্বৰ্গ (হেভেন) আৰু নৰক (হেল) কেনেকৈ হয়। 84 জন্ম কেনেকৈ লয়, সতো-ৰজো-তমোত কেনেকৈ আহে। কেৱল এয়া শুনি প্ৰভাৱিত হয়। পৰমাত্মা নিৰকাৰ হয়, এইটোও বুজি পায়। বাকী মই আত্মা হওঁ, মোৰ মাজত 84 জন্মৰ ভূমিকা নিহিত হৈ আছে। পিতাও বিন্দু, তেওঁৰ গোটেই জ্ঞান আছে। তেওঁক স্মৰণ কৰিব লাগে। এই কথাবোৰ কোনেও নুবুজে। মুখ্য কথাটি নুবুজে। বিশ্বৰ বুৰঞ্জী-ভূগোলৰ জ্ঞান পিতাইহে দিয়ে। চৰকাৰেও বিচাৰে যে বিশ্বৰ ইতিহাস-ভূগোল থকা উচিত। এইটোতো তাতকৈও সূক্ষ্ম কথা। আত্মা কি? তাত কেনেকৈ 84 জন্মৰ ভূমিকা থাকে। সেয়াও অবিনাশী। এইটো স্মৃতিলৈ অনা, নিজক বিন্দু বুলি বুজা আৰু পিতাক স্মৰণ কৰা যাৰ দ্বাৰা বিকৰ্ম বিনাশ হ’ব - এনেকৈ যোগত কোনেও তৎপৰ হৈ নাথাকে। এনেকৈ স্মৃতিত থাকিলে তেতিয়া বহুত আকৰ্ষণীয় হৈ পৰিব। এই লক্ষ্মী-নাৰায়ণক চোৱা কিমান আকৰ্ষণীয়। ইয়াৰ মনুষ্যকতো চোৱা কেনেকুৱা। নিজেই কয় আমাৰ কোনো গুণ নাই। আমি যেন মলিন (অপৱিত্ৰ) আপুনি পৰিস্কাৰ (পৱিত্ৰ; নিৰ্মল)। যেতিয়া নিজক আত্মা বুলি নিশ্চয় কৰি পিতাক স্মৰণ কৰিবা তেতিয়া সফলতা পাবা। নহ’লেতো সফলতা বহুত কম পোৱা যায়। এনেকৈ ভাবে যে মোৰ বহুত ভাল জ্ঞান আছে। বিশ্বৰ বুৰঞ্জী-ভূগোল মই জানোঁ। কিন্তু যোগৰ খতিয়ান নুশুনায়। কাচিৎহে কোনোবা আছে যি এইটো অৱস্থাত থাকে অৰ্থাৎ নিজক আত্মা বুলি বুজি পিতাক স্মৰণ কৰে। বহুতৰে অভ্যাস নাই। বাবাই বুজি পায় যে সন্তানসকলে কেৱল জ্ঞানৰ চক্ৰ বুদ্ধিত ঘূৰায়। বাকী মই আত্মা হওঁ, বাবাৰ সৈতে মই যোগযুক্ত হ’ব লাগে, যাৰ দ্বাৰা লৌহযুগৰ পৰা ওলাই সোণালী যুগলৈ যাম। মই আত্মাই পিতাক জানিব লাগে, তেওঁৰ স্মৃতিতহে থাকিব লাগে, এইটো অভ্যাস বহুতৰে কম। বহুত আহেও। ভাল ভাল বুলিও কয়। বাকী তেওঁলোকে এইটো গম নাপায় যে ভিতৰত কিমান মামৰ লাগি আছে। সুন্দৰৰ পৰা শ্যামবৰণীয়া হৈ গৈছে। আকৌ সুন্দৰ কেনেকৈ হ'বা? এইটো কোনেও নাজানে। কেৱল বুৰঞ্জী-ভূগোল জনাটোৱেই কাম নহয়। পৱিত্ৰ কেনেকৈ হ’বা? শাস্তি নোখোৱাৰ উপায় হৈছে - কেৱল স্মৃতিত থকা। যোগ ঠিক নহ’লে তেতিয়া ধৰ্মৰাজৰ শাস্তি খাবা। এইটো বহুত ডাঙৰ বিষয়, যিটো কোনেও ধাৰণ কৰিব নোৱাৰে। জ্ঞানত নিজক পাকৈত বুলি বুজি বহি থাকে, এই ক্ষেত্ৰত কোনো সন্দেহ নাই। মূল কথা হৈছে যোগৰ। যোগত বহুত কেঁচা সেইকাৰণে পিতাই কয় - সাৱধান হৈ থাকিবা, কেৱল পণ্ডিত হ’ব নালাগে। মই আত্মা, মই পিতাক স্মৰণ কৰিব লাগে। পিতাই আদেশ দিছে - মনমনাভৱ (নিজক আত্মা বুলি বুজি পৰমপিতা শিৱক স্মৰণ কৰা) এইটো হৈছে মহামন্ত্ৰ। নিজক তৰা বুলি বুজি পিতাকো তৰা বুলি বুজা তাৰপাছত পিতাক স্মৰণ কৰা। পিতাৰ কোনো ডাঙৰ ৰূপ সন্মুখলৈ নাহে। গতিকে দেহী-অভিমানী হওঁতেই পৰিশ্ৰম হয়। বিশ্বৰ মহাৰজা মহাৰাণী এগৰাকীকৈ হয়, যাৰ লাখ লাখ প্ৰজা থাকে। প্ৰজাতো বহুত নহয় জানো। বুৰঞ্জী-ভূগোল জনাতো সহজ কিন্তু যেতিয়া নিজক আত্মা বুলি বুজি পিতাক স্মৰণ কৰিবা তেতিয়া পাৱন হ'বা। এইটো অভ্যাস বৰ কঠিন। স্মৰণ কৰিবলৈ বহিলে তেতিয়া ধুমুহাই বহুত বিঘিনি আনিব। কোনোবাই আধা ঘণ্টাও একৰস হৈ বহিব, সেইটো বৰ কঠিন। বাৰে বাৰে পাহৰি যাব। এই ক্ষেত্ৰত সঁচাকৈয়ে গুপ্ত পৰিশ্ৰম আছে। চক্ৰৰ ৰহস্য জনাতো সহজ। বাকী দেহী-অভিমানী হৈ পিতাক স্মৰণ কৰা, এইটো কাচিৎহে কোনোবাই বুজে আৰু সেই অনুসৰি কাৰ্য কৰে। পিতাৰ স্মৃতিৰেহে তোমালোক পাৱন হ’বা। নিৰোগী কায়া, দীঘলীয়া আয়ুস পাবা। কেৱল বিশ্বৰ বুৰঞ্জী-ভূগোল বুজালে মালাৰ মণি হ’ব নোৱাৰিবা। মণি হ’বা স্মৃতিত থাকিলে। এইটো পৰিশ্ৰম কোনেও কৰিব নোৱাৰে। নিজেও বুজে যে আমি স্মৃতিত নাথাকোঁ। ভাল ভাল মহাৰথী এইটো কথাত ঢিলা। মুখ্য কথা বুজাবই নাজানে। এইটো কথা হয়েই কঠিন। কল্পৰ আয়ুস এওঁলোকে দীঘলীয়া কৰি দিছে। তোমালোকে5হাজাৰ বছৰ বুলি সিদ্ধ কৰা। কিন্তু আত্মা-পৰমাত্মাৰ ৰহস্য একোৱে নাজানে, স্মৰণেই নকৰে সেইকাৰণে অৱস্থা উঠা-নমা কৰি থাকে। দেহ-অভিমান বহুত আছে। দেহী-অভিমানী হ’লেহে মালাৰ মণি হ’ব পাৰে। এনেকুৱা নহয় যে বিশ্বৰ বুৰঞ্জী-ভূগোল বুজাওঁ সেইকাৰণে মই মালাত সমীপত আহি যাম, নহয়। আত্মা ইমান সূক্ষ্ম, ইয়াত 84 জন্মৰ ভূমিকা নিহিত হৈ আছে। এইটো কথা প্ৰথমে বুদ্ধিত আনিব লাগে, পাছত চক্ৰক স্মৃতিলৈ আনিব লাগে। মূল কথা হৈছে যোগৰ। যোগী অৱস্থা লাগে। পাপ আত্মাৰ পৰা পুণ্য আত্মা হ’ব লাগে। যোগেৰে আত্মা পৱিত্ৰ হ’ব। যোগবল থকাসকলেহে ধৰ্মৰাজৰ শাস্তিৰ পৰা ৰক্ষা পাব পাৰে। এইটো পুৰুষাৰ্থ কাচিৎহে কাৰোবাৰ দ্বাৰা হয়। মায়াৰ ধুমুহাও বহুত আহিব। এইটো বৰ কঠিন গুপ্ত পুৰুষাৰ্থ। লক্ষ্মী-নাৰায়ণ হোৱাতো কোনো মাহীৰ ঘৰ (ইমান উজু) নহয়। এইটো অভ্যাস হৈ গ’লে তেতিয়া চলোঁতে-ফুৰোঁতে পিতাৰ স্মৃতি আহি থাকিব, ইয়াকেই যোগ বুলি কোৱা হয়। বাকী এই জ্ঞানৰ কথাতো সৰু সৰু সন্তানসকলেও বুজি পাব। চিত্ৰবিলাকত গোটেই যুগ আদি দেখুওৱা আছে। এয়াতো গতানুগতিক। যেতিয়া কোনো কাৰ্য আৰম্ভ কৰে তেতিয়া স্বস্তিকা লগায়। এইটো হৈছে সত্যযুগ, ত্ৰেতা, দ্বাপৰ, কলিযুগৰ প্ৰতীক, বাকী ওপৰত আছে একেবাৰে সৰু সংগমযুগ। গতিকে প্ৰথমে নিজক আত্মা বুলি বুজি পিতাক স্মৰণ কৰি থাকিলে তেতিয়াহে সেই শান্তি বিয়পিব পাৰে। যোগৰ দ্বাৰা বিকৰ্ম বিনাশ হ'ব। গোটেই জগতে আত্মা পৰমাত্মাৰ বিষয়ে এইটো কথা পাহৰি গৈছে। কিছুমানে কয় - পৰমাত্মা হাজাৰ সূৰ্যতকৈ তেজোময়, কিন্তু এইটো কেনেকৈ হ'ব পাৰে। যিহেতু কয় যে আত্মাই পৰমাত্মা তেন্তে দুয়োটা একে নহ'ল জানো। সৰু-ডাঙৰৰ পাৰ্থক্য থাকিব নোৱাৰে। ইয়াৰ ওপৰতো বুজাব লাগে। আত্মাৰ ৰূপ হৈছে বিন্দু। আত্মাই যদি পৰমাত্মা হয় তেন্তে পৰমাত্মাও বিন্দু নহ'ল জানো। ইয়াত পাৰ্থক্যতো হ'ব নোৱাৰে। সকলো যদি পৰমাত্মা হৈ যায় তেন্তে সকলো স্ৰষ্টা (ৰচয়িতা) হৈ যাব। সকলোৰে সৎগতি কৰোঁতাতো একমাত্ৰ পিতা নহয় জানো। বাকীতো প্ৰত্যেকে নিজৰ ভূমিকা পাইছে। এইটো বুদ্ধিত ধাৰণ কৰিবলগীয়া হয়, বোধশক্তিৰ কথা। পিতাই কয় - মোক স্মৰণ কৰা তেতিয়া মামৰ আঁতৰি যাব। এইটো পৰিশ্ৰম কৰিবলগীয়া হয়। এফালেতো আধাকল্প দেহ-অভিমানী হৈ আছা। সত্যযুগত দেহী-অভিমানী হৈ থাকিও পিতাক নাজানে। জ্ঞানক নাজানে। এতিয়া তোমালোকে যি জ্ঞান পাইছা সেই জ্ঞান লোপ হৈ যায়। তাত কেৱল ইমানখিনি জানে যে আমি আত্মাই এটা শৰীৰ এৰি আন এটা লওঁ। ভূমিকা পালন কৰোঁ। এই ক্ষেত্ৰত উদ্বিগ্ন হ’বলগীয়া কি কথা আছে। প্ৰত্যেকে নিজৰ নিজৰ ভূমিকা পালন কৰিব লাগে। কান্দিলে কি হ'ব? এইটো বুজোৱা হয়, যদি কিবা বুজে তেন্তে শান্ত হৈ যাব। নিজে বুজিলে তেতিয়া আনকো বুজাব। বৃদ্ধলোকে বুজায়ো, কান্দিলে জানো ঘূৰি আহিব। শৰীৰ এৰি আত্মা ওলাই গ'ল, এই ক্ষেত্ৰত কন্দাৰ কি কথা আছে। অজ্ঞানকালতো এনেকৈ বুজে। কিন্তু তেওঁলোকে এইটো জানো জানে যে আত্মা আৰু পৰমাত্মা কি বস্তু। আত্মাত খাদ পৰিছে, তেওঁলোকেতো ভাবে আত্মা নিৰ্লেপ। গতিকে এইটো বৰ সূক্ষ্ম কথা। বাবাই জানে বহুত সন্তান স্মৃতিত নাথাকে। কেৱল বুজালে কি হ'ব। বহুত প্ৰভাৱিত হ'ল, কিন্তু ইয়াৰ দ্বাৰা তেওঁলোকৰ জানো কিবা কল্যাণ হ’ল। আত্মা-পৰমাত্মাৰ পৰিচয় পালে তেতিয়া বুজিব যথাযথ আমি তেওঁৰ সন্তান। পিতাহে পতিত-পাৱন। তেওঁ আহি আমাক দুখৰ পৰা মুক্ত কৰে। তেৱোঁ বিন্দু। গতিকে পিতাক নিৰন্তৰ স্মৰণ কৰিব লাগে। বাকী বু্ৰঞ্জী-ভূগোল জনাতো কোনো ডাঙৰ কথা নহয়। যদিও বুজিবলৈ আহে কিন্তু এইটো অৱস্থাত তৎপৰ হৈ থাকক যে মই আত্মা, এই ক্ষেত্ৰতহে পৰিশ্ৰম হয়। আত্মা-পৰমাত্মাৰ কথাতো তোমালোককো পিতাহে আহি বুজায়। সৃষ্টিৰ চক্ৰতো সহজ। যিমান সম্ভৱ উঠোঁতে-বহোঁতে দেহী-অভিমানী হোৱাৰ পৰিশ্ৰম কৰিব লাগে। দেহী-অভিমানী বহুত শান্ত হৈ থাকে। বুজি পায় মই শান্তিলৈ যাব লাগে। নিৰাকাৰী জগতত গৈ বিৰাজমান হ'ব লাগে। মোৰ ভূমিকা এতিয়া পূৰা হ’ল। পিতাৰ ৰূপ সূক্ষ্ম বিন্দু বুলি বুজিব। তেওঁ কোনো ডাঙৰ লিঙ্গ নহয়। বাবা অতি সূক্ষ্ম। তেৱেঁই জ্ঞানপূৰ্ণ, সকলোৰে সৎগতিদাতা। মই আত্মাও জ্ঞানপূৰ্ণ হৈ আছোঁ। এনেকুৱা চিন্তন যেতিয়া চলিব তেতিয়া উচ্চ পদ পাব পাৰে। গোটেই জগতত কোনেও আত্মা-পৰমাত্মাক নাজানে।\nতোমালোক ব্ৰাহ্মণসকলে এতিয়া জানিলা। সন্ন্যাসীসকলেও নাজানে। আহি নুবুজেও। তেওঁলোকতো সকলো নিজৰ নিজৰ ধৰ্মতহে আহিব। হিচাপ-নিকাচ নিষ্পত্তি কৰি গুচি যাবগৈ। তোমালোকেহে এইটো পৰিশ্ৰম কৰিলে পিতাৰ পৰা উত্তৰাধিকাৰ পাবা। এতিয়া আকৌ দেহী-অভিমানী হ'ব লাগে। অন্তৰতো আত্মাত আছে নহয় জানো। আত্মাইহে অন্তৰ পিতাৰ সৈতে লগাব লাগে। অন্তৰ শৰীৰত নাই। শৰীৰৰতো সকলোবোৰ স্থূল কৰ্মেন্দ্ৰিয়। অন্তৰ লগোৱাতো এইটো হৈছে আত্মাৰ কাম। নিজক আত্মা বুলি বুজি আকৌ পৰমাত্মাৰ সৈতে অন্তৰ লগাব লাগে। আত্মা বহুত সূক্ষ্ম। কিমান ক্ষুদ্ৰ সূক্ষ্ম আত্মা, কিমান ভূমিকা পালন কৰে। এয়া হৈছে প্ৰকৃতি। ইমান সূক্ষ্ম বস্তুত কিমান অবিনাশী ভূমিকা নিহিত হৈ আছে। সেয়া কেতিয়াও নাশ হৈ নাযায়। অতি সূক্ষ্ম। তোমালোকে চেষ্টা কৰিলে তথাপিও ডাঙৰ বস্তু স্মৃতিলৈ আহি যাব। মই আত্মা এটি সূক্ষ্ম তৰা গতিকে পিতাও সূক্ষ্ম। তোমালোক সন্তানসকলে প্ৰথমতে এইটো পৰিশ্ৰম কৰিব লাগে। ইমান ক্ষুদ্ৰ আত্মাহে এতিয়া পতিত হৈছে। আত্মাক পাৱন কৰি তোলাৰ এইটো হৈছে প্ৰথম উপায়। পঢ়া পঢ়িব লাগে। বাকী খেল-ধেমালি কৰা সেয়া বেলেগ কথা। খেলাৰো এটা কৌশল আছে। পঢ়াৰ দ্বাৰা পদমৰ্যাদা পোৱা যায়। খেল-ধেমালিৰে পদমৰ্যাদা পোৱা নাযায়। খেল আদিৰ বিভাগ বেলেগ হয়। তাৰ লগত জ্ঞান আৰু যোগৰ সম্পৰ্ক নাই। এই ভোগ আদি আগবঢ়োৱাটোও হৈছে খেল। মুখ্য কথা হৈছে স্মৃতিত থকাৰ। ভাল বাৰু!\n(1) ধৰ্মৰাজৰ শাস্তিৰ পৰা ৰক্ষা পাবৰ কাৰণে স্মৃতিত থকাৰ গুপ্ত পৰিশ্ৰম কৰিব লাগে। পাৱন হোৱাৰ উপায় হৈছে নিজক আত্মা বিন্দু বুলি বুজি পিতাক স্মৰণ কৰা।\n(2) জ্ঞানত নিজে নিজক পাকৈত বুলি ভাবিব নালাগে, একৰস স্থিতি গঢ়ি তোলাৰ অভ্যাস কৰিব লাগে। পিতাৰ যি আজ্ঞা সেয়া পালন কৰিব লাগে।\nসততা-নিৰ্মলতাৰ ধাৰণাৰ দ্বাৰা সমীপতাৰ অনুভৱ কৰোঁতা সম্পূৰ্ণ মূৰ্ত হোৱা\nসকলো ধাৰণাৰ ভিতৰত মুখ্য ধাৰণা হৈছে সততা আৰু নিৰ্মলতা। ইজন সিজনৰ প্ৰতি অন্তৰ একেবাৰে নিৰ্মল হওঁক। যেনেকৈ পৰিস্কাৰ বস্তুত সকলোবোৰ স্পষ্টকৈ দেখা যায়, তেনেকৈ ইজন সিজনৰ ভাৱনা, ভাৱ-স্বভাৱ স্পষ্টকৈ দেখা দিয়ক। য’ত সততা-নিৰ্মলতা আছে ত’ত সমীপতা আছে। যেনেকৈ বাপদাদাৰ সমীপত আছা তেনেকৈ পৰস্পৰৰ মাজতো অন্তৰৰ সমীপতা থাকক। স্বভাৱৰ ভিন্নতা সমাপ্ত হৈ যাওঁক। ইয়াৰ কাৰণে মনৰ ভাৱ আৰু স্বভাৱক মিলাব লাগে। যেতিয়া স্বভাৱত পাৰ্থক্য দেখা পোৱা নাযাব তেতিয়া কোৱা হ’ব সম্পূৰ্ণ মূৰ্ত।\nবিপথগামীজনক শুধৰোৱা - এইটো সকলোতকৈ শ্ৰেষ্ঠ সেৱা।


২৩ অক্টোবৰৰ বন্ধৰ ব্যৰ্থ কৰিবলৈ অসম বিজেপি আৰু চৰকাৰে আপ্ৰাণ চেষ্টা কৰিছিল\nপৰীক্ষা পিছুৱাই চৰকাৰে আওপকীয়াকৈ মানি ল’লে নেকি অসম বন্ধ? খোদ চৰকাৰেই সমাজত বৈষম্যৰ ভাব বিয়পোৱাৰ অভিযোগ\n২৩ অক্টোবৰৰ বন্ধৰ ব্যৰ্থ কৰিবলৈ আপ্ৰাণ চেষ্টা কৰিছিল বিজেপি চৰকাৰ আৰু দলে; মৃণাল হাজৰিকাক গ্ৰেপ্তাৰ কৰাৰ বিপৰীতে শিলাদিত্য আৰু 'অসমীয়াক ঘৰে ঘৰে সোমাই পিটিম' বুলি কোৱা সুৰজিত সৰকাৰক সোধা-পোছাৰ বাবেও নামাতিলে\nগুণোৎসৱৰ পৰীক্ষা বাতিলেৰে চৰকাৰে আওপকীয়াকৈ মানি ল’লে নেকি কাইলৈৰ অসম বন্ধ? এই প্ৰশ্নই এতিয়া সকলো স্তৰৰ অসমীয়াৰ মনত খুন্দিয়াই গৈছে।\nবিশেষকৈ যোৱা ২৩ অক্টোবৰত অসমৰ খিলঞ্জীয়া লোকৰ অৰ্ধ শতাধিক সংগঠনে দিয়া অসম বন্ধ ব্যৰ্থ কৰিবলৈ চৰকাৰে যি তৎপৰতা আৰু দৃঢ় পদক্ষেপ লৈছিল তাৰ বিপৰীত স্থিতিত দেখা গৈছে ৩ নৱেম্বৰত বাঙালী সংগঠনে আহ্বান জনোৱা অসম বন্ধৰ ক্ষেত্ৰত। আনহাতে অসম বিজেপিয়েও ২৩ অক্টোবৰৰ বন্ধ ব্যৰ্থ কৰিবলৈ অসমৰ ৰাইজক আহ্বান জনাই সংবাদমেল দিছিল।\nউল্লেখযোগ্য যে ১ নৱেম্বৰত তিনিচুকীয়াত সংঘটিত নাৰকীয় হত্যাকাণ্ডৰ প্ৰতিবাদত কাইলৈ, অৰ্থাৎ ৩ নৱেম্বৰত বৰাকৰ বহুকেইটা সংগঠনে ১২ ঘণ্টীয়া অসম বন্ধৰ আহ্বান জনাইছে।\nগুণোৎসৱ পৰীক্ষা পিছুৱাই দিয়া প্ৰথমখন জনানী।\nকিন্তু ব্ৰহ্মপুত্ৰ উপত্যকাত বিশেষ প্ৰভাৱ নথকা বৰাকৰ বাঙালী সংগঠনকেইটাই অসম বন্ধৰ আহ্বান জনাবলৈ পালে কি নাপালে চৰকাৰৰ সৰ্বশিক্ষা বিভাগে কাইলৈৰ গুণোৎসৱ পৰীক্ষা বাতিল কৰি পিছুৱাই ৫ তাৰিখে পাতিবলৈ অসমৰ সকলো জিলাৰ উপায়ুক্তলৈ জাননী প্ৰেৰণ কৰিলে। (মন কৰিব লগীয়া যে সকলো জিলাৰ পৰিৱৰ্তে ১৭খন জিলাতহে গুণোৎসৱৰ পৰীক্ষা চলি আছে)।\nইয়াৰ জৰিয়তে আওপকীয়াকৈ চৰকাৰে কাইলৈৰ বন্ধটো মানি লৈছে অথবা সমৰ্থন জনাইছে। ইয়াকে লৈ সংবাদ মাধ্যম, ছ’চিয়েল মিডিয়াত তীব্ৰ প্ৰতিক্ৰিয়াৰ সৃষ্টি হৈছে। একাংশৰ অভিযোগ, এইদৰেই নিজৰ নীতিৰ জৰিয়তে সমাজত খোদ চৰকাৰেই বৈষম্যৰ ভাব বিয়পাই আছে।\nতিনিচুকীয়াৰ ঘটনাটোক সকলো সচেতন অসমীয়াই গৰিহণা দিছে যদিও চৰকাৰৰ এই স্থিতিত ক্ষুভিত হৈছে জাতীয় ভাবৰ দল-সংগঠন, ব্যক্তি।\nআনহাতে উচটনিমূলক মন্তব্য দিয়া বুলি যিকেইজন অসমীয়া লোকৰ বিৰুদ্ধে অভিযোগ উঠিছে তেওঁলোকক আৰক্ষীয়ে সোধা-পোছা কৰাৰ লগতে আজি জিতেন দত্ত আৰু মৃণাল হাজৰিকাক গ্ৰেপ্তাৰ কৰিছে। কিন্তু ‘অসমীয়াক ঘৰে ঘৰে সোমাই পিটিম বুলি কোৱা বাঙালী সংগঠনৰ নেতা সুৰজিত সৰকাৰ বা বিধায়ক শিলাদিত্যক এতিয়ালৈকে সোধা-পোছাৰ বাবেও মতা নাই, যদিও তেওঁলোকৰ বিৰুদ্ধেও গোচৰ দিয়া হৈছে।\nপৰীক্ষা পূৰ্ব নিৰ্ধাৰিত সূচীমতেই হ’ব বুলি পুনৰ জাননী\nআনহাতে সংবাদ মাধ্যম আৰু ছ’চিয়েল মিডিয়াত তীব্ৰ প্ৰতিক্ৰিয়াৰ পিছতে কেইঘণ্টামানৰ ভিতৰতে চৰকাৰে স্থিতি সলনি কৰিবলৈ বাধ্য হোৱা বুলি জানিব পৰা গৈছে।\nএটা অসমৰ্থিত সূত্ৰই জনোৱামতে, শেহতীয়াকৈ চৰকাৰে পূৰ্বৰ স্থিতি সলাই পৰীক্ষা আগৰ সূচীমতেই অনুষ্ঠিত কৰিবলৈ ৰাজ্যৰ সকলো জিলাৰ উপায়ুক্তলৈ পত্ৰ প্ৰেৰণ কৰা হৈছে।\nজানিব পৰামতে, পূৰ্বৰ জাননীখন জাৰি কৰা সৰ্বশিক্ষা মিশ্যনৰ মিশ্যন ডাইৰেক্টৰেই এইখন জাননীও জাৰি কৰিছে। অৱশ্যে শিক্ষকসকলৰ একাংশক ফোন কৰাত তেওঁলোকলৈ প্ৰথমটো বাৰ্তাহে ম’বাইলত গৈছে, দ্বিতীয়খন জাননীৰ কথা তেওঁলোক অৱগত নহয়।


নিমখ – ঈশান জ্যোতি বৰা – ফটাঢোল\nনিমখ – ঈশান জ্যোতি বৰা\nবিয়া খাবলৈ যোৱাৰ অভ্যাসটো মোটামুটি পৰিহাৰেই কৰি আছিলোঁ৷ আধুনিক অসমীয়া বিবাহৰ নৱতম সংযোজন পোলাও-মাংসৰ নতুনত্ববিহীন সোৱাদসোপা লৈ লৈ মুখমণ্ডল মূক হৈ গৈছিল৷ জিভাই বিদ্ৰোহ কৰি উঠিছিল৷ গতিকে বাদ দিছিলোঁ৷ একেবাৰেই বাদ৷ মনস্থ কৰিলোঁ-নতুন খাদ্য-সম্ভাৰ এটাৰ আৱিষ্কাৰ নোহোৱালৈকে বিয়া-চিয়া খাবলৈ নাযাওঁ৷ পিচে যোৱাটো সপ্তাহত মুকেশৰ পৰা পোৱা নিমন্ত্ৰণী-পত্ৰখনে মোৰ ভীষ্ম-প্ৰতিজ্ঞাত চেঁচা পানী ঢালি দিলে৷ পত্ৰখনৰ লগতে এহালি কেঁচা তামোল আৰু পাণ এগুছি৷ পাণগুছিৰ তলতে গোট-গোট আখৰেৰে লিখা এখন অকমাণি চিঠি-“অহা সপ্তাহত মোৰ জী ঈশাৰ বিয়া৷ আপুনি নাহিলে বেজাৰ পাম৷ আহিব দেই৷ ”-ইতি; মুকেশ, নীতা আৰু পৰিয়ালবৰ্গ (বিঃদ্ৰঃ ডেকাৰচুকত নতুনকৈ টাৱাৰ এটা স্থাপন কৰিলোঁ৷ নেটৱৰ্ক নাপালে তালৈ গৈ ৰিপ্লাই কৰে যেন৷ অ’ আৰু এটা কথা, বৰুৱাকো মাতিছোঁ৷ দুয়োজন একেলগে আহিব দেই৷)\n‘দেই’-শীৰ্ষক শুৱলা অসমীয়া শব্দটোৰ প্ৰতি মোৰ দুৰ্বলতা পুৰণিকলীয়া৷ সেয়ে মুকেশৰ আন্তৰিকতাত বিমুদ্ধ-বিস্মিত-আলোড়িত হৈ ঈশাৰ অভিনৱ বিয়াখনলৈ যোৱাটোকে ঠিক কৰিলোঁ৷ কিন্তু চিঠিৰ শেষত লিপিবদ্ধ ‘বৰুৱাকো মাতিছোঁ’-এই শব্দ দুটাইহে অশান্তিৰ বৰদৈচিলা এজাক বোৱাই আনিলে৷ মনটো খেলিমেলিৰে ভৰাই তুলিলে৷ এই জধলা মানুহটোৰ লগত এনে এখন ‘ষ্টেণ্ডাৰ্ড’ বিয়া খাবলৈ কেনেকৈ যাব পাৰি! অসহনীয়! অসহনীয়! মনটোৱে প্ৰতিবাদ কৰি উঠিল৷ নোৱাৰি, এইটোৰ লগত বিয়া খাবলৈ যাব নোৱাৰি৷ গ’লে মই অকলে যাম, মনে মনে৷ এইজনক নিনিওঁ৷ কথাটো স্থিৰ কৰিলোঁ আৰু বিয়ালৈ যোৱাৰ পৰিকল্পনা তৈয়াৰ কৰাত লাগিলোঁ৷ পিচে..তেনে এক মুহূৰ্ততে-\n: দেওবাৰে আঠটাত ওলাই থাকিবি৷ মই প্ৰিয়ংকাৰ টেক্সীখন ভাড়ালৈ লৈছোঁ৷ সেইদিনা তাই ছিলঙলৈ নাযায়৷ গতিকে আমি আৰামচে বিয়াখন খাই আহিব পাৰিম৷ ইয়ো মেন!\nসেইয়া বৰুৱাৰ বাৰ্তা৷ বিয়াৰ চিঠি পায়েই মোলৈ মেচেজ পঠাইছে৷\nকি বিড়ম্বনা! য’তে ৰাতি হয়, ত’তে বাঘ ওলাই দেখোন৷ আৰু এই হৰিচন্দ্ৰ বৰুৱা নামৰ বাঘটোৰ কথায়েই সুকীয়া৷ বিচিত্ৰ এই জীৱবিধৰ পৰা কাহানিও পৰিত্ৰাণ নাপাম চাগে! মোৰ অন্তৰৰ অটল গভীৰৰ পৰা হুমুনিয়াহ এটা ওলাই আহিল, স্বতঃস্ফূৰ্তভাৱে ৷\nপ্ৰিয়ংকাৰ অস্থিচৰ্মসাৰ টেক্সিখন চলাই চলাই আমি দুইজন মানৱ ঈশাৰ বিয়ালৈ যাবলৈ ওলালোঁ৷ টেক্সিত তেল এটুপিও নাছিল৷ তেলৰ কথা কওঁতে বৰুৱাই ‘বৰকৈ সৰুপানী চুব লাগিছে’ বুলি ইফালে-সিফালে চাই লৰ মাৰিলে৷ গতিকে তেলৰ দুহাজাৰ টকা মোৰ পকেটৰ পৰাই সৰকিল৷ ইয়াৰোপৰি বিয়াৰ উপহাৰ, বাটত চাহ-গজা, এগ ৰোল, ঘুগুনি, এণ্টাচিড, হজমোলা- সব মিলাই মুঠতে তিনিহাজাৰমান টকা খৰচ হ’ল৷ সিপিনে বৰুৱাই ঠেঙৰ ওপৰত ঠেং তুলি গপচত বহি আহিছে৷ প্ৰচলিত জীৱন-ৰীতি অনুসৰণ কৰি বৰুৱাই এটা টকাও খৰচ নকৰিলে৷\nযি কি নহওক; মানুহেৰে গিজ্‌গিজাই থকা বিয়াঘৰ আহি পাওঁতে দহটামান বাজিল৷ মুকেশ পদূলিতে ৰৈ আছিল৷ দেখা মাত্ৰকতে দৌৰি আহি সাবট মাৰি ধৰিলেহি৷ বৰ আনন্দ পালোঁ৷ জীৱনত কোনোদিনেই ইমান আন্তৰিকতাপূৰ্ণ আতিথ্যৰ সোৱাদ নোপোৱা বৰুৱাৰ দুচকুৰে কেইটোপালমান আনন্দাশ্ৰু সৰসৰকৈ বৈ আহিল৷ কথাটো মোৰ চকুত পৰিল৷ দুখোজ-এখোজকৈ আমি ক্ৰমাৎ ভিতৰলৈ সোমাই গ’লোঁ৷ বাপ্‌ৰে! অতবোৰ মানুহ৷ আমাৰ গাঁৱত ভীমৰ ভাও কৰি নামঘৰ কঁপাই থোৱা অমিতাভৰ পৰা আৰম্ভ কৰি ‘সদৌ অসম সদ্যবিবাহিত সন্থা’ৰ শেহতীয়া সংযোজন দীপিকা আৰু ৰণ নামৰ ফুলকুমলীয়া ল’ছালিহাললৈকে-সকলো আহিছে৷ গোটেইবোৰে আহি আমাক একেবাৰে আগুৰি ধৰিলেহি৷ প্ৰশ্নই প্ৰশ্ন৷ বোলে-কেনে খবৰ, কি খবৰ, কিয় খবৰ৷ আমি যথাযথ, যিমান পাৰি চমুকৈ উত্তৰবোৰ দি গ’লোঁ৷ আটাইতকৈ ভাল প্ৰশ্নটো কৰিলে মাধুৰীয়ে৷ বোলে,\n: হেৰি নহয়৷ এই ৰঙালী বিহুটি এপ্ৰিলৰ পৰা টানি-টুনি ডিচেম্বৰলৈকে নিব নোৱাৰিনে? মানে, ল’ছালিকেইটাৰ পৰীক্ষাবোৰ তেতিয়াহে শেষ হয়৷ পাৰে যদি চাবচোন দেই৷ ইমান যে নাচিবলৈ মন যায়!\nউত্তৰবোৰ দি দি আমি ভাগৰি গ’লোঁ৷ বৰুৱাই ফুচুফুচাই ক’লে-\n: মোৰ তামাম ভোক লাগিছে৷ তই প্ৰেছ মেল সম্বোধন কৰ৷ মই খাই আহোঁ৷\n: তই খকুৱা নেকি?\nমই পোনছাটেই জক্‌জকাই উঠিলোঁ৷\n: মোৰোতো পেট-জিভা শুকাই গৈছে৷ কিন্তু এই আপোন মানুহবোৰৰ মৰম-স্নেহক উপেক্ষা কৰি খাবলৈ যাওঁ কেনেকৈ? তাতে অতদিনৰ মূৰত লগ পাইছে! এইদৰে দলনিত পোনা মেলা দি মানুহবোৰক এৰি থৈ গ’লে একেবাৰে অশোভনীয় কথা নহ’বনে৷\nকথাকেইটা কৈ ডিঙিটো ঘূৰাই বৰুৱালৈ চালোঁ৷ পিচে মানুহটো নাই৷ ভোজনশালালৈ পৰ্দাৰ ফাঁকেৰে চালোঁ৷ সৌৱা, বকাসুৰ গৈ ভোজনশালাত বহি আছে৷\nকি খাম ! জীৱনত দেখি নোপোৱা, শুনি নোপোৱা নানান বিচিত্ৰ ব্যঞ্জনৰে টেবুল উপচি আছে৷ টিক্‌টিক্‌কৈ ৰঙা লালমোহনটোৰ পৰা বৈ অহা ৰসবোৰকে খাম নে প্ৰকাণ্ড ভকুৱাৰ মূৰেৰে প্ৰস্তুত কৰা মূৰিঘণ্টকে খাম! আলু-বিলাহীৰ পোৰাকে খাম নে কম তেলত ভজা বেঙেনা ভজাকে খাম! পালেঙ শাকেৰে ৰন্ধা কাৱৈ মাছকে খাম নে পাতত দিয়া গৰৈ মাছকে খাম!\nইমান ধৈৰ্য আৰু কষ্টেৰে ৰান্ধিছে; অকণ-অকণ সকলোৰে স্পৰ্শ কৰাটো ভাল হ’ব৷ নহয়নে! তাকে ভাবি খাবলৈ আৰম্ভ কৰিলোঁ৷ বৰুৱাই সিপিনে তলমূৰ ওপৰ কৰিবই পৰা নাই৷ আনকি পাঁচ মিনিট আগতে নীতাই আহি যে মোক তাৰ কাষত বহুৱাই থৈ গ’লহি-সেই শ্ৰদ্ধাসূচক দৃশ্যও তাৰ দৃষ্টিগোচৰ নহ’ল৷\n: হ’ৰা ভাইটি!\nবৰুৱাই আঁতৰত বাল্টি এটা লৈ থিয় হৈ থকা ল’ৰাটোক উদ্দেশ্যি চিঞৰ এটা মাৰিলে ৷\n: হাঁহৰ মাংস দুডোখৰমান লৈ আহাচোন৷ অথনি দিয়াকেইডোখৰ সব হাড়৷ চোবাবকে নোৱাৰি৷\nল’ৰাটোৱে মুখ ঘূৰোৱাত বৰুৱাই কাতৰভাৱে আহ্বান জনালে৷ ল’ৰাটোৱে মুখখনত বিষাদৰ ছবি এখন আঁকি বৰুৱাৰ দিশে আগুৱাই আহিল৷\n: হেৰৌ, কিমান খাৱ আৰু! মানুহে যে কি বুলি ভাবিছে! ছিঃছিঃ!\nমই তীব্ৰ বিতৃষ্ণাৰে কথাষাৰ কৈ বৰুৱাৰ খাদ্যবসতিপূৰ্ণ পাতখনলৈ চালোঁ৷\n: অ’ তই! কোনসময়ত আহিলি! প্ৰেছমেল শেষ তাৰমানে!\nমোৰ মাতটো শুনি বৰুৱা উচপ খাই উঠিল৷\n: দাদা, হ’বনে?\nবৰুৱাৰ পাতত পাঁচডোখৰমান মাংস দি উঠি ল’ৰাজনে দুখমনেৰে সুধিলে৷\n: কলিজা দুডোখৰমান দি থৈ যোৱাচোন৷\nবৰুৱাৰ যেন হেঁপাহেই নপলাব৷\n: মোলৈ ভেবা লাগি কি চাই আছ? যিমান পাৰ খাই ল৷ মইতো তিনিদিনৰ জোখাৰে পেটৰ পোৰণি মাৰি লৈছোঁ৷ চতুৰ্থ দিনাহে ঘৰত চৌকা জ্বলাম৷\nল’ৰাটোৱে দি থৈ যোৱা কলিজাকণ মুখলৈ নি বৰুৱাই মোক ক’লে৷\nমই কি ক’ম! ইতিমধ্যেই মূক হৈ পৰিছোঁ৷ বৰুৱাৰ নিখুঁত পৰিকল্পনা দেখি মই তাজ্জুব৷ মানুহ ইমান নিৰ্লজ্জ হ’ব পাৰেনে!\nসুদীৰ্ঘ পঞ্চলিছ মিনিটৰ অন্তত আমি ভোজনশালাৰ পৰা ওলালোঁ৷ জীৱনৰ অন্যতম গুৰুত্বপূৰ্ণ সময়খিনি বৰুৱাই বৰ আনন্দৰেই কটালে৷ নিমখৰ পৰা কেঁচা জলকীয়াটোলৈকে-সকলো উপাদানৰে দুই-তিনিবাৰ সোৱাদ ল’লে৷ হাড়কেইডালো চোবাই-চোবাই দাঁতেৰে গুড়ি কৰি ভাতৰ লগত সানি-পিটিকি খালে৷ কেৱল মাছৰ কাঁইটকেইডালৰহে অৱশিষ্ট থাকিলগৈ৷ কিন্তু এইবোৰৰ পিছতো লক্ষ্য কৰিছোঁ; ভোজনশালাৰ পৰা ওলোৱাৰ পিছৰপৰাই বৰুৱাৰ মনটো মৰা৷ কথাটো কি!\nকৌতুহল চম্ভালিব নোৱাৰি সুধিলোঁ৷\n: মুকেশক ক’ম৷\nহাৰে, এইয়া কেনে কথা! অলপ আগলৈকে ‘মজ্জা, তামাম’ বুলি আনন্দদায়ী মত-মন্তব্য কৰি থকা মানুহটোৰ এতিয়া তৎক্ষণাতে হ’ল কি! মই বুজি নেপালোঁ৷ পিচে, ভাগ্য সুপ্ৰসন্ন হ’ল৷ কিয়নো এই প্ৰশ্নৰ এতিয়াই উত্তৰ পাম৷ কাৰণ দুয়োজন গৈ চকীখনত বহিবলৈ লওঁতেই সেহিস্থানে মুকেশৰ আৰ্ৱিভাৱ হ’ল৷\n: দাদা, ঠিকে আছেনে সব?\nহাতত তামোলৰ বঁটাটো লৈ মুকেশ আগুৱাই আহিল৷\n: সুন্দৰ! অনুপম! অতুলনীয়!\nমই মন খুলি প্ৰশংসা কৰিলোঁ৷ প্ৰশংসা শুনি মুকেশৰ চকুহাল জিলিকি উঠিছে৷\n: আৰু বৰুৱা দা?\nএইবাৰ মুকেশে বৰুৱাক সুধিলে৷ মই সেপটো গিলি বৰুৱাৰ উত্তৰলৈ বাট চালোঁ৷\n: বৰ সুন্দৰ! পিচে..\nকিবা এটা ক’বলৈ গৈ বৰুৱা ৰৈ গ’ল৷\n: পিচে কি বৰুৱা দা! পিচে কি!\nমুকেশৰ গাত যেন বজ্ৰহে পৰিল৷ মানুহটোৰ মুখখন শুকাই মুহূৰ্ততে টেমী যেন হ’ল৷ নহ’বনো কিয়! কেনেবাকৈ যদি খাদ্য-সম্ভাৰত খুঁট ওলায়, কমখন লাজৰ কথা হ’বনে! গোটেই মাৰ্কেটতে তেওঁৰ নাম মাটিৰ লগত মিহলি হৈ যাব৷ বহুতৰে লগত মাত-বোল বন্ধ হৈ যাব৷\nসেয়ে মুকেশে আকৌ এবাৰ সুধিলে৷ চকুৱে-মুখে তীব্ৰ উৎসুকতা৷\n: মানে বিশেষ একো নাই৷ নিমখ অকণ কম হ’ল৷\n: ক’ত দাদা?\nমুকেশ পৰম আশ্বৰ্যান্বিত হ’ল৷\n: অঁ, মোৰ মানে অভ্যাস এটা আছে৷ দৈত নিমখ অকণ ছটিয়াই খাওঁ৷ নহ’লে পেটটোৱে বৰকৈ প্ৰতিবাদ কৰিবলৈ ধৰে৷ আজিও তাকেই কৰিবলৈ ওলাইছিলোঁ। পিচে এচিকুট-দুচিকুটকৈ প্ৰায় বিছগ্ৰাম নিমখ দৈত ছটিয়াইও নিমখৰ কোনো উপস্থিতি বিচাৰি নেপালোঁ৷ লোভ সামৰিব নোৱাৰি নিমখৰ সোৱাদ অবিহনেই দৈৰ দুটা বাতি খালোঁ৷ এতিয়া পেটটোৱে বৰকৈ ভোৰভোৰাবলৈ ধৰিছে৷\nবৰুৱাৰ বিশ্লেষণ শুনি মুকেশ আৰু মই তবধ মানিলোঁ৷ বৰুৱা পিচে নৰ’ল৷ সুধিলে,\n: নিমখবোৰ টাটাৰ দোকানৰ পৰা অনা নাছিলা নেকি?\n: টাটাৰ লগত আমাৰ মাতবোল বন্ধ হোৱা কেইবাদিনো হ’ল৷\nমুকেশৰ অকপট স্বীকাৰোক্তি৷\nবৰুৱাৰ সপ্ৰশ্ন চাৱনি৷\n: আমি নতুনকৈ নিমখৰ ফেক্টৰী খুলিছোঁ৷ তাৰেই নিমখ৷\nমুকেশে সলাজ ভংগীৰে জনালে৷\n: বাদ দিয়া বুইছা৷ বাদ দিয়া৷\nবৰুৱাই হাতখন দাঙি বিদগ্ধ বুদ্ধিজীৱিৰ দৰে কৈ উঠিল,\n: চহৰৰ বাহিৰে-ভিতৰে থকা তোমালোকৰ মাটিত ইমান প্ৰকাণ্ড-প্ৰকাণ্ড টাৱাৰ আছে, বজাৰত পাঁচ-ছয়খন ম’বাইলৰ দোকান আছে, নৰেনৰ লগত হাত মিলাই শেহতীয়াকৈ ৰাফেল যে চাফেল-সেইবোৰৰো বিজিনেছ কৰিছা! টকায়েই টকা৷ এতিয়া নিমখৰ কাৰবাৰ আৰম্ভ কৰি জীৱনটো নিমখীয়া কৰিব নেলাগে বুজিছা৷\nবৰুৱাই মৰমেৰে, সামান্য স্পষ্টতাৰে উপদেশবোৰ দিলে৷ চোকা বুধিৰ মুকেশেও কথাবোৰত পটকৈ পতিয়ন গ’ল হ’বলা৷ সেয়ে সবিনয়ে কৈ উঠিল,\n: হয়৷ কথাটো মই এতিয়াহে ভাবিছোঁ৷ এইবোৰ সব আজিয়েই বন্ধ কৰি দিম৷\n: বৰ ভাল কথা৷\nসোঁহাতখন মুকেশৰ কান্ধত থৈ বৰুৱাই চাব্বাচি নিদি নোৱাৰিলে৷\n: ধন্যবাদ দাদা৷\nমুকেশ সামান্য আৱেগিক হ’ল৷\n: হ’ব৷ ভালকৈ থাকিবা দেই৷ আমি আহোঁ৷ ঐ, ব’ল!\nমুকেশৰ লগত নিমখসৰ্বস্ব বাৰ্তালাপটো সম্পন্ন কৰি বৰুৱা ওভতিবলৈ সাজু হ’ল৷ ‘ঐ,ব’ল’-বচনটো মাতিলে মোক উদ্দেশ্যিয়েই ৷\n: তই কিন্তু আজিকালি বৰ-বৰ কথা ক’বলৈ শিকিলি৷\nগাড়ীৰ ষ্টিয়েৰিঙত হাত থৈ মই বৰুৱাক ক’লোঁ৷\n: নক’লে কেনেকৈ হ’ব!\nখন্তেক ৰৈ বৰুৱাই সুধিলে,\n: বাৰু..তই এটা কথা জাননে?\nবৰুৱাৰ মাতটো হঠাতে বৰ গভীৰ হৈ পৰিল৷ মই বুজিলোঁ-বৰুৱাই এতিয়া “স্বৰচিত মহৎ লোকৰ বাণী” এটা ক’ব৷ আৰু মই ভবাটোৱেই হ’ল৷ বৰুৱাই ক’লে,\n: মানুহৰ জীৱনত নিমখ আৰু চেনি দুয়োটাই থাকে৷ খাঁও বুলিয়েই তই চেনিকে খাই থাকিব নোৱাৰ আৰু নাখাওঁ বুলিয়েই তই নিমখ নোখোৱাকৈ থাকিব নোৱাৰ৷ দুয়োটায়েই খাব লাগিব৷ তেহে জীৱনৰ সোৱাদ পাবি৷ নহ’লে গোটেইখন ফ্লপ শ্ব’৷ দে, এতিয়া গাড়ী চলা৷\nতৃপ্তিৰ হাঁহি এটা মাৰি বৰুৱাই মোক আদেশ দিলে৷ বৰুৱাৰ বাণী আৰু আদেশ শিৰত তুলি ময়ো গাড়ী ঘূৰাই দিলোঁ গৃহাভিমুখে৷\nএজ ইউজুৱেল, ঈশানৰ লেখাৰ সোৱাদেই সুকীয়া


হয়গ্ৰীৱ মাধৱ মন্দিৰ - অসমীয়া ৱিকিপিডিয়া\nদৌলোৎসৱ, বিহু, জন্মাষ্টমী\nহয়গ্ৰীৱ মাধৱ মন্দিৰ (ইংৰাজী: Hayagriva Madhava Temple) অসমৰ কামৰূপ জিলাৰ হাজোত অৱস্থিত এক দেৱালয়। হাজোৰ মণিপৰ্বত নামৰ এটা টিলাৰ ওপৰত এই দেৱালয় অৱস্থিত। বিষ্ণুৰ এক অৱতাৰ "হয়গ্ৰীৱ"ক (ঘোঁৰাৰ মূৰসহ বিষ্ণু) ইয়াত পূজা-অৰ্চনা কৰা হয়। সংস্কৃত ভাষাত 'হয়' মানে 'ঘোঁৰা' আৰু 'গ্ৰীৱ'ৰ অৰ্থ 'ডিঙি'। সেয়েহে এই মন্দিৰটোক 'হয়গ্ৰীৱ মন্দিৰ' বুলি কোৱা হয়। বৌদ্ধধৰ্মীসকলৰ বাবেও ই এক পবিত্ৰ স্থান। তেওঁলোকে বিশ্বাস কৰে যে গৌতম বুদ্ধই শৰীৰ ত্যাগ কৰি এই স্থানতে 'মোক্ষ' বা 'নিৰ্বাণ' লাভ কৰিছিল।\nপ্ৰবাদ অনুসৰি 'মধু' আৰু 'কৈতৱ' নামৰ দুটা অসুৰে বেদৰ সৃষ্টিৰ সময়ত ব্ৰহ্মাৰ পৰা সেইসমূহ চুৰ কৰি নিয়ে। ব্ৰহ্মাই বিষ্ণুক টোপনিৰপৰা জগাই বেদ উদ্ধাৰৰ বাবে অনুৰোধ কৰে। তেতিয়া বিষ্ণুৱে 'হয়গ্ৰীৱ'ৰ ৰূপ ধাৰণ কৰি ৰসাতললৈ যায় আৰু বেদসমূহ উদ্ধাৰ কৰি আনি ব্ৰহ্মাক দিয়ে। ইয়াৰ পিছত বিষ্ণুৱে উত্তৰ-পূবলৈ আহি হয়গ্ৰীৱ ৰূপতে শুই পৰে। মধু আৰু কৈতৱ ঘূৰি আহি বিষ্ণুক যুদ্ধলৈ মাতে। সেই যুদ্ধত বিষ্ণুৱে অসুৰ দুজনক পৰাস্ত কৰি প্ৰাণনাশ কৰে।\nকালিকা পুৰাণ মতে এই তীৰ্থস্থানৰ প্ৰতিষ্ঠাতা ঔৰ্বঋষি। ভগৱান বিষ্ণুৱে ঔৰ্বঋষিৰ তপস্যা ভঙ্গকাৰী জ্ববাসুৰ, হয়াসুৰ আদি পাঁচজন অসুৰক বধ কৰি হয়গ্ৰীৱ মাধৱ নামৰ এই পৰ্বতত অৱস্থান কৰি আছে।\nহয়গ্ৰীৱ মাধৱ এক প্ৰাচীন মন্দিৰ যদিও বৰ্তমানৰ ঘৰটো পিছৰ কালৰ। কালাপাহাৰে প্ৰাচীন মন্দিৰটো ভাঙি যোৱাৰ পিছত কোচ ৰজা ৰঘূদেৱে ১৫৪৩ খ্ৰীষ্টাব্দত মন্দিৰটোৰ পুনৰ্নিৰ্মাণ কৰে। কিছুসংখ্যক বুৰঞ্জীবিদৰ মতে পাল ৰাজবংশৰ ৰজাই ষষ্ঠ শতিকাত এই মন্দিৰ নিৰ্মাণ কৰিছিল।\nপূৰ্ণানন্দ বৰগোহাঁইৰ দিনত কলিয়াভোমোৰা বৰফুকনৰ প্ৰথম পত্নী শয়নীয়ে মন্দিৰটোলৈ মাটি একুটুৰা আৰু চোৱাচিতাৰ বাবে এটা পাইকৰ পৰিয়াল দান কৰিছিল। মন্দিৰৰ ভিতৰত কোচ ৰজা ৰঘূদেৱ আৰু আহোম ৰজা প্ৰমত্ত সিংহ আৰু কমলেশ্বৰ সিংহৰ শিলালিপি আছে।\nমন্দিৰৰ দেৱালত খোদিত ভাস্কৰ্য\nহয়গ্ৰীৱ মাধৱ মন্দিৰটো শিলেৰে নিৰ্মিত। মন্দিৰটোৰ গাত হাতীৰ প্ৰতিমূৰ্তি এলানি আছে। এইসমূহ অসমীয়া স্থাপত্যৰ নিদৰ্শন বুলি কোৱা হয়। গোটেই মন্দিৰৰ গঠনটো ইটাৰ স্তম্ভৰ ওপৰত আছে যিবোৰ মূল মন্দিৰৰ লগত পিছত যোগ কৰা বুলি অনুমান কৰা হয়।\nমন্দিৰটো তিনিটা ভাগত বিভক্ত- গৰ্ভগৃহ (তলভাগ), মধ্যভাগ আৰু শিখৰ (ওপৰভাগ)। মন্দিৰৰ বাটচ'ৰাটো গ্ৰেনাইট শিলেৰে নিৰ্মিত। গৰ্ভগৃহলৈ সোমাই যোৱা ডাঙৰ কোঠালিটো ইটাৰে সজা আৰু ৪০ ফুট×২০ ফুট আকাৰৰ। ১৪ বৰ্গফুট আৱৰা গৰ্ভগৃহ অংশটো ইটাৰে নিৰ্মিত। শিখৰ অংশটো পিৰামিড আকৃতিৰ। সন্মুখৰ কোঠালিটো শিলেৰে সজা। কোঠালিটোৰ দুয়োফালে পদুম আকৃতিত কটা শিলৰ দুখন দেৱাল আছে।\nমন্দিৰৰ বাহিৰফালে বিষ্ণুৰ দহটা অৱতাৰ বৰ্ণনা কৰা ভাস্কৰ্য আছে যাৰ ভিতৰত বুদ্ধ নৱম। আন ভাস্কৰ্যসমূহ চিনাক্ত কৰিব পৰা নাযায় যদিও বেছিভাগেই পুৰুষাকৃতিৰ আৰু হাতত ত্ৰিশূল লৈ থকা। মূল মন্দিৰটোৰ কাষতে আহোম ৰজা প্ৰমত্ত সিংহ‍ই নিৰ্মাণ কৰা এটা সৰু মন্দিৰ আছে। ইয়াত প্ৰতিবছৰে দৌলোৎসৱ ধুমধামেৰে পালন কৰা হয়। মাধৱ মন্দিৰৰ ওচৰত 'মাধৱ পুখুৰী' নামৰ এটা ডাঙৰ পুখুৰীও আছে।\nমন্দিৰত থকা ভগ্নাৱশেষ\nমন্দিৰটোৰ উপাসনাস্থলীত থকা প্ৰতিমৃতিসমূহ হৈছে হয়গ্ৰীৱ বা বুঢ়া মাধৱ, তাৰ বাওঁফালে আছে দ্বিতীয় মাধৱ বা বিষ্ণু, আৰু বৈষ্ণৱ সংস্কৃতিৰ প্ৰতীক গৰুড়। আন প্ৰতিমৃতিসমূহ হৈছে চলন্ত মাধৱ, গোবিন্দ মাধৱ আৰু বাসুদেৱৰ। বিষ্ণুৰ প্ৰতিমূৰ্তিটোৰ উৰিষ্যাৰ পুৰীৰ জগন্নাথৰ মূৰ্তিৰ লগত মিল আছে। আনহাতে বৌদ্ধ লামাসকলে হয়গ্ৰীৱ মাধৱৰ মূৰ্তিটো মহামুনি অৰ্থাৎ গৌতম বুদ্ধৰ বুলি পূজা কৰে।\nহয়গ্ৰীৱ মাধৱ মন্দিৰত দৌলোৎসৱ, বিহু আৰু জন্মাষ্টমী উলহ-মালহেৰে পালন কৰা হয়।\n↑ 1.0 1.1 1.2 Nidhi (May 4, 2011). "Hayagriva Madhava Temple, Hajo". Assamspider.com. http://www.assamspider.com/resources/3797-Review-Hayagriva-Madhava-Temple-Hajo-near.aspx। আহৰণ কৰা হৈছে: January 17, 2013.\n↑ 2.0 2.1 2.2 "Hayagriva Madhava Temple". Bharatonline.com. http://www.bharatonline.com/assam/hajo/hayagriva-temple.html। আহৰণ কৰা হৈছে: January 17, 2013.\n↑ 3.0 3.1 3.2 সম্পাদক- ড: মহেশ্বৰ নেওগ (২০০৪). পৱিত্ৰ অসম. প্ৰকাশক গুৱাহাটী: অসম সাহিত্য সভা. পৃষ্ঠা. ২৩৩-২৩৪.\n↑ 4.0 4.1 "Hayagriva-Madhava Mandir of Hazo". Vedanti.com. February 10, 2011. http://www.vedanti.com/News/hayagriva.htm। আহৰণ কৰা হৈছে: January 17, 2013.\n↑ 5.0 5.1 5.2 "Hayagriva Madhava Temple". Assamonline.in. http://hajo.assamonline.in/about/Tourism/Hayagriva-Madhava-Temple.html। আহৰণ কৰা হৈছে: January 17, 2013.\n↑ "Hajo, Assam". Indianetzone.com. February 2, 2009. http://www.indianetzone.com/10/hajo_assam.htm। আহৰণ কৰা হৈছে: January 17, 2013.\n↑ "Hayagriva Madhava Temple , Hajo". Roam space travel. http://www.mustseeindia.com/Hajo-Hayagriva-Madhava-Temple/attraction/19063। আহৰণ কৰা হৈছে: January 17, 2013.\nৱিকিমিডিয়া কমন্সত হয়গ্ৰীৱ মাধৱ মন্দিৰ সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=হয়গ্ৰীৱ_মাধৱ_মন্দিৰ&oldid=301440"ৰ পৰা অনা হৈছে\nএই পৃষ্ঠাখন ২৭ ছেপ্টেম্বৰ, ২০২১ তাৰিখে ২১:২৫ বজাত অন্তিম সংশোধন কৰা হৈছিল।


পৃষ্ঠা:দদাইৰ পজা.pdf/১০০ - ৱিকিউৎস\nএনে কাম কেতিয়াও নকৰোঁ, কেতিয়াও নকৰোঁ, নকৰোঁ, নকৰোঁ।”\nলেগ্ৰীয়ে গোলামৰ মুখৰ পৰা এনে কথা কেতিয়াও শুনা নাই। সি আচৰিত হ'ল। কিছু পৰ তবধ লাগি থাকিল। থাকি, থাকি পাছত ক'লে, “কচোন বাৰু, কি কথা ঈশ্বৰৰ আদেশ নহয়? এই ছোৱালী জনীক বেত মৰা নহয় নে, গোলাম? সেইয়েই তোৰ কথা নহয় নে?\n“হয় প্ৰভু” টমে কলে, “তাই বেমাৰী, তাইৰ শৰীৰত একোকে নাই। তাইৰ গাত হাত ডঙ্গাটো পাপৰ কথা। মই দেউতা এনে কাম কেতিয়াও কৰা নাই আৰু এতিয়াও নকৰোঁ। প্ৰভু আপোনাৰ মন গ'লে মোক মাৰিব পাৰে, মাৰিবৰ মন গ'লে মাৰক মই একোকে নকওঁ। আপুনি মোৰ গৰাকী, মোৰ দেহা লৈ আপোনাৰ যি মন যায় কৰক। কিন্তু মই কাকো মাৰিব নোৱাৰোঁ। আপোনাৰ যিহকে মন যায় কৰক। এনে কাম মই কৰাৰ আগৈয়ে মোক যেন আপুনি মাৰি পেলায়।”\nএইবোৰ কথা টমে খং কৰি কোৱা নাই। টমৰ মাত মৃদু আৰু মিঠা। সকলো সময়তে যেনে এতিয়াও তেনে। কিন্তু সেই স্বৰত কি দৃঢ়তা। মাত এনে ডাঠ যে যি এই কথা শুনিছিল সিহে বুজিছিল সেই মাতৰ অৰ্থ কি। লেগ্ৰীয়ে খঙ্গত কঁপি গৈছিল আৰু তাৰ চকুৰ পৰা অগ্নি ফুলিঙ্গ ওলাইছিল। সজ মানুহক এনেবোৰ অস্ত্ৰই কি কৰিব?\n"https://as.wikisource.org/w/index.php?title=পৃষ্ঠা:দদাইৰ_পজা.pdf/১০০&oldid=66395"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২২ মে' ২০২০ তাৰিখে ২০:৫৯ বজাত সলনি কৰা হৈছিল।


(শোণিতৰ পৰা পুনঃনিৰ্দেশিত)\nতেজ বা ৰক্ত (ইংৰাজী: Blood), ৰক্তসংবহন তন্ত্ৰৰ লগত জড়িত এবিধ তৰল মাধ্যম। ই ৰক্তবাহিকাইদি খাদ্য, শ্বসন গেছ, ৰেচন দ্ৰব্য, হ'ৰম'ন, এনজাইম, আদি দ্ৰব্যবোৰ বিভিন্ন কলাসমূহলৈ প্ৰেৰণ কৰে আৰু কলাকোষসমূহত উৎপন্ন হোৱা কাৰ্বন ডাই অক্সাইড গেছ আৰু অন্যান্য বিপাকীয় অলাগতিয়াল দ্ৰব্যসমূহ সংগ্ৰহ কৰি নিৰ্দিষ্ট স্থানলৈ কঢ়িয়াই নিয়ে। তেজ এবিধ তৰল সংযোজক কলা। ই প্লাজমা আৰু ৰক্তকণিকাৰে গঠিত। তেজত প্লাজমাৰ পৰিমাণ ৫৫ শতাংশ আৰু ৰক্তকণিকাৰ পৰিমাণ ৪৫ শতাংশ। তেজৰ ৰক্তকণিকাসমূহ প্লাজমাত ওপঙি থাকে আৰু তেজৰ সোঁতত ইহঁত প্ৰবহমান হৈ থাকে এজন সুস্থ মানুহৰ দেহত শৰীৰৰ ওজনৰ ৮% তেজ থাকে।\nপ্ৰধান প্ৰবন্ধ: ৰক্ত প্লাজমা\nৰক্তকণিকাবিহীন তেজৰ তৰল অংশই হ'ল প্লাজমা। ইয়াৰ ৰং পাতল হালধীয়া। ই কিছুমান অজৈৱিক আৰু জৈৱিক উপাদানেৰে গঠিত। অজৈৱিক উপাদানসমূহ হ'ল: ছডিয়াম, পটাছিয়াম, মেগনেছিয়াম, আইৰণ ক্ল'ৰাইড, বাইকাৰ্বনেট, ছালফেট, ফছফেট, অক্সিজেন, কাৰ্বন ডাই অক্সাইড, নাইট্ৰজেন ইত্যাদি। জৈৱিক উপাদানসমূহ হ'ল: প্ৰটিন, কাৰ্বহাইড্ৰেট, লিপিড, হৰমন, এনমিয়া, ইউৰিয়া, ইউৰিক এচিড, এণ্টিবডি ইত্যাদি। প্লাজমাত খাদ্যৰ সৰল অৱস্থাসমূহ যেনে- গ্লুকজ, এমিন' এচিদ ইত্যাদি দ্ৰৱীভূত হৈ থাকে।প্লাজমাত থকা এই দ্ৰৱিত বস্তুবোৰৰ বাবে প্লাজমাৰ এটা আঠালতীয়া গুণ থাকে। এমনিয়া, ইউৰিয়া আৰু ইউৰিক এচিড আদি যৌগবোৰ প্লাজমাত থকা অলাগতিয়াল নাইট্ৰজেন জাতীয় ৰেচন দ্ৰব্য। দেহৰ পৰা উলিয়াই দিয়াৰ উদেশ্যে প্লাজমাই এইবোৰক উৎপন্ন হোৱা স্থানৰ পৰা ৰেচন অংগসমূহলৈ কঢ়িয়াই নিয়ে।\nকোষৰ শ্বসন কাৰ্যৰ ফলত কোষবোৰত যি কাৰ্বন-ডাই-অক্সাইড উৎপন্ন হয় তাক বাইকাৰ্বনেট আয়ন হিচাবে কলাসমূহৰপৰা আনি হাঁফাওঁৰ বায়ুত এৰি দিয়ে।\n১.লোহিত ৰক্তকণিকা:- লোহিত ৰক্তকণিকাবোৰ আকাৰত সৰু। ইয়াৰ আকৃতি এখন ক্ষুদ্ৰ উভয়াতল (Bi-concave) থালৰ (Dish)ৰ নিচিনা। মানুহৰ লগতে আন তন্যপায়ী প্ৰাণীৰ লোহিত ৰক্তকণিকাৰ কোষকেন্দ্ৰ নাথাকে। স্তন্যপায়ী প্ৰাণীৰ ভিতৰত কেৱল উটৰ লোহিত ৰক্তকণাহে কোষকেন্দ্ৰযুক্ত। সেয়ে ইহঁতৰ আকৃতি চেপেটা। অস্তন্যপায়ী মেৰুদণ্ডী প্ৰাণীৰ লোহিত ৰক্তকণিকাবোৰ কোষকেন্দ্ৰযুক্ত আৰু মাজ অংশ উঠঙা।ৰক্ত ৰক্তকণিকাবোৰত হিম'গ্লবিন নামৰ এবিধ ৰঙা শ্বাসৰঞ্জক (Respiratory pigment) থাকে আৰু ইয়াৰ বাবেই তেজৰ ৰং ৰঙা হয়। লোহিত ৰক্তকণিকাৰ মুখ্য কাৰ্য হ'ল- ইয়াত থকা হিমগ্লবিনৰ দ্বাৰা হাওঁফাওঁৰ পৰা অক্সিজেন কঢ়িয়াই বিভিন্ন কলাসমূহক যোগান ধৰা। সাধাৰণ স্বাস্থ্যৰ পূৰ্ণবয়স্ক পুৰুষ এজনৰ প্ৰতি mm3 তেজত লোহিত ৰক্তকণিকা থাকে গড়ে ৫.০-৫.৫ মিলিয়ন আৰু মহিলাৰ তেজত থাকে গড়ে ৪.৫-৪.৫ মিলিয়ন।বয়স অনুসৰি এই সংখ্যাৰ তাৰতময হয়। বাসস্থানৰ উচ্চতা অনুসৰিও লোহিত ৰক্তকণিকাৰ পৰিমাণত ভিন্নতা আহে। লোহিত ৰক্তকণিকাবোৰে সিহঁতৰ কোষৰসত যথেষ্ট পৰিমাণে হিমগ্লবিন(hemoglobin /he·mo·glo·bin/ (he´mo-glo″bin) সংৰক্ষণ কৰিব পাৰে। হিমগ্লবিন হ'ল লোহিত ৰক্তকণিকাত থকা অক্সিজেন কঢ়িওৱা এটা বৰণ (pigment)। সুস্থ মানুহৰ প্ৰতি ১০০মি.লি. তেজত ১২-১৬ গ্ৰাম পৰ্যন্ত হিমগ্লবিন থাকে। প্ৰত্যেক গ্ৰাম হিমগ্লবিনে প্ৰায় ১.৩৯ মি.লি. অক্সিজেন বান্ধি ৰাখিব পাৰে।\nলোহিত ৰক্তকণিকাৰ মুখ্য কাৰ্য হ'ল অক্সিজেনৰ পৰিবহণ। ইয়াত অক্সিজেনৰ প্ৰতি অতি আসক্তি থকা হিমগ্লবিন যৌগই অক্সিজেনৰ লগত অক্সিহিমগ্লবিন নামৰ অস্থায়ী যৌগৰ সৃষ্টি কৰি ইয়াক হাওঁফাওঁৰ পৰা কলা-কোষবোৰলৈ কঢ়িয়াই লৈ যায়।\nকলাকোষৰৰা ওলোৱা কাৰ্বন-ডাই-অক্সাইড, বাইকাৰ্বনেট হিচাবে হাওঁফাওঁলৈ কঢ়িয়াই অনাত লোহিত ৰক্তকণিকাবোৰে সহায় কৰে।\nলোহিত ৰক্তকণিকাবোৰে ইহঁতৰ গাত থকা হিমগ্লবিনৰ দ্বাৰা তেজৰ pH-ৰ মান স্থিৰ কৰি ৰাখে।\nলোহিত ৰক্তকণিকাই প্ৰটিন খাদ্যৰপৰা ওলোৱা এমিন' এচিদবৌৰশোষণ স্থানৰপৰা কঢ়িয়াই নি দেহৰ কোষবোৰক যোগান ধৰে।\n২.শ্বেত ৰক্তকণিকা :-শ্বেত ৰক্তকণিকাবোৰ বৰণহীন আৰু কোষকেন্দ্ৰযুক্ত। ইয়াৰ কোষকেন্দ্ৰৰ আকাৰ ভিন্ন প্ৰকাৰৰ। কিছুমান শ্বেতৰক্তকণিকাৰ কোষপ্ৰৰস দানাযুক্ত (Granular) আৰু আন কিছুমান দানাবিহীন(Agranular)। ইয়াৰ ওপৰত ভিত্তি কৰি শ্বেতৰক্তকণিকাসমূহক দানাযুক্ত শ্বেত ৰক্তকণিকা(Granulocyte) আৰু দানাবিহীন শ্বেত ৰক্তকণিকা (Agranulocyte) এই দুটা ভাগত ভগোৱা হৈছে।\nদানাযুক্ত শ্বেত ৰক্তকণিকা: দানাযুক্ত শ্বেত ৰক্তকণিকাৰ কোষৰ চাইট'প্লাজম কণিকাময় বা দানাযুক্ত। দানাযুক্ত শ্বেত ৰক্তকণিকা আকৌ তিনি প্ৰকাৰৰ- নিউ'ট্ৰফিল, ইয়ছিন'ফিল আৰু বেছ'ফিল।\nএইবিধ শ্বেত ৰক্তকণিকাৰ কোষকেন্দ্ৰ বহুখণ্ডযুক্ত। ইয়াৰ চাইট'প্লাজম দানাযুক্ত আৰু অম্ল তথা ক্ষাৰযুক্ত দুবিধ ৰঞ্জৰদ্বাৰা গঠিত। এইবোৰ কোষে শৰীৰ আক্ৰমণকাৰী বীজাণু কৌশিক গ্ৰাস বা ফেগ'চাইট 'ছিছ (phagocytosis) প্ৰক্ৰিয়াৰ দ্বাৰা বিনাশ কৰে আৰু দেহক বীজাণুৰ আক্ৰমণৰ পৰা ৰক্ষা কৰে। এই কোষবোৰ ৰসায়ন সংবেদী অৰ্থাৎ এই কোষবোৰে দেহৰ কোনো স্থানত জীবাণুৱে উৎপন্ন কৰা অনিষটকাৰী দ্ৰব্যৰ উপস্থিতিৰ উমান অতি সহজে পায় আৰু সংক্ৰমিত স্থানলৈ গৈ জীবাণুবোৰ ধ্বংস কৰে। এনে কাৰ্য কৰিবলৈ নিউট্ৰ'ফিল কোষোৰ তেজৰ কৈশিক নলীৰ বেৰৰঅতি সৃক্ষ্ম বিন্ধাবোৰেদি আকৃতিৰ পৰিবৰ্তন ঘটাই আন্তঃকোষীয় স্থানলৈ ওলাই আহে। এই পৰিঘটনাক ডায়েপেডেছিছ (diapedesis) বোলা হয়।\nএইবিধ শ্বেত ৰক্তকণিকাৰ কোষকেন্দ্ৰ দ্বিখণ্ডযু্ক্ত। অম্লযুক্ত ৰঞ্জকেৰে ইয়'ছিন'ফিলৰ কোষৰ দানাবোৰ ৰঞ্জিত হয়। শৰীৰত কোনো পৰজীৱিয়ে প্ৰৱেশ কৰি থিতাপি ললে ইয়'ছিন'ফিল অপৰ্যাপ্ত পৰিমাণে উৎপন্ন হয় আৰু পৰজীৱিয়ে উৎপন্ন কৰা কলাসমূহলৈ যায়। পৰজীৱি বোৰ অন্তঃভক্ষণ কৰিবলৈ ডাঙৰ হোৱা বাবে ইয়'ছিন'ফিলবোৰে পৰজীৱিৰ গাত লাগি ধৰি কেতবোৰ দ্ৰব্য উৎপন্ন কৰি এৰি দিয়ে আৰু এই দ্ৰব্যবোৰেই পৰজীৱিক মৃত্যু ঘটায়। ইয়'ছিন'ফিলৰ আৰু এটা বৈশিষ্ট্য যে কোনো কলাত যদি কোনো প্ৰকাৰৰ এলাৰ্জিৰ বাবে বিক্ৰিয়া ঘটে তেন্তে সিহঁতে সেই ঠাইত জুম বান্ধেগৈ।\nএইবিধ শ্বেত ৰক্তকণিকাৰ কোষকেন্দ্ৰ ত্ৰিখণ্ডযুক্ত। ইহঁতৰ দানাযুক্ত চাইট'প্লাজম ক্ষাৰযুক্ত ৰঞ্জকেৰে ৰঞ্জিত হয়। তেজত থকা বেছ'ফিলকণা আৰু তাৰ লগতে কেতবোৰ ৰক্তকেশিকাৰ বাহিৰফালে থকা মাষ্টকোষে হেপাৰিণ (heparin) নামৰ এবিধ দ্ৰব্য প্ৰস্তুত কৰে। বেছ'ফিল আৰু মাষ্টকোষ এই দুয়োবিধ কোষে প্ৰস্তুত কৰা হেপাৰিণ তেজৰ দ্বাৰা প্ৰৱাহিত হৈ থাকে। এই হেপাৰিণৰ বাবেই ৰক্তপ্ৰৱাহৰ ভিতৰত তেজ গোট নামাৰে বা চেকুৰা নাবান্ধে। তদুপৰি কোনো ৰক্তবাহিকাৰ বেৰত কোনো স্নেহকণা লাগি থাকিলে তাক সহজে এৰোৱাই পুনৰ তেজৰ সোঁতত যাব পৰা কৰে। কিছুমাণ এলাৰ্জিৰ ক্ষেত্ৰত বেছ'ফিল আৰু মাষ্টকোষবোৰে গুৰোত্বপূৰ্ণ ভূমিকা লোৱা দেখা যায়। যি ধৰণৰ এণ্টিবডিৰ উপস্থিতিত সেই বিশেষ এলাৰ্জি হয় তেনে এণ্টিবডিবোৰ এই দুবিধ শ্বেতকণাৰ লগত বান্ধখাই পৰাৰ প্ৰৱণতা দেখা যায়। এই প্ৰৱণতাই শৰীৰক এক বিশেষ ধৰণৰ অসংক্ৰমণতাৰ সুৰক্ষা দিয়ে।\nদানাবিহীন শ্বেত ৰক্তকণিকা: এইবিধ শ্বেত ৰক্তকণিকাৰ চাইট'প্লাজমত কোনো ধৰণৰ দানা নাথাকে। দানাবিহীন শ্বেত ৰক্তকণিকাবোৰ দুই প্ৰকাৰৰ- মন'চাইট আৰু লিম্ফ'চাইট।\nএইবিধ ৰক্তকণিকাৰ আকাৰ আটাইটকৈ ডাঙৰ। কোষকেন্দ্ৰ বৃক্কাকৃতিৰ। বেক্টেৰিয়া বা আন কোনো ধৰণৰ বীজাণু তেজত প্ৰৱেশ কৰিলে মন'চাইট বোৰ কৌশিক নলীৰপৰা ওলাই গৈ কলাত সুমুৱাই আৰু ফেগ'ছাইটিছৰ দ্বাৰা বীজাণুবোৰ গ্ৰাস কৰি সংক্ৰমণৰ পৰা দেহক ৰক্ষা কৰে। এনে কাৰ্যত মন'চাইট বোৰৰ আকাৰ অতিকৈ বৃদ্ধি পায়। মন'চাইট ৰ এনে অৱস্থাক মেক্ৰফাজ (macrophase) বোলা হয়।\nএইবিধ ৰক্তকণিকা দানাবিহীন। ইহঁতৰ কোষকেন্দ্ৰ ডাঙৰ আৰু গোলাকাৰ। এইবিধ ৰক্তকণিকাৰ প্ৰধান কাৰ্য হৈছে এণ্টিবডি সৃষ্টি কৰি দেহক বীজাণুৰ আক্ৰমণৰপৰা ৰক্ষা কৰা। লিম্ফ'চাইটবোৰ লসিকা গ্ৰন্থি বা আন লসিকাজনিত কলাত উৎপন্ন হৈ অনবৰত তেজৰ সোঁতলৈ আহি থাকে।\nখৃঃ ১৯০০-ত কাৰ্ল লেণ্ডিয়াৰ নামৰ অষ্ট্ৰীয়াৰ এগৰাকী চিকৎসাবিদে তেজ সংৰচনাৰ (blood transfusion) সময়ত দেখা দিয়া আঁহোৱাহসমূহ দূৰ কৰিবৰ বাবে চলোৱা পৰীক্ষা-নীৰিক্ষাত তেজৰ গ্ৰুপসমূহ আৱিস্কৃত হয়। তেজৰ গ্ৰুপ চাৰিটা- A, B, AB আৰু O। গাইগুটীয়াভাৱে সকলো মানুহৰ তেজৰ গ্ৰুপ এই চাৰিটাৰ ভিতৰত যিকোনো এটা হয়। তেজত দুই প্ৰকাৰৰ প্ৰটিন থাকে। এই প্ৰটিনে তেজ সংৰচনাৰ সময়ত বিশেষ ভূমিকা পালন কৰে। এই দুবিধ প্ৰটিনক এণ্টিজেন আৰু এণ্টিবডি বোলা হয়। ৰক্ত সংৰচনাৰ মূল ভেটি এয়ে যে একে এণ্টিজেন-এণ্টিবডি একেলগে থাকিব নোৱাৰে অৰ্থাৎ এণ্টিজেন A আৰু এণ্টিবডি A, এণ্টিজেন B আৰু এণ্টিবডি B একেলগে থাকিব নোৱাৰে। ৰক্ত সংৰচনাৰ সময়ত দাতা আৰু গ্ৰহীতাৰ মাজত এনে ধৰণৰ বিসংগতি যাতে নহয় তাক চোৱাটোৱেই ৰক্তদলৰ মূল উদ্দেশ্য। বিভিন্ন ৰক্তদলৰ তেজত এণ্টিজেন-এণ্টিবডিৰ উপস্থিতি এনে ধৰণৰ-\n↑ অসম ৰাজ্যিক পাঠ্যপুথি প্ৰণয়ণ প্ৰকাশন নিগম লিমিটেডৰ দ্বাৰা প্ৰকাশিত সাধাৰণ বিজ্ঞানৰ পাঠ্যপুঠি, লেখক- ড. ৰাতুল চন্দ্ৰ ৰাজখোৱা, ড. জয়ন্ত বাৰুকিয়াল\n"https://as.wikipedia.org/w/index.php?title=তেজ&oldid=227710"ৰ পৰা সংকলিত\nএই পৃষ্ঠাখন ১৪ মে’, ২০২০ তাৰিখে ১৭:৫৪ বজাত অন্তিম সংশোধন কৰা হৈছিল।


Glutiro in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Glutiro ar byavahar, ppali, parshwakriya, upkaar, kriya-pratikriya aaru satarkatabani\nGlutiro की जानकारी\nGlutiro ৰ লাভ আৰু ব্যৱহাৰসমূহ- Glutiro Benefits & Uses in Assamese- Glutiro ar laabh aaru byavaharsamuh\nGlutiro ৰ পালি আৰু সেয়া কেনেদৰে ল'ব- Glutiro Dosage & How to Take in Assamese - Glutiro ar paali aaru xeya kenedore lobo\nGlutiro ৰ পাৰ্শ্চক্ৰিয়াসমূহ- Glutiro Side Effects in Assamese- Glutiro ar parshwakriyasamuh\nGlutiro সংক্ৰান্ত সতৰ্কতাবাণীসমূহ- Glutiro Related Warnings in Assamese- Glutiro xonkranta xatarkatabanisamuh\nঅইন দৰৱৰ সৈতে Glutiroৰ গুৰুতৰ ক্ৰিয়া-প্ৰতিক্ৰিয়া- Severe Interaction of Glutiro with Other Drugs in Assamese- Oinor xoite Glutiro ar gurutor kriya-pratikriya\nGlutiro মতভেদসমূহ- Glutiro Contraindications in Assamese- Glutiro nishedhsamuh\nGlutiro ৰ বিষয়ে সততে সোধা প্ৰশ্নসমূহ- Frequently asked Questions about Glutiro in Assamese- Glutiro ar bikhoye satate xodha prashnasamuh\nখাদ্য আৰু মদৰ সৈতে Glutiro ক্ৰিয়া-প্ৰতিক্ৰিয়া- Glutiro Interactions with Food and Alcohol in Assamese- khadya aaru modor xoite Glutiro kriya-pratikriya\nGlutiro ৰ লাভ আৰু ব্যৱহাৰসমূহ - Glutiro Benefits & Uses in Assamese - Glutiro ar laabh aaru byavaharsamuh\nGlutiro তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nGlutiro ৰ পালি আৰু সেয়া কেনেদৰে ল'ব - Glutiro Dosage & How to Take in Assamese - Glutiro ar paali aaru xeya kenedore lobo\nGlutiro-ৰ উপাদানসমূহ - Glutiro Active Ingredients in Assamese - Glutiro-ar upadaansamuh\nGlutiro ৰ পাৰ্শ্চক্ৰিয়াসমূহ - Glutiro Side Effects in Assamese - Glutiro ar parshwakriyasamuh\nগৱেষণাৰ ভিত্তিত, Glutiro ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nGlutiro সংক্ৰান্ত সতৰ্কতাবাণীসমূহ - Glutiro Related Warnings in Assamese - Glutiro xonkranta xatarkatabanisamuh\nGlutiro-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Glutiro পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nGlutiro-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Glutiroৰ পাৰ্শ্ব-প্ৰতিক্ৰিয়াৰ বিষয়ে জনা নাযায়। কাৰণ এইটো বিষয়ৰ ওপৰত গৱেষনা কৰা হোৱা নাই।\nবৃক্কত Glutiro কি প্ৰভাৱ দেখা গৈছে?\nGlutiroএ আপোনাৰ বৃক্ক ৰ ক্ষেত্ৰত সুতীব্ৰ প্ৰভাৱ দেখুৱাব পাৰে, গতিকে আপোনাৰ চিকিতসকৰ পৰামৰ্শ নোহোৱাকৈ গ্ৰহণ নকৰিব।।\nযকৃতত Glutiro কি প্ৰভাৱ দেখা গৈছে?\nGlutiroৰ ব্যৱহাৰ কলিজা ৰ বাবে ক্ষতিকৰ হব পাৰে। চিকিতসকৰ পৰামৰ্শ অবিহনে গ্ৰহণ নকৰিব।\nহৃদযন্ত্ৰৰ ক্ষেত্ৰত Glutiro ৰ কি প্ৰভাৱ দেখা গৈছে?\nGlutiroৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Glutiroৰ গুৰুতৰ ক্ৰিয়া-প্ৰতিক্ৰিয়া - Severe Interaction of Glutiro with Other Drugs in Assamese - Oinor xoite Glutiro ar gurutor kriya-pratikriya\nGlutiro তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nGlutiro মতভেদসমূহ - Glutiro Contraindications in Assamese - Glutiro nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Glutiro লোৱা অনুচিত যাতে -\nGlutiro ৰ বিষয়ে সততে সোধা প্ৰশ্নসমূহ - Frequently asked Questions about Glutiro in Assamese - Glutiro ar bikhoye satate xodha prashnasamuh\nএই Glutiro-এ অভ্য়াস বা নিচাৰ সৃষ্টি কৰে নেকি?\nনহয়, Glutiro লোৱাটোৱে কোনো আসক্তিৰ সৃষ্টি নকৰে।\nহয়, আপুনি Glutiro লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, Glutiro লোৱাৰ কোনো পাৰ্শ্চক্ৰিয়া নাই।\nনহয়, মানসিক ৰোগৰ চিকিত্সাৰ ক্ষেত্ৰত Glutiro ব্যৱহৃত নহয়।\nখাদ্য আৰু মদৰ সৈতে Glutiro ক্ৰিয়া-প্ৰতিক্ৰিয়া - Glutiro Interactions with Food and Alcohol in Assamese - khadya aaru modor xoite Glutiro kriya-pratikriya\nখাদ্য আৰু Glutiroৰ ক্ৰিয়া-প্ৰতিক্ৰিয়া\nGlutiroৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Glutiroৰ মাজৰ প্ৰতিক্ৰিয়া\nGlutiroৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nGlutiro ৰ অনুকল্প - Substitutes for Glutiro in Assamese\nআপুনি বা আপোনাৰ পৰিয়ালৰ কোনোবাই Glutiro লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Glutiro ব্যৱহাৰ কৰিছিল নেকি?\nআপুনি কিমান পৰিমাণে Glutiro সেৱন কৰিছিল?\nআপুনি Glutiro ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Glutiro সেৱন কৰে?


Zolephos in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Zolephos ar byavahar, ppali, parshwakriya, upkaar, kriya-pratikriya aaru satarkatabani\nZolephos की जानकारी\nZolephos ৰ লাভ আৰু ব্যৱহাৰসমূহ- Zolephos Benefits & Uses in Assamese- Zolephos ar laabh aaru byavaharsamuh\nZolephos ৰ পালি আৰু সেয়া কেনেদৰে ল'ব- Zolephos Dosage & How to Take in Assamese - Zolephos ar paali aaru xeya kenedore lobo\nZolephos ৰ পাৰ্শ্চক্ৰিয়াসমূহ- Zolephos Side Effects in Assamese- Zolephos ar parshwakriyasamuh\nZolephos সংক্ৰান্ত সতৰ্কতাবাণীসমূহ- Zolephos Related Warnings in Assamese- Zolephos xonkranta xatarkatabanisamuh\nঅইন দৰৱৰ সৈতে Zolephosৰ গুৰুতৰ ক্ৰিয়া-প্ৰতিক্ৰিয়া- Severe Interaction of Zolephos with Other Drugs in Assamese- Oinor xoite Zolephos ar gurutor kriya-pratikriya\nZolephos মতভেদসমূহ- Zolephos Contraindications in Assamese- Zolephos nishedhsamuh\nZolephos ৰ বিষয়ে সততে সোধা প্ৰশ্নসমূহ- Frequently asked Questions about Zolephos in Assamese- Zolephos ar bikhoye satate xodha prashnasamuh\nখাদ্য আৰু মদৰ সৈতে Zolephos ক্ৰিয়া-প্ৰতিক্ৰিয়া- Zolephos Interactions with Food and Alcohol in Assamese- khadya aaru modor xoite Zolephos kriya-pratikriya\nZolephos ৰ লাভ আৰু ব্যৱহাৰসমূহ - Zolephos Benefits & Uses in Assamese - Zolephos ar laabh aaru byavaharsamuh\nZolephos তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nZolephos ৰ পালি আৰু সেয়া কেনেদৰে ল'ব - Zolephos Dosage & How to Take in Assamese - Zolephos ar paali aaru xeya kenedore lobo\nZolephos-ৰ উপাদানসমূহ - Zolephos Active Ingredients in Assamese - Zolephos-ar upadaansamuh\nZolephos ৰ পাৰ্শ্চক্ৰিয়াসমূহ - Zolephos Side Effects in Assamese - Zolephos ar parshwakriyasamuh\nগৱেষণাৰ ভিত্তিত, Zolephos ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nZolephos সংক্ৰান্ত সতৰ্কতাবাণীসমূহ - Zolephos Related Warnings in Assamese - Zolephos xonkranta xatarkatabanisamuh\nZolephos-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nZolephosৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Zolephos নাখাব আৰু আপোনাৰ চিকিতসকৰ পৰামৰ্শ লওক।\nZolephos-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nZolephos এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Zolephos গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Zolephos কি প্ৰভাৱ দেখা গৈছে?\nবৃক্ক ৰ বাবে Zolephos কেতিয়াবাহে ক্ষতিকাৰক।\nযকৃতত Zolephos কি প্ৰভাৱ দেখা গৈছে?\nকলিজা ৰ ওপৰত Zolephosৰ পাৰ্শ্ব-প্ৰতিক্ৰিয়াৰ কোনো গৱেষনা উপলব্ধ নহয়। গতিকে ইয়াৰ প্ৰভাৱৰ কথা জনা নাযায়।\nহৃদযন্ত্ৰৰ ক্ষেত্ৰত Zolephos ৰ কি প্ৰভাৱ দেখা গৈছে?\nZolephos গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Zolephosৰ গুৰুতৰ ক্ৰিয়া-প্ৰতিক্ৰিয়া - Severe Interaction of Zolephos with Other Drugs in Assamese - Oinor xoite Zolephos ar gurutor kriya-pratikriya\nZolephos তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nZolephos মতভেদসমূহ - Zolephos Contraindications in Assamese - Zolephos nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Zolephos লোৱা অনুচিত যাতে -\nZolephos ৰ বিষয়ে সততে সোধা প্ৰশ্নসমূহ - Frequently asked Questions about Zolephos in Assamese - Zolephos ar bikhoye satate xodha prashnasamuh\nএই Zolephos-এ অভ্য়াস বা নিচাৰ সৃষ্টি কৰে নেকি?\nনহয়, Zolephosয়ে অভ্যাসৰ সৃষ্টি নকৰে।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Zolephos লোৱাৰ পিছত ই আপোনাৰ টোপনি ভাৱ নানে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Zolephos লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Zolephos ব্যৱহৃত নহয়।\nখাদ্য আৰু মদৰ সৈতে Zolephos ক্ৰিয়া-প্ৰতিক্ৰিয়া - Zolephos Interactions with Food and Alcohol in Assamese - khadya aaru modor xoite Zolephos kriya-pratikriya\nখাদ্য আৰু Zolephosৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Zolephos আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Zolephosৰ মাজৰ প্ৰতিক্ৰিয়া\nগৱেষণাৰ অভাৱত, Zolephos লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nZolephos ৰ অনুকল্প - Substitutes for Zolephos in Assamese\nআপুনি বা আপোনাৰ পৰিয়ালৰ কোনোবাই Zolephos লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Zolephos ব্যৱহাৰ কৰিছিল নেকি?\nআপুনি কিমান পৰিমাণে Zolephos সেৱন কৰিছিল?\nআপুনি Zolephos ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Zolephos সেৱন কৰে?


অনুবাদ সাহিত্য | ডিচ্চিৰ কথাৰে | Translated by Krishna Sonowal\nHomeঅনুবাদ সাহিত্যঅনুবাদ সাহিত্য | ডিচ্চিৰ কথাৰে | Translated by Krishna Sonowal\nওখ গছজোপাৰ একেবাৰে ওপৰৰ ডালটোত বহি ডিচ্চিয়ে তাইৰ সৰু ঢোলটো বজাবলৈ ধৰিলে | ঢোলৰ মাত শুনি তাইৰ সৰু ভায়েক তিনিটাও এটা এটাকৈ ডাঙৰ জোপোহা গছডাল বগাই ওপৰলৈ উঠি আহিল আৰু সিহঁতৰ মৰমৰ ভেঁড়াটোৱে তলৰ ঘাঁহনিতে ইফালে সিফালে চৰি পায়চাৰি কৰি ফুৰিল |\n“ আঁহা … আইতাৰাৰ ওচৰৰপৰা আঁহোগৈ আমি , নদীখন পাৰ হ’ব লাগিব নহয় … ! ল’ৰাহঁত , তোমালোকে ভেঁড়াটোক ভালকৈ লৈ যাবা দেই ঘৰলৈ | “\n“ আমিও যাম ককা “ শ্যামে চিঞঁৰি ক’লে |\n“ এইবাৰলৈ নহয় , পিছত যাবা … “ ককাকে দৃঢ়ভাৱে ক’লে |\n“ ডিচ্চি আইতাৰাৰ কাষত কেইদিনদিন থাকিব চোৱা-চিতা কৰিবলৈ ; তেওঁ এতিয়া বৰ অসুখীয়া | “\nককাকে তেওঁ লগত অনা গাধটোক নদীৰ পানীৰ মাজেৰে আগুৱাই লৈ গ’ল | ডিচ্চিয়ে তাইৰ চোলাটো পানীত নিতিতাকৈ ওপৰত কোঁচাই ল’লে | তাইৰ ভৰিৰ আঙুলিত নদীৰ চেঁচা পানী লগাত তাই পুলকিত হৈ স্ফূৰ্তিতে পানীত জঁপিয়াই উঠিল | তাকে দেখি কাষতে নদীত জাল পেলাই মাছ ধৰি থকা খুড়াকে কৈ উঠিল , “ এই সাৱধান , পৰি যাবা | “\nতেনেতে হঠাতে নদীত এটা বৃহৎ ঢৌ বাগৰি অহাত তত্ ধৰিব নোৱাৰি ডিচ্চি বাগৰি পৰিবই ওলাইছিল ; খুড়াকে লৰি গৈ তাইক ধৰাতহে কথমপি পানীত নপৰিল তাই |\nপিছে তাইৰ বাওঁ ভৰিখন পানীৰ তলত থকা প্ৰকাণ্ড শিল এটাত উজুটি খাই তললৈ সোমাই গ’ল | গাধটোৰ সৈতে আগে আগে গৈ থকা ককাৰ মাত পানীৰ সোঁতৰ শব্দৰ সৈতে মিলি পৰিছিল | পানীৰ কোবাল সোঁতত গাধটো আনফালে উটি গৈছিল , তাৰ পিঠিত বোজা কৰি অনা লাম-লাকটুবোৰ পানীত সিঁচৰতি হৈ পৰিছিল |\nখুড়ায়ো কেনেবাকৈহে পানীত নিজৰ থৰকাচুটি নেহেৰোৱাকৈ আছিল | তেওঁ ডিচ্চিৰ ভৰিখন শিলটোৰ ফাঁকৰপৰা ওলাবৰ বাবে পাৰেমানে চেষ্টা কৰি আছিল… “ উহ , বেচেৰীজনী !! “\nলাহে লাহে বোকাময় পানীবোৰ নদীৰ সোঁতত আহি তাইৰ শৰীৰত বাগৰি পৰিছিলহি | প্ৰচণ্ড ঠেলা এটা মাৰি অৱশেষত খুড়াকে তাইৰ ভৰিখন শিলৰ ফাঁকৰ মাজৰপৰা মুক্ত কৰিবলৈ সক্ষম হৈছিল | বিষ যন্ত্ৰণাত কেঁকাই খুড়াকৰ কোলাত উঠি তাই ঘৰ পালেগৈ | মাকে তাইক তেনে অৱস্থাত দেখি উধাতু খাই লৰি আহিল আৰু ৰাউচি জুৰি বিনাবলৈ ধৰিলে , বাওঁ ভৰিৰ বিষত ৰ’ব নোৱাৰি তাই ঢলি পৰিল |\nডিচ্চিক মাকৰ সৈতে থৈ খুড়াকে এইবাৰ ককাকক বিচাৰি ওলাল | কিন্তু বহুত বিচৰাৰ পিছতো ক’তো ককাকৰ কোনো সন্ধান পোৱা নগ’ল | কিছুদিনৰ পিছত নদীৰ পাৰত ককাকৰ মৃত শৰীৰ উদ্ধাৰ হৈছিল |\nআমন-জিমনকৈ ডিচ্চি ঘৰৰ চোতালত বহি কিছুমান ভাৱত বিভোৰ হৈ আছিল | কোনোবাই কোৱা তাইৰ মনত পৰিছিল যে বহিৰাগত বিভিন্ন কোম্পানীৰ লোক আহি সিহঁতৰ নদীৰ পাৰৰ ভালেমান গছ কাটি নিছিল | গছবোৰ কাটি নি তাৰে হেনো সিঁহতে ক্ৰিকেট খেলৰ বেট আৰু আন বিভিন্ন খেলা সামগ্ৰী সাজে | তাইৰ বৰ খং উঠিছিল “ কিয় কাটি তহিলং কৰে আমাৰ গছবোৰ ? নাজানেনে তেওঁলোকে তেনেকৈ গছবোৰ সোপাকে কাটি নি নি শেষ কৰাৰ বাবেই সৌ পাহাৰৰ ঢাপৰ মাটিবোৰ খহি আহে নদীলৈ !! আৰু বাম হৈ পৰে আমাৰ নদীখন , এটা ঢৌৱেই বানৰ সৃষ্টি কৰি কত যে নিৰীহ লোকৰ প্ৰাণ কাঢ়ি নিলে !! নুবুজেনে তেওঁলোকে ? “ আৰু তাইৰ মৰমৰ ককাকজন …. তেওঁকোতো হেৰুৱালে তাই !! বিমৰ্ষ হৈ তাই দুখ পোৱা বাওঁ ভৰিখখনৰ আঁঠু অংশত চুই চালে |\nনাই নাই … খুড়াকে তাইক প্ৰায়ে কয় আমি সদায় ভাল কথাবোৰ মনলৈ আনিব লাগে , সদায় ভাল ভাল চিন্তা কৰিব লাগে | কথাখিনি মনলৈ অহাৰ লগে লগে তাইৰ ভিতৰত এক অদম্য সাহস জাগি উঠিল যিয়ে তাইৰ সকলো ভয়, বেয়া চিন্তা পলকতে দূৰ কৰি পেলালে | এতিয়াও তাইৰ কাষত তাইৰ সাদৰী মাকজনী আছে , মৰমৰ ভায়েককেইটা আছে | খুড়াক খুড়ীয়েকেও সিহঁতৰ বৰ যতন লয় | নিজৰ সন্তান তেওঁলোকৰ নাই | ডিচ্চিয়ে খুড়াকক নিজৰ ককাকৰ সমানেই ভাল পায় , পিছে যেতিয়া তাই খুড়ীয়েকে তাইৰ মাকক কোৱা শুনে যে খুড়াকৰ জুৱা খেলা অভ্যাসৰ বাবে আজিকালি বৰ সমস্যা হয় বুলি, তেতিয়া তাইৰ কুমলীয়া মনটো মোচৰ খাই যায় … “ খুড়া !!.. জুৱা খেলে !! এয়া হ’ব পাৰেনে !?”\nসময়বোৰ নিজ গতিৰে গৈ থাকে | সময়ৰ লগে লগে ডিচ্চি আৰু তাইৰ মৰমৰ পৰিয়ালটোও এক নিৰ্দিষ্ট জীৱনশৈলীত বান্ধ খাই পৰে |\nডিচ্চিয়ে তাইৰ ঘৰৰ কাষৰ অৰণ্যখনৰ গছবোৰৰ সৈতে উমলি বৰ ভাল পায় | এদিন তাই অকলে গৈ গছ এজোপাৰ ডাল এটাত বহি তলৰ ঘাঁহনিলৈ চাই আছিল , এনেতে তাইক গছজোপাই কাণে কাণে যেন ক’লে , “ মোৰ ডালবোৰ ক্ষীণ , চুটি কিন্তু মজবুত, শক্তিশালী“ |\nডিচ্চিয়ে তাই বহি থকা ডালটোৰপৰা কিছু আৰু ওপৰত থকা ডাল এটালৈ বগাই গৈ তাত থকা চৰাইৰ বাঁহটো নিৰীক্ষণ কৰাত লাগিল | তেনেকৈয়ে কিছুপৰ মগন হৈ থাকিল তাই |\n“ ডিচ্চি , সভা আৰম্ভ হ’ল , সোনকালে আঁহা “ , ভায়েক শ্যামৰ গগনফলা চিঞঁৰ শুনি তাই একেকোবে বিজুলী গতিৰে গছৰ ওপৰৰপৰা নামি আহিল | তলত নামি তাই তাৰ পিছে পিছে সভা বহা গছজোপাৰ তললৈ বুলি খোজ ল’লে | ইতোমধ্যে গাঁৱৰ ৰাইজ আহি গৌৰী নামৰ বয়োজেষ্ঠ্য মহিলাগৰাকীক আগুৰি চাৰিওফালে বহি পৰিছিল |\nসভা আৰম্ভ হৈছিল | গৌৰীয়ে ভাষণত ক’বলৈ ধৰিলে , “ আমি নিৰক্ষৰ হ’ব পাৰোঁ , কিন্তু আমি অজ্ঞানী নহওঁ | আমি আমাৰ অঞ্চলৰ অমূল্য গছবোৰ কাটি তহিলং কৰিবলৈ নিদিওঁ , কোনো বহিৰাগত কোম্পানীয়ে আমাক চলাহী কথাৰে পতিয়ন নিয়াই গছ নিলামত দিব নোৱাৰিব | যেতিয়া কোম্পানিৰ ঠিকাদাৰ চন্দ্ৰ আহি লগত অনা শ্ৰমিকসকলক কুঠাৰেৰে এফালৰপৰা গছবোৰ কাটি যাবলৈ নিৰ্দেশ দিব, তেতিয়া আমি সকলোৱে আগবাঢ়ি গৈ আমাৰ গছবোৰক জোৰকৈ সাৱতি ধৰিমগৈ | আৰু সংহাৰ হ’বলৈ দিব নোৱাৰি |"\nসকলোৱে গৌৰীৰ কথাত হয়ভৰ দি শ্ল’গান দিব ধৰিলে | ডিচ্চিয়েও তাইৰ সৈতে থকা সৰু ঢোলটোতে চেও কেইটামান দি স্ফুৰ্তিতে জুৰিলে –\nতাইৰ পিছে পিছে গাঁৱৰ আন শিশুবোৰো আহি তাইক যোগ দিলেহি | ডিচ্চিৰ মনোবল বাঢ়িল | তাই সকলোকে সুধিলে , “ কোৱাচোন বাৰু , অৰণ্যই আমাক কি দিয়ে , কি কি পাওঁ আমি অৰণ্যৰপৰা ?”\n“ মাটি , পানী আৰু বিশুদ্ধ বায়ু পাওঁ |” সকলোৱে সমস্বৰে চিঞঁৰি উত্তৰ দিলে |\nকিছুপৰ পিছতেই কোম্পানিৰ ঠিকাদাৰ চন্দ্ৰৰ নেতৃত্বত বহুসংখ্যক শ্ৰমিক তাতে উপস্থিত হৈ এফালৰপৰা বগা চকমাটিৰ পেঞ্চিলেৰে গছবোৰৰ গাত ‘ × ‘ চিহ্ন দি যাবলৈ উদ্যত হ’ল | গাঁৱৰ ৰাইজৰ মাজত হুৱাদুৱা লাগিল | খঙত একো নাই হৈ তেওঁলোকে কুঠাৰৰ ঘাপ খাবলৈও আগবাঢ়ি আহিল আৰু নিজৰ শ্ল’গান সজোৰে অব্যাহত ৰাখিল |\n“ আমি আমাৰ গছবোৰ কাটি পেলাবলৈ নিদিওঁ … সকলোৱে ওলাই আঁহা , সজাগ হোৱা আৰু গছ কাটিবলৈ অহা মানুহবোৰক খেদি পঠাওঁ আঁহা\nঠিকাদাৰ চন্দ্ৰই পৰিস্থিতি বিষম দেখি এক আসুৰিক অভিব্যক্তি প্ৰকাশ কৰি সকলো শ্ৰমিকসহ বাছত উঠি তাৰপৰা গুচি গ’ল |\nপিছদিনাও সকলোৱে নিজৰ আন্দোলনক এক সফল ৰূপ দিবৰ বাবে ভাগে ভাগে উঠি পৰি লাগিল | এক সজাগতা অভিযান আৰম্ভ কৰা হ’ল | শিশু সকলো বাদ পৰি যোৱা নাছিল – সিহঁতে ৰাইজক সজাগ কৰিবলৈ নতুন নতুন শ্ল’গান প্ৰস্তুত কৰিছিল , নিজৰ নিজৰ ফলিত বিভিন্ন গছৰ ছবি আঁকিছিল , ঢোল বজাই নৃত্য কৰিছিল |\n“ আমাৰ মাটি , আমাৰ পানী , অৰণ্যও আমাৰেই |\nআমাৰ পূৰ্বজসকলে ৰুই যোৱা সম্পদক ৰক্ষাৰ দায়িত্বও আমাৰেই | “\nবিদ্যালয় ছুটীৰ পিছত ডিচ্চি আৰু তাইৰ ভায়েকসকলে সিহঁতৰ ভেঁড়াটোক চৰাবলৈ অৰণ্যখনলৈ গৈছিল | গাঁৱৰ আন শিশুসকলৰ দৰেই সিহঁতেও অৰণ্যৰ গছবোৰক সন্ধিয়া বেলি পৰালৈকে সাৱতি ধৰি থাকিল | সন্ধিয়া ঘৰলৈ উভতাৰ পথত সিহঁতৰ মূৰৰ ওপৰত এজুম জোনাকী পৰুৱাই ভিৰ কৰিছিলহি |\n“ মোৰ মৰমৰ গছডালক কোনেও একো কৰিব নোৱাৰে !! “ নিজকে ক’লে ডিচ্চিয়ে |\nসময়ে সকলো ঠিক কৰি দিয়ে… সকলো ঠিক হৈ যাব --- তাই নিজকে প্ৰবোধ দিলে | ভাল কথা ভাবি বৰ জোৰ পায় তাই মনত !\nৰাতিৰ আন্ধাৰ ঘন হৈ আহিছিল.. সকলো এতিয়া নিজৰ নিজৰ ঘৰত..|\nহঠাতে অৰণ্যৰ জীৱবোৰ যেন ৰাতি বিদাৰি ভয়তে চিঞঁৰিবলৈ ধৰিছিল | এখন জনপূৰ্ণ বাছ আহি পাহাৰটিলাটোৰ কাষতে ৰৈছিলহি… একে পোছাক পিন্ধা শ্ৰমিকবোৰ এজন এজনকৈ নামি আহিছিল বাছৰপৰা | মুখত এমোকোৰা কৰ্কশ হাঁহি লৈ সকলোৰে শেষত সেয়া চন্দ্ৰ ঠিকাদাৰ | ৰাতিৰ ঘোৰ অন্ধকাৰত সিহঁতৰ খোজবোৰ পাহাৰৰ টিলাত প্ৰতিধ্বনিত হৈছিল |\nসকলোতকৈ পিছত অৰণ্যৰপৰা উভতি ঘৰলৈ বুলি বাট লোৱা ডিচ্চি তেতিয়াও ঘৰ পোৱাগৈ নাছিল | ছকামকা পোহৰত তাই গছৰ পাতৰ ফাঁকেৰে মানুহবোৰক দেখি বিতত হৈছিল |\nউশাহ ঘন হৈছিল তাইৰ | কি কৰিব ভাবি নাপাই তাই ঘৰমুখে তৰানৰা ছিঙি দৌৰিছিল | আজি তাইৰ কণমানি কলিজাখনো কঁপি তাইৰ ঢোলটোৰ দৰেই জোৰ জোৰকৈ শব্দ কৰিছিল |\n“ সহায় কৰা , ওলাই আঁহা “ -- জোৰকৈ জোৰকৈ চিঞঁৰি চিঞঁৰি তাই প্ৰাণেপনে মাথোঁ দৌৰিছিল আৰু দৌৰিছিল |\n“ মা “ , ঘৰ পাই ডিঙিৰ হেপ ঢুকি কোনোমতে তাই মাকক মাত লগাইছিল | মাকে বাহিৰলৈ লৰালৰিকৈ ওলাই গৈছিল |\n“ মা , মোৰ গছজোপা… মা … সিহঁতে … মা … “ , ফোঁপাই ফোঁপাই ক’বলৈ চেষ্টা কৰিছিল তাই |\n“ কি হ’ল ? কোন ‘সিঁহত’ … লাহে লাহে কোৱা… পানী অলপ খোৱাচোন “ মাকে কৈ উঠিল|\n“ তুমি ইয়াতে ৰোৱা মা , মই সকলোকে মাতি একগোট কৰি আনোঁ “ , কিবাকৈ উশাহটো লৈ ডিচ্চিয়ে বৰ কৰ্তৃত্বশীলতাৰে কৈ উঠিল |\nসকলোকে চিঞঁৰি চিঞঁৰি মাতিলে |\n“ আমি সকলোৱে মিলি কিবা এটা কৰিবই লাগিব … সকৱোৱে ওলাই নাহিলে তেওঁলোকক ৰুদ্ধ কৰা সহজ নহ’ব !! “ ডিচ্চিৰ মাকে ক’লে |\nসকলো মানুহ এজনকৈ এজনকৈ গোট খালে | গাওঁখনৰ বয়োজ্যেষ্ঠা গৌৰীয়ে ক’লে , “ আমি নিশ্চয় তেওঁলোকক বাধা দিম , কিন্তু আমি ধ্যান ৰাখিব লাগিব কোনেও যাতে হিংসাৰ আশ্ৰয় নলয় |”\nতাই সকলোকে চিঞঁৰি ক’লে , “ সকলোৱে গছবোৰক সাৱতি ধৰি থাকিবা | “\n------- “ মাটি , পানী , বিশুদ্ধ বায়ু “ , সকলোৱে সমস্বৰে চিঞঁৰি উত্তৰ দিলে |\nচন্দ্ৰ ঠিকাদাৰে তাইক হাতেৰে টানি গছজোপাৰপৰা আঁতৰাই আনিব খুজিলে |\nতলমূৰ কৰি খুড়াকে উত্তৰ দিলে , “ জুৱা খেলি মই সকলো ধ্বংস কৰি পেলালোঁ, মাজনী .. মই বহুত ধৰুৱা হ’লোঁ , কাম বিচাৰিও কোনো কাম পোৱা নাই |”\nডিচ্চি আৰু ভায়েককেইটাই দৌৰি গৈ খুড়াকক সাৱতি ধৰিলেগৈ |\n“ তুমি ভুল কৰিবলৈ ওলাইছিলা খুড়া , আমি সকলোৱে মিলি কাম কৰি ধাৰ পৰিশোধ কৰিব পাৰিম , আমি এখন উৰা-চাদৰ বৈ তাক বিক্ৰী কৰিও ধন ঘটিব পাৰিম, খুড়া “, ডিচ্চিয়ে ক’লে |\nশ্যামে ক’লে , “ মই পানী যোগানৰ কাৰখানাত কাম কৰি তোমাক সহায় কৰিব পাৰিম , খুড়া।\nখুড়াকৰ দুচকুৰে চকুলো বাগৰি আহিল , চন্দ্ৰ ঠিকাদাৰে তেওঁক দিয়া গাৰ পোছাক তেওঁ সোলোকাই পেলালে | হাতত ডিচ্চিৰ ঢোলটো লৈ তেওঁ জুৰিলে ---- ধুম ধাড়াক্কা ধুম ধাড়াক্কা ধুম ধাড়াক্কা ধুম …. !!\n“ মাটি , পানী আৰু বিশুদ্ধ বায়ু “ – সকলোৱে ক’লে |\n“ মূৰ্খ … অৰণ্যৰপৰা আমি পানী, বায়ু নাপাওঁ .. কাঠ পাওঁ , ৰেজিন পাওঁ আৰু আৰ্থিক মুনাফা পাওঁ |” , বীৰদৰ্পে কৈ উঠিল চন্দ্ৰ ঠিকাদাৰে |\n“ শুনা ল’ৰাহঁত , সকলোবোৰ গছ এফালৰপৰা কাটি যোৱা , এডালো নেৰিবা |” , শ্ৰমিকবোৰক নিৰ্দেশ দিলে চন্দ্ৰ ঠিকাদাৰে |\n“ নাই নাই , আমাৰ গছবোৰ নাকাটিবা , কাতৰকৈ কৈছোঁ গছবোৰ নাকাটিবা “ , ডিচ্চিয়ে সজোৰে গছডালত ধৰি ঠিকাদাৰক অনুৰোধ কৰিলে |\n“ গছবোৰেই আমাৰ ৰক্ষক |”\n“ তাই ঠিকেই কৈছে , বান আহোঁতে তাই ককাকক হেৰুৱাব লগা হৈছিল |” , খুড়াকে যোগ দিলে তাইৰ কথাত |\nঠিকাদাৰে কাৰো কথাই গ্ৰাহ্য নকৰি গছ কাটিবলৈহে শ্ৰমিকবোৰক লৰালৰি কৰিবলৈ ক’লে |\nচাৰিওফালে কান্দোনৰ ৰোল উঠিল |\nৰাতিৰ বতাহত কান্দোনৰ মাত বহু দূৰলৈ বিয়পি পৰিল\nকিন্তু কোনেও গছ এৰি আঁতৰি নোযোৱাত উপায়ন্তৰ হৈ এজন এজনকৈ সকলো শ্ৰমিকে হাতৰ কুঠাৰ মাটিত পেলাই দিবলৈ বাধ্য হ’ল | নিৰাশ হৈ চন্দ্ৰ ঠিকাদাৰ খঙত ৰ’ব নোৱাৰা হ’ল |\nগাঁৱৰ সকলোৱে গছবোৰক সাৱতি ধৰি মনৰ উলাহতে কান্দি পেলালে |\nসকলোৱে ইজনে আনজনৰ হাতত ধৰি বিজয়ৰ উল্লাসত নৃত্য কৰিব ধৰিলে |\nডিচ্চিৰ মৰমৰ গছবোৰে বতাহত হালি জালি নাচি উঠিল |\n“ ময়ো তোমাৰ দৰেই … শক্তিশালী আৰু সাহসী … “ , গছজোপাক সাৱতি ধৰি তাই নিজৰ মনতে ভাবিলে |\nভাল কথা ভাবিলেই যে তাই সকলোতকৈ বেছি শক্তি পায় |\nতাতিবামা আঞ্চলিক হাইস্কুল,\n১ম বছৰ-৪ৰ্থ সংখ্যা অনুবাদ সাহিত্য


ধূসৰ দাঁত: কাৰণ, চিকিৎসা আৰু ঘৰৰ সমাধান – Fayda Yarar\nধূসৰ দাঁত: কাৰণ, চিকিৎসা আৰু ঘৰৰ সমাধান\nধূসৰ দাঁত প্ৰকৃততে ৰংহীন দাঁত। দাঁতৰ ৰং পৰিৱৰ্তন কেৱল ধূসৰ বৰ্ণালীত নহয়, কিন্তু ক'লা, সেউজীয়া, মুগা, কমলা, গোলাপী, নীলা, হালধীয়া আৰু ৰঙা ৰঙৰ ছাঁত হয়। ব্যক্তি এজনৰ দাঁতৰ উপস্থিতি ইয়াৰ আকৰ্ষণীয়তা নিৰ্ধাৰণ কৰাত গুৰুত্বপূৰ্ণ। তেওঁলোকৰ হাঁহিৰ ৰূপত সন্তুষ্ট নোহোৱা প্ৰায় 90% লোক তেওঁলোকৰ দাঁতৰ ৰঙত অসন্তুষ্ট।\nধূসৰ দাঁত আৰু গঠনৰ কাৰণ\nধূসৰ দাঁতৰ কেইবাটাও কাৰণ আছে, যাৰ ভিতৰত আছে:\nবার্ধক্য: আপোনাৰ বয়স বৃদ্ধি পোৱাৰ লগে লগে আপোনাৰ দাঁতৰ ৰং সলনি হয়। দাঁতৰ বাহিৰৰ এনামেল স্তৰযিমান গাঢ় হয়, ডেণ্টইন স্তৰটো যিমান বেছি দৃশ্যমান হয়। এইটো এটা কাৰণ যে দাঁত বয়সৰ লগে লগে ধূসৰ দেখা যায়। কফী, চাহ, কোলা আৰু ৱাইনৰ দৰে খাদ্য আৰু পানীয়ৰ পৰা দাঁত দাগ কৰিব পাৰি। সেয়েহে, এনে সামগ্ৰী গ্ৰহণ নকৰিলে বার্ধক্য হোৱা স্বত্বেও আপোনাক অধিক সুন্দৰ দাঁতৰ গাঁথনি থকাত সহায় কৰিব।\nটেটাৰেচিলাইনৰ ব্যৱহাৰ: টেত্ৰাচিলাইন হৈছে এক এণ্টিবায়টিক। বিশেষকৈ বিকাশৰ বয়সত, এনে এণ্টিবায়টিকৰ ব্যৱহাৰৰ ফলত দাঁতৰ দাগ হ'ব পাৰে যেতিয়া চোকচন আৰু ডেণ্টইন (সহজতা হৈছে দাঁতৰ বাহিৰৰ স্তৰ, ডেণ্টইন লগে লগে ভিতৰৰ অৱস্থান কৰা হয়) হয়।\nফ্লুৰোচিছ: দাঁত সৃষ্টি হ'লে ফ্লুৰোচিছ যথেষ্ট ফ্লোৰাইডৰ সংস্পৰ্শলৈ যায়। ই দাঁত, এনামেল আৰু ডেণ্টিইনৰ অংশবোৰ ভুলভাৱে খনিজ কৰিব পাৰে, যাৰ ফলত দাঁতত ধূসৰ দাগ হ'ব পাৰে। খোৱা পানীত উচ্চ পৰিমাণৰ ফ্লোৰাইড যোগ কৰা ফলত দাঁতত বিৰক্তহয়, বিশেষকৈ বিকাশৰ বয়সৰ শিশুৰ ক্ষেত্ৰত।\nআঘাত: যদি এটা দাঁত এটা বস্তুৰ ওপৰত হিংসাই আঘাত কৰে, ই ডিস্কনটিৰিং হ'ব পাৰে। প্ৰাথমিক সন্মুখৰ দাঁতৰ আঘাত অতি সচৰাচৰ। এনে দুৰ্ঘটনাৰ ফলত, দাঁতবোৰ সংবেদনশীল, ঢিলা হৈ পৰে, যিকোনো দিশত স্থানান্তৰ বা ভঙা হ'ব পাৰে।\nএইটো বিশ্বাস কৰা হয় যে ধূসৰ ৰং হৈছে দাঁতৰ ভিতৰৰ অংশ বা স্নায়ুৰ মৃত্যু। আঘাতৰ ফলত স্থায়ী দাঁত ধূসৰ হয়। এইটো প্ৰভাৱিত দাঁতত ৰক্তনলীৰ ক্ষতি আৰু দাঁতৰ ভিতৰত তেজৰ পচন ৰখাৰ বাবে হয়।\nচিলভাৰ নাইট্ৰেট: চিলভাৰ নাইট্ৰেট হৈছে ৰুট কেনেল চিকিৎসাৰ সৈতে চিকিৎসা কৰা দাঁতৰ খালবোৰত ব্যৱহৃত এক যৌগ। এইটো নলীবোৰ বন্ধ্যাকৰণ কৰিবলৈ কোৱা হয়। এই ঔষধটোৱে দাঁতটো ধূসৰ কৰিব পাৰে।\nএমিলেগাম ফিলিং: দাঁতত ধাতুৰ ভৰ্তি ৰখাৰ সৈতে মিশ্ৰণে দাঁত ধূসৰ কৰিব পাৰে। সময়ৰ সৈতে ভৰ্তি কৰোঁতে, ই দাঁতৰ ডেণ্টইন স্তৰটো বিৰং কৰিব পাৰে। এই ৰঙৰ পৰিৱৰ্তন টো ব্লিচিং কৰি আঁতৰকৰা কঠিন।\nঅৰ্থোডণ্টিক চিকিৎসা: অৰ্থোডণ্টিক চিকিৎসাৰ সময়ত দাঁতৰ ৰং সলনি হ'ব পাৰে (ব্ৰেচ)। দাঁত বোৰ স্থানান্তৰ কৰিবলৈ দাঁতত বল প্ৰয়োগ কৰা হয়, আৰু দাঁতত স্নায়ুৰ প্ৰদাহৰ সমস্যা হ'ব পাৰে। এই প্ৰদাহৰ ফলত দাঁতৰ ৰং বিৰক্ত হয়, কিন্তু সাধাৰণতে সময়ৰ সৈতে নিজে আঁতৰি যায়।\nদাঁতৰ পৰিচ্ছন্নতা: দন্তস্বাস্থ্যৰ পৰিচ্ছন্নতা আৰু ধপাতজাত সামগ্ৰীৰ ব্যৱহাৰে দাঁতৰ বাহিৰৰ ৰং কৰিব পাৰে।\nঘৰত গ্ৰে দাঁত বগা কৰাৰ বাবে সমাধান আৰু সাৱধানতামূলক পৰামৰ্শ\nদাঁতৰ ৰং প্ৰতিহত আৰু উপশম কৰিবলৈ, এই পদক্ষেপবোৰ অনুসৰণ কৰক:\nদাঁতৰ বাহিৰত দাগ বেয়া মৌখিক পৰিচ্ছন্নতাৰ ফলত হয়। নিয়মীয়াকৈ দাঁত ব্ৰাছ কৰা আৰু ফ্লছ কৰিলে এই দাগবোৰ প্ৰতিহত আৰু আঁতৰ কৰাত সহায় কৰিব পাৰে।\nধপাত সামগ্ৰী আৰু কফিৰ ব্যৱহাৰ হ্ৰাস কৰা, ৰেড ৱাইন আৰু চাহৰ দৰে সামগ্ৰী ব্ৰাছ কৰিলে দাগ সৃষ্টি হোৱা প্ৰতিহত কৰাত সহায় কৰিব।\nটেত্ৰাচিলাইন ৰ ব্যৱহাৰ পৰিহাৰ কৰা, অৰ্থাৎ গৰ্ভৱতী মহিলা আৰু সৰু শিশুৰ ক্ষেত্ৰত এণ্টিবায়টিকবোৰে দাঁতৰ দাগ দূৰ কৰিব।\nফ্লুৰাইড থকা টুথপেষ্টৰ ব্যৱহাৰ সৰু মটৰৰ আকাৰলৈ সীমিত কৰাটোৱে ৰঙৰ পৰিৱৰ্তন হ্ৰাস কৰিব।\nব্যায়াম আৰু একে ধৰণৰ কাৰ্যকলাপ কৰাৰ সময়ত মুখ সুৰক্ষা সঁজুলি ব্যৱহাৰ কৰিলে দাঁতৰ ক্ষতি প্ৰতিহত কৰিব আৰু বিৰঙৰ কাৰণ দূৰ কৰিব।\nফাৰ্মাচীত হোম হোৱাইটনিং কিট উপলব্ধ, কিন্তু দাঁত ব্যৱহাৰ কৰাৰ আগতে সেইবোৰ পেছাদাৰীভাৱে পৰিষ্কাৰ কৰিব লাগিব।\nধূসৰ দাঁত আৰু বগা খাদ্য\nধূসৰ দাঁত প্ৰকৃততে সমস্যাৰ পৰিচয় য'ত প্ৰায়ে চিকিৎসাৰ প্ৰয়োজন হয়। এনে ৰঙৰ পৰিৱৰ্তনবোৰ সহজে ভেষজ আৰু প্ৰাকৃতিক এপ্লিকেচনৰ সৈতে সলনি কৰিব নোৱাৰি। অৱশ্যে, আপুনি সৰল কাৰণৰ ফলত হোৱা বগা হোৱা খাদ্যবোৰ গ্ৰহণ কৰিব পাৰে।\nকমলা (অত্যাধিক আৰু সঘনাই ব্যৱহাৰে দাঁত হ্ৰাস কৰিব পাৰে)\nনেমুৰ ৰস (অত্যাধিক সেৱনৰ ফলত দাঁতৰ পৰিধান হ'ব পাৰে)\nআপেল চিডাৰ ভিনেগাৰ (অত্যাধিক আৰু সঘনাই ব্যৱহাৰে দাঁত হ্ৰাস কৰিব পাৰে)\nবাদাম (চাইনাইড যৌগৰ বাবে অত্যাধিক ব্যৱহাৰ বিষাক্ত হ'ব পাৰে)\nধূসৰ দাঁতৰ বিষয়ে অন্তিম শব্দ\nধূসৰ ৰংহীন দাঁত নিশ্চিতভাৱে এক প্ৰসাধনী সমস্যা যি আপোনাৰ আত্মসন্মানক প্ৰভাৱিত কৰিব পাৰে। যদি দাঁত এটা হঠাতে ধূসৰ হৈ পৰে, জটিলতা পৰিহাৰ কৰিবলৈ দন্ত চিকিৎসকৰ সৈতে যোগাযোগ কৰক। ভাল মৌখিক পৰিচ্ছন্নতা প্ৰক্ৰিয়াবোৰ আপোনাৰ দৈনিক নিয়মীয়াৰ অংশ হ'ব লাগে। কঠিন ক্ৰীড়া কাৰ্যকলাপৰ সময়ত কোমল ৰক্ষকৰ সৈতে আপোনাৰ দাঁত সুৰক্ষিত কৰাটো গুৰুত্বপূৰ্ণ।\nযদি আপোনাৰ গাম ফুলাৰ সমস্যা আছে তেন্তে গাম ফুলাৰ বাবে ভেষজ চিকিৎসাৰ পৰামৰ্শবোৰ কি? আৰু দাঁতৰ বিষৰ বাবে কি ভাল যদি আপুনি দাঁতৰ বিষ অনুভৱ কৰি আছে আপুনি ঘৰত ভেষজ সমাধান শীৰ্ষক প্ৰবন্ধটো পঢ়িব পাৰে।\nশিশুৱে পাৰ্ছলে পায় নেকি? কেতিয়া শিশুৱে পাৰ্ছলে খাব পাৰে? »\n« Yলাং Yang অইলৰ লাভালাভ, ক্ষতি আৰু ব্যৱহাৰ


বিবাহ চলি থাকোতেই মৃত্যু হ‘ল কইনাৰ, খুলশালীৰ লগত বিবাহ সম্পন্ন হ‘ল দৰাৰ - NEWS8 NE\nবিবাহ চলি থাকোতেই মৃত্যু হ‘ল কইনাৰ, খুলশালীৰ লগত বিবাহ সম্পন্ন হ‘ল দৰাৰ\nMay 29, 2021\t0\tBy NEWS DESK\nনিউজ ডেস্ক। এক শোকজনক তথা আচৰিত ঘটনা। বিবাহৰ দিনা সুকলমে চলি আছিল বিবাহৰ সকলাে নীতি-নিয়ম।\nৰীতি অনুসৰি প্ৰায়সমূহ কাৰ্য সম্পন্ন হৈছিল বিবাহৰ। কিন্তু বিবাহৰ শেষৰটো ৰীতি সম্পন্ন হোৱাৰ প্ৰাক মূহুৰ্তত ঘটিল এক শােকাৱহ ঘটনা। হঠাৎ মৃত্যু হ’ল ন-কইনাৰ।\nতেনে অৱস্থাত দোমোজাত পৰিল সকলো আৰু শেষত কইনাৰ ভগ্নী অৰ্থাৎ খুলশালীৰ সৈতে বিবাহ সম্পন্ন হ’ল ভিনদেউ অৰ্থাৎ দৰাৰ।\nএই ব্যতিক্ৰম বিবাহখন যোৱা বুধবাৰে সম্পন্ন হয় উত্তৰ প্ৰদেশৰ এটাৱাহ জিলাৰ ভাৰ্থানাৰ সমশপুৰত।\nজানিব পৰা মতে, বুধবাৰৰ দিনা বিবাহৰ সকলো পৰ্ব চলি আছিল দৰা মঞ্জেশ কুমাৰ আৰু সুৰভীৰ। তেতিয়ালৈ বিবাহৰ মাহ-হালধি সনা পৰ্ব সমাপ্ত হৈছিল আৰু দৰা-কইনা বিবাহস্থলীত বহি আছিল শেষ পৰ্ব অৰ্থাৎ ‘ফেৰস’ৰ বাবে। কিন্তু তেনে অৱস্থাতে হঠাৎ দৰাৰ কাষত বহি থকা কইনা ঢলি পৰে। লগে লগে বিবাহত লগে হুৱাদুৱা।\nপৰিয়ালৰ লোকে তাৎক্ষণিকভাৱে মাতি আনে এজন চিকিৎসকক। চিকিৎসকে জনায় যে কইনাৰ ইতিমধ্যে হৃদ ৰোগত আক্ৰান্ত হৈ মৃত্যু হ’ল। লগে লগে ম্লান পৰিল বিবাহৰ আনন্দ। যেন আনন্দৰ সময়ছোৱা পৰ্যবসিত হ’ল শোকলৈ।\nলগে লগে বিবাহৰ দুয়ো পক্ষ সিদ্ধান্ত বিচাৰি বহিল আলোচনাত। তেনেতে কোনোবা এজন বৰযাত্ৰীয়ে ক’লে যে দৰাৰ লগত কইনাৰ ভনীয়েকৰ বিবাহ সম্পন্ন হওক। আলোচনা অনুসৰি কইনাৰ ভনীয়েককেই কইনা পক্ষ বিয়া দিয়াত ৰাজি হ’ল আৰু দৰাৰ সৈতে নতুন কইনাৰ সম্পন্ন হ’ল বিবাহ।\nমৃত কইনা সুৰভীৰ জ্যেষ্ঠ ভাতৃ সুৰভে কয় যে, “তেনে পৰিস্থিতিত আমি কি কৰিম একো ভাবি পোৱা নাছিলো। সেয়েহে আমি দুয়ো পক্ষ আলোচনাত বহো। তেনেতে দৰা পক্ষৰ এজনে কয় যে মোৰ ভগ্নী তথা কইনা সুৰভীৰ ভগ্নী নিশাকে দৰাৰ সৈতে বিয়া দিব লাগে। পৰিয়ালৰ সকলোৱে এই বিষয়ে আলোচনা কৰো আৰু দুয়ো পক্ষই এই সিদ্ধান্তত সন্মত হওঁ। সেই অনুসৰি এটা কোঠাত সুৰভীৰ মৃতদেহ ৰাখি মোৰ মাজু ভগ্নী নিশাৰ দৰা মঞ্জেশৰ সৈতে বিবাহ সম্পন্ন হয় আৰু বিবাহ শেষ কৰি বৰযাত্ৰী ঘৰলৈ যোৱাৰ পিছত মৃত সুৰভীৰ শেষকৃত্য সম্পন্ন কৰো।”\nকইনাৰ খুড়াকে কয় যে, “আমাৰ পৰিয়ালৰ বাবে ই আছিল এক কঠিন সময়। এগৰাকী কন্যা মৃত্যু হৈ পৰি আছে এটা কোঠাত আৰু আন গৰাকী কন্যাৰ বিবাহ সম্পন্ন হৈ আছে আন এটা কোঠাত। এনে মিশ্ৰিত আৱেগিক ঘটনা আমি জীৱনত কেতিয়াও দেখা নাছিলো। মৃত্যুৰ শোক আৰু বিবাহৰ আনন্দ দুয়োটা যেন এতিয়া এক অবুজ সাঁথৰ আমাৰ বাবে।”\nSanitizer নে Body Lotion! চাওক সামাজিক মাধ্যমত ভাইৰেল হােৱা এটা বিশেষ ভিডিঅ’\n২৬ ঘণ্টাত এভাৰেষ্ট জয়! বিশ্ব ৰেকৰ্ড গঢ়িলে এগৰাকী শিক্ষয়িত্ৰীয়ে!\nঅকালতে স্বৰ্গগামী হ’ল পঞ্চদশ অসম বিধানসভাৰ আন এজন সদস্য


আকাশৰ চন্দ্ৰত খেলিলে গ'ল্ফ : খেয়ালি মানুহৰ খেয়ালি চিন্তা - Olympia Sports\nHomeNewsআকাশৰ চন্দ্ৰত খেলিলে গ'ল্ফ : খেয়ালি মানুহৰ খেয়ালি চিন্তা\nআকাশৰ চন্দ্ৰত খেলিলে গ’ল্ফ : খেয়ালি মানুহৰ খেয়ালি চিন্তা\nখেয়ালি মনৰ মানুহৰ কথাই বেলেগ। সাধাৰণ মানুহৰ যিবোৰ কথা, কাম, চিন্তাৰ বাহিৰত সেইবোৰ কথা, কামেই কৰে খেয়ালি মনৰ মানুহবোৰে।\nগ’ল্ফ খেলৰ বিষয়ে আপুনি হয়তো নিশ্চয় শুনিছে। গ’ল্ফ খেলৰ বাবে থাকে এখন নিৰ্দিষ্ট গ’ল্ফ গ্ৰাউণ্ড। কিন্তু এই গ’ল্ফ গ্ৰাউণ্ডত গ’ল্ফ নেখেলি চিধাই চন্দ্ৰলৈ গৈ চন্দ্ৰত গ’ল্ফ খেলাৰ কথা আপুনি বাৰু কেতিয়াবা ভাবিছেনে? অৱশ্যে সপোনত আমি চন্দ্ৰতে হ‌ওক বা মঙ্গল গ্ৰহতে হ‌ওক খেলিব‌ও পাৰোঁ, খেতিও কৰিব পাৰোঁ। বাস্তৱিকতে আজিৰ সময়ত সেয়া আমাৰ পক্ষে সম্ভৱ নহয়। কিন্তু আপুনি জানেনে এই অসম্ভৱকেই সম্ভৱ কৰি তুলিছে এইখন মৰতৰে এজন ব্যক্তিয়ে! সপোনৰ পৰিৱৰ্তে বাস্তৱিকতে চন্দ্ৰত গৈ গ’ল্ফ খেলিছে এগৰাকী গ’ল্ফ খেলুৱৈয়ে। এই কথা আপুনি বাৰু জানানে? বহুতৰ বাবে এই কথা বিশ্বাসযোগ্য নহলেও এয়াই সত্য।\n১৯৭১ চনতেই গ’ল্ফ খেল বিধ চন্দ্ৰত খেলা একমাত্ৰ খেল হিচাপে পৰিগণিত হৈছে। ইয়াক সম্ভৱ কৰি তুলিছিল Alan Shepard য়ে। আমেৰিকাৰ এইগৰাকী গ’ল্ফ খেলুৱৈয়ে ১৯৭১ চনৰ ৬ ফেব্ৰুৱাৰী তাৰিখে চন্দ্ৰত গ’ল্ফ খেলি এক অকল্পনীয় ইতিহাস ৰচিবলৈ সক্ষম হৈছিল।\nআচলতে Alan Shepard আমেৰিকাৰ এগৰাকী গ’ল্ফ খেলুৱৈ হোৱাৰ উপৰিও তেওঁ এগৰাকী মহাকাশচাৰী। আমেৰিকাৰ মহাকাশ গৱেষণা কেন্দ্ৰ ‘নাছা’ এপ’ল’-১৪ অভিযানৰ এক অন্যতম বৈজ্ঞানিক আছিল Alan Shephard। চন্দ্ৰ অভিযানৰ সময়চোৱাত Alan য়ে ৬- আইৰন বাল্বৰ ওপৰ অংশ ( গ’ল্ফ ষ্টিক ডালৰ ওপৰ অংশ, যাৰ জৰিয়তে শ্বট মাৰা হয়) ম’ডিফাই কৰি চন্দ্ৰ পৃষ্ঠৰ ভূমি সংগ্ৰহ কৰা এক ডিভাইছৰ লগত সংযোগ কৰি লৈ গ’ল্ফ ষ্টিক হিচাপে ব্যৱহাৰ কৰিছিল। এই ষ্টিক ডালৰ জৰিয়তেই Alan Shepard য়ে চন্দ্ৰত গ’ল্ফ খেলিছিল। তেওঁ চন্দ্ৰ পৃষ্ঠত মৰা প্ৰথমটো শ্বটত গ’ল্ফৰ বলটো কাষতে পৰিছিল। কিন্তু দ্বিতীয় শ্বটটোত বলটো ১৮২ মিটাৰ ওপৰলৈ গৈ পৰিছিল বুলি Alan Shepard য়ে উল্লেখ কৰিছিল।\nএপ’ল’-১৪ অভিযানৰ অন্যান্য সদস্য সকল আছিল ষ্টুৱাৰ্ট এ ৰ’ছা আৰু এডগাৰ ডি মিচ্ছেল।\nআচৰিত নহয়নে! আমি আজিও চন্দ্ৰকলৈ গীত গাই আছোঁ, সাধু কথা কৈ আছোঁ অথচ আমাৰ মাজৰেই এজনে চন্দ্ৰত গ’ল্ফ খেলি ইতিহাস ৰচি আহিছে।\nAlan Shepard playing golf in moon\nPrevious articleৰিয়ান পৰাগৰ প্ৰশংসাত পঞ্চমুখ ষ্টিভ স্মিথ:ৰাজস্থান ৰয়েলছৰ সৈতে হোৱা ভিডিঅ’ কণফাৰেন্সত ক’লে এই কথা\nNext articleবিগত ১০ টা দিনত মৃতি হ’ল ক্ৰীড়া জগতৰ ৫ জন বিশিষ্ট ব্যক্তিৰ : মৃত্যু হৈছে পূৰ্বৰ তাৰকা খেলুৱৈৰো\nছিনিয়ৰ ৰাষ্ট্ৰীয় ভাৰোত্তোলনত অপূৰ্বৰ ২ টা পদক\nওদালগুৰি আঞ্চলিক ছাত্ৰ সন্থাৰ মানস প্ৰতীম ক্ৰিকেটত তেজপুৰৰ ৰোমাঞ্চকৰ জয়


সকলোৱে সম্পাদনা কৰিব পৰা ৱিকিপিডিয়াৰ অসমীয়া সংস্কৰণলৈ আদৰিছোঁ। ইয়াত বৰ্তমান ৪,৯১৩ টা প্ৰবন্ধ আছে।\nত থ দ ধ ন প ফ ব ভ ম য ৰ ল ৱ শ ষ স হ ড় ঢ় য় ৎ\n...যে বৃহৎ হেড্ৰ'ন সংঘৰ্ষকৰ পৰিধি ২৭ কিলোমিটাৰ আৰু গভীৰতা ১৭৫ মিটাৰ?\n...যে ১৯৪৭ চনৰ ২২ জুলাইত গৃহীত কৰা ভাৰতৰ জাতীয় পতাকাৰ সোঁমাজৰ বগা অংশত গাঢ় নীলা ৰঙৰ অশোক চক্ৰ প্ৰথমবাৰ দেখা গৈছিল?\n...যে প্ৰথম মোৱামৰীয়া বিদ্ৰোহ দমনৰ ক্ষেত্ৰত আহোম ৰাজ্যৰ মণিপুৰী কুঁৱৰী কুৰংগনয়নীয়ে গুৰুত্বপূৰ্ণ ভূমিকা পালন কৰিছিল?\n...যে ৱিকিপিডিয়াৰ ভগ্নী প্ৰকল্প ৱিক্সনেৰী মুঠ ১৭১ টা ভাষা আৰু সৰল ইংৰাজীত উপলব্ধ?\n...যে ফ্ৰান্‌জ কাফ্‌কাৰ লেখাত বৰ্ণনা কৰাৰ দৰে অৱস্থা বুজাবলৈ Kafkaesque শব্দটো ইংৰাজী ভাষাত অন্তৰ্ভুক্ত কৰা হৈছে?\nমুকলি পথাৰত মহিলাই বিহু নচা দৃশ্য।।\nএই মাহৰ পদকপ্ৰাপ্ত ৱিকিপিডিয়ান\nঅসমীয়া ৱিকিপিডিয়াত থকা অশ্ৰেণীকৃত বিভিন্ন প্ৰবন্ধসমূহৰ শ্ৰেণী যোগ কৰাৰ বাবে অম্লান জ্যোতি বসুমতাৰীক এই পদক প্ৰদান কৰা হ'ল।


‘দ্ৰাবিড় বৰ কঠোৰ, তেওঁক আতঁৰাই আনিব লাগে’, গাংগুলীয়ে খোলোচা কৰিলে আলোড়নকাৰী মন্তব্যৰ -\nHomeক্ৰীড়া‘দ্ৰাবিড় বৰ কঠোৰ, তেওঁক আতঁৰাই আনিব লাগে’, গাংগুলীয়ে খোলোচা কৰিলে আলোড়নকাৰী মন্তব্যৰ\n‘দ্ৰাবিড় বৰ কঠোৰ, তেওঁক আতঁৰাই আনিব লাগে’, গাংগুলীয়ে খোলোচা কৰিলে আলোড়নকাৰী মন্তব্যৰ\nনতুন দিল্লীঃ ভাৰতীয় ক্ৰিকেটত আৰম্ভ হ’বলৈ লৈছে ৰাহুল দ্ৰাবিড় যুগ। আশাৰ আলোক হৈ পদাৰ্পন কৰিছেহি ক্ৰিকেট কিংবদন্তি ৰাহুল দ্ৰাবিড়। মুখ্য প্ৰশিক্ষক হিচাপে নিযুক্তি পোৱাৰ পাছতে ন-ৰূপত উজ্জীৱিত হৈ উঠিছে ভাৰতীয় দল। টি-২০ বিশ্বকাপৰ পৰা ভাৰতৰ বিদায়ৰ পথ প্ৰশস্ত হোৱাৰ পাছতে ৰবি শাস্ত্ৰীৰ স্থান গ্ৰহণ কৰিছে ৰাহুল দ্ৰাবিড়ে। এইগৰাকী শ্ৰেষ্ঠ বেটছমেনে ইতিমধ্যে প্ৰশিক্ষক হিচাপে বহু চমকপ্ৰদ কাৰ্য সম্পাদন কৰিছে। ফলশ্ৰুতিত তেওঁৰ আকাশচুম্বী প্ৰত্যাশাই ভাৰতীয় দলৰ মানচিত্ৰ সলনি কৰিব বুলিয়েই একপ্ৰকাৰ ধাৰণা কৰিছে সকলোৱে। দ্ৰাবিড়ে কেইবছৰমান ধৰি ভাৰত-এ আৰু ১৯ অনুৰ্ধ দলৰ প্ৰশিক্ষক হিচাপে সফল কাৰ্যকাল অতিবাহিত কৰিছে। ১৭ নৱেম্বৰত আৰম্ভ হ’বলগীয়া নিউজিলেণ্ডৰ আগন্তুক ভাৰত ভ্ৰমণত পূৰ্ণ-সময়ৰ প্ৰশিক্ষক হিচাপে ৰাহুলে প্ৰথমটো দায়িত্ব ল’ব। কিন্তু খেলৰ প্ৰাকক্ষণত বিচিচিআইৰ সভাপতি সৌৰভ গাংগুলীৰ মুখৰোচক উক্তি। এই উক্তিৰ বাবে সৃষ্টি হৈছে আলোড়নৰ।\nদ্ৰাবিড় পুত্ৰই কিংবদন্তি ক্ৰিকেটাৰজনক লৈ কৰিছে আশ্চৰ্যকৰ মন্তব্য! গাংগুলীয়ে কয়, ‘মই তেওঁৰ পৰা ফোন পাইছিলো। দ্ৰাবিড় পুত্ৰই কৈছিল যে, তেওঁৰ পিতৃ বৰ কঠোৰ আৰু সেয়ে দ্ৰাবিড়ক তেওঁৰ পৰা আতঁৰাই ৰখাটো প্ৰয়োজন আছিল। তেতিয়াই মই ৰাহুলক ফোন কৰিছিলো আৰু তেওঁক কৈছিলো যে তোমাৰ ভাৰতীয় দলত যোগদান কৰাৰ সময় হৈছে।’ শনিবাৰে ৪০ সংখ্যক শ্বাৰজাহ আন্তঃৰাষ্ট্ৰীয় গ্ৰন্থমেলাত ভাষণ দি গাংগুলীয়ে কয়, ‘দ্ৰাবিড়ৰ সৈতে মোৰ বৰ আন্তৰিক সম্পৰ্ক। আমাৰ বন্ধুত্বও বহু বছৰ ধৰি অটুট আছে। আমি একেলগে ডাঙৰ-দীঘল হৈছিলোঁ, প্ৰায় একে সময়তে আৰম্ভ কৰিছিলো আৰু বেছিভাগ সময় একেলগে খেলি সময় অতিবাহিত কৰিছিলো।’ ভাৰত আৰু পাকিস্তানৰ মাজত দ্বি-পাক্ষিক শৃংখলা পুনৰ আৰম্ভ হোৱাৰ বিষয়ে সোধাত বিচিচিআইৰ সভাপতি গাংগুলীয়ে দৃঢ়তাৰে কয় যে, ‘বিচিচিআই বা পিচিবিৰ ইয়াৰ ওপৰত কোনো নিয়ন্ত্ৰণ নাই। এইটো ব’ৰ্ডৰ হাতত নাই। বিশ্ব টুৰ্ণামেণ্টত দুয়োটা দলে ইজনে সিজনৰ সৈতে খেলে। দ্বি-পাক্ষিক ক্ৰিকেট বহু বছৰ ধৰি বন্ধ হৈ আছে আৰু এইটো এনেকুৱা এটা বস্তু যাৰ ওপৰত সংশ্লিষ্ট চৰকাৰে কাম কৰিব লাগিব। এয়া ৰমিজৰ হাতত নাই, মোৰ হাততো নাই।’\nPrevious articleওজাক দাঙি দলিয়াই দিয়ে, ডাক্তৰো বিফল; উত্তৰ গুৱাহাটীত এতিয়া ভূতৰ ৰাজ!\nNext articleমহাকাশত আপুনি সন্তানো জন্ম দিব পাৰিব, দেওবাৰে পৃথিৱীলৈ ফুৰিব আহিব পাৰিব! কেনেদৰে সম্ভৱ?


২৬ মাৰ্চৰ পৰা IPL : প্ৰৱৰ্তন কৰা হৈছে কে’বাটাও নতুন নিয়ম, সেই নিয়মসমূহ কি কি? | Asom Live 24\n২৬ মাৰ্চৰ পৰা IPL : প্ৰৱৰ্তন কৰা হৈছে কে’বাটাও নতুন নিয়ম, সেই নিয়মসমূহ কি কি?\nঅহা ২৬ মাৰ্চৰ পৰা ২০২২ বৰ্ষৰ ইণ্ডিয়ান প্ৰিমিয়াৰ লীগ অনুষ্ঠিত হ’ব৷ ২৬ মাৰ্চত চলিত বৰ্ষৰ প্ৰথমখম মেচ মুম্বাইৰ ৱাংখেড়ে ষ্টেডিয়ামত ডিফেণ্ডিং চেম্পিয়ন চেন্নাই ছুপাৰ কিংছ আৰু মুম্বাই ইণ্ডিয়ানছৰ মাজত অনুষ্ঠিত হ’ব৷\nইতিমধ্যে আইপিএলৰ প্ৰস্তুতি তুংগত উঠিছে৷ এইবাৰ আইপিএলত কিছুমান নতুন নিয়ম প্ৰৱৰ্তন কৰা হৈছে৷ তলত নিয়মসমূহ উল্লেখ কৰা হৈছে৷\n১. কোভিড-১৯ নিয়মঃ বিগত বছৰ কোভিড পৰিস্থিতিৰ বাবে বিশেষ নিয়ম প্ৰৱৰ্তন কৰা হৈছিল৷ কোভিড-১৯ত আক্ৰান্ত হৈ কোনো দলে ১১ খন খেল খেলিব নোৱাৰিলে বিচিচিআইয়ে নিৰ্দিষ্ট মেচখন পুনৰ অনুষ্ঠিত কৰিবলৈ চেষ্টা কৰাৰ ব্যৱস্থা আছিল। আৰু পুনৰ মেচখন অনুষ্ঠিত নহ’লে মেচখন খেলিব নোৱাৰা দলটোক পৰাস্ত হোৱা বুলি গণ্য কৰি প্ৰতিপক্ষক ২ পইণ্ট প্ৰদান কৰাৰ নিয়ম হৈছিল৷\nলগতে পঢ়ক হিজাব বিতৰ্ক : কৰ্ণাটক উচ্চ ন্যায়ালয়ত মুখথেকেচা হিজাব সমৰ্থনকাৰী শিক্ষাৰ্থী\n২. আইপিএল ২০২২ৰ নিয়মঃ চলিত বৰ্ষৰ আইপিএলত এই ব্যৱস্থাটো বিচিচিআইয়ে আঁতৰাই দিছে৷ এই নিয়মটো সলনি কৰি এনে পৰিস্থিতিৰ সৃষ্টি হ’লে ইয়াৰ সিদ্ধান্ত গ্ৰহণৰ বাবে আইপিএল কাৰিকৰী সমিতিলৈ প্ৰেৰণ কৰা হ’ব। অৱশ্যে, কোভিড পৰিস্থিতিৰ বাবে কোনো এখন মেচ অনুষ্ঠিত কৰিব নোৱাৰিলে পুনৰ সেই মেচখন অনুষ্ঠিত কৰাৰ চেষ্টা কৰা হ’ব৷\n৩. DRSৰ ৰেফাৰেলৰ সংখ্যা বৃদ্ধিঃ ইফালে আইপিএলত DRS পদ্ধতি ৰেফাৰেল সংখ্যা এখেন মেচৰ বাবে প্ৰতিটো দললৈ পূৰ্বৰ ১টাৰ পৰা দুটালৈ বৃদ্ধি কৰাৰ সিদ্ধান্ত লোৱা হৈছে৷\n৪. নতুন বেটছমেনৰ নিয়মঃ আইপিএল ২০২২ত বিচিচিআইয়ে মেৰিলেব’ণ ক্ৰিকেট ক্লাবৰ (এমচিচি) দ্বাৰা পৰিৱৰ্তিত কেচ আউট হোৱাৰ পিছত নতুন বেটছমেনৰ দিশ সলনি অৰ্থাৎ ক্ৰীজ সলনি কৰিব নোৱাৰা নতুন নিয়মটো বলৱৎ কৰাৰ সিদ্ধান্ত লৈছে। এতিয়া কেচ আউট হোৱাৰ বেটছমেনজনৰ পিছত ক্ৰীজলৈ অহা বেটছমেনেনে ষ্ট্ৰাইক ল’ব লাগিব। অৱশ্যে যদি অ’ভাৰৰ অন্তিম বলত আউট হয় তেন্তে নতুন বেটছমেনজনে ননষ্ট্ৰাইক ষ্টেণ্ডতে থাকিব।\nলগতে পঢ়ক ‘বাঘৰ নেগুৰেৰে কাণ খজুৱাই’ কাণত ধৰি উঠা বহা কৰিবলৈ বাধ্য হ’ল বিশ্ববিদ্যালয়ৰ ছাত্ৰী\n৪. আইপিএল ২০২২ত চুপাৰ অভাৰ নিয়মঃ বিচিচিআইয়ে সিদ্ধান্ত লৈছে যে কোনো মেচত ড্ৰ হ’লে এইবাৰ চুপাৰ অ’ভাৰৰ ব্যৱস্থা নাথাকিব৷ টাই নিৰ্ণয় কৰিবলৈ পইণ্ট তালিকাত অধিক পইণ্ট থকা দলটোক বিজয়ী ঘোষণা কৰা হ’ব৷\n৫. প্লে-অফ আৰু ফাইনেল ভেন্যুঃ আইপিএল ২০২২ৰ লীগ পৰ্যায়ৰ মেচসমূহ মুম্বাই আৰু পুনেৰ বিভিন্ন স্থানত অনুষ্ঠিত হ’ব। অৱশ্যে, বিচিচিআইয়ে ১০ টা দলক জনাইছে যে তেওঁলোকৰ বিবেচনাৰ ভিত্তিত এখন স্থানত আইপিএল প্লে-অফ আৰু ফাইনেল মেচ অনুষ্ঠিত কৰিব পাৰে। আহমেদাবাদক প্লে-অফ আৰু ফাইনেল মেচৰ বাবে প্ৰথম প্ৰছন্দ বুলিও কোৱা হৈছে৷\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamiplIPL 2022\n‘অতি ভাল ছবি...’, ‘দ্য কাশ্মীৰ ফাইলছ’ চাবলৈ সকলোকে আহ্বান প্ৰধানমন্ত্ৰী মোদীৰ\nযুদ্ধৰ নতুন মোৰ! ৰাছিয়ান সেনাক আত্মসমৰ্পণৰ আহ্বান ইউক্ৰেইন ৰাষ্ট্ৰপতি জেলেনলস্কিৰ


বাৰ্তা:প্ৰিয়ংকা চোপ্ৰা - অসমীয়া ৱিকিপিডিয়া\nএই পৃষ্ঠাখন প্ৰিয়ংকা চোপ্ৰা-ৰ আলোচনাৰ বাবে আলোচনা পৃষ্ঠা\n"চমকপ্রদ সাফল্য" অনুচ্ছেদটোৰ নামটো সলাই দিলে কেনে হয়? কাৰণ "সাফল্য" শব্দটো তুলনামূলক। প্রভাকৰ শৰ্মা নেওগ (talk) 14:11, 12 অক্টোবৰ 2012 (UTC)\nউল্লেখযোগ্য সাফল্য দিব পাৰি নেকি ? আৰু মই ইয়াত উক্তি সমূহ ইংৰাজীতো লিখি দিছো....অকল অসমীয়াটো ৰাখিলে অৰ্ধসমাপ্ত টেগ টো গুচাব পৰা যাব? নে কি কৰিব লাগিব?\nNayanjyoti sarma (talk) 11:58, 29 জানুৱাৰী 2013 (UTC)\nউক্তিবোৰ ইংৰাজীতেই দিয়াৰ বাবে প্ৰবন্ধটোত ইংৰাজী শব্দ অধিক সোমাই পৰিছে| উক্তিবোৰ অনুবাদ কৰিলে ভাল হ’ব বোধহয়| তাৰ পাছত এবাৰ প্ৰবন্ধৰ বানান, দাৰি, ক’মা, লিংক আদিবোৰ চাই সন্মূখৰ টেগ আতৰাব পাৰিবা| লগতে ভাল প্ৰবন্ধ হিচাপে মনোনীত কৰিব পাৰিবা যেনো পাইছো| বিষ্ণু শইকীয়া⇒✉ 14:33, 30 জানুৱাৰী 2013 (UTC)\nভাল প্রবন্ধ নহলেও ইয়াক উত্‍কৃষ্ট কৰিব খোঁজো। ড্রীম গার্লৰ বিষয়ে ড্রীম আর্টিকল যে :P Nayanjyoti sarma (talk) 14:44, 30 জানুৱাৰী 2013 (UTC)\nঠিক আছে | চেষ্টা কৰছোন| বিষ্ণু শইকীয়া⇒✉ 14:53, 30 জানুৱাৰী 2013 (UTC)\nপ্ৰিয়ংকা চোপ্ৰা বৰ্তমান ভাল প্ৰবন্ধ হিচাপে স্বীকৃতি দিবৰ বাবে মনোনয়ন কৰা হৈছে। Anyone who has not contributed significantly to (or nominated) this article may review it according to the good article criteria to decide whether or not to list it asagood article, as outlined on the nominations page.\nNominated by Bishnu Saikia at 18:17, 12 ফেব্ৰুৱাৰী 2013 (UTC)\nThis article is not categorized by subtopic. Please edit the |subtopic= parameter on this talk page to include one. Foralist of subtopics, please see Wikipedia:Good article nominations.\n"https://as.wikipedia.org/w/index.php?title=বাৰ্তা:প্ৰিয়ংকা_চোপ্ৰা&oldid=115316"ৰ পৰা সংকলিত\nএই পৃষ্ঠাখন ১২ ফেব্ৰুৱাৰী, ২০১৩ তাৰিখে ২৩:৫১ বজাত অন্তিম সংশোধন কৰা হৈছিল।


বিহাৰত ঘটে আচৰিত ঘটনাবোৰ ! কেতিয়াবা ৰূপৰ বৰষুণ, কেতিয়াবা একাউণ্টত সোমাই টকা– News18 assam\nOh My God: বিহাৰত ঘটে আচৰিত ঘটনাবোৰ ! কেতিয়াবা ৰূপৰ বৰষুণ, কেতিয়াবা কাৰোবাৰ একাউণ্টত নিজে নিজেই সোমাই লাখ-কোটি টকা...\nবিহাৰে (Bihar) প্ৰায়ে কোনো কাৰণত বা আন কাৰণত সংবাদ মাধ্যমত শিৰোনাম দখল কৰে। বিহাৰত কেতিয়াবা ৰূপৰ 'বৰষুণ' কেতিয়াবা ষষ্ঠ শ্ৰেণীত অধ্যয়ন কৰি থকা দুটা শিশুৰ একাউণ্টত কোটি কোটি টকা জমা হয়। আনহাতে, খাগৰীয়াৰ এজন ব্যক্তিয়ে তেওঁৰ একাউণ্টত ৫.৫ লাখ টকা পালে আৰু টকা ঘূৰাই দিবলৈ অস্বীকাৰ কৰে।\nবিহাৰে (Bihar) প্ৰায়ে কোনো কাৰণত বা আন কাৰণত সংবাদ মাধ্যমত শিৰোনাম দখল কৰে। বিহাৰত কেতিয়াবা ৰূপৰ 'বৰষুণ' কেতিয়াবা ষষ্ঠ শ্ৰেণীত অধ্যয়ন কৰি থকা দুটা শিশুৰ একাউণ্টত কোটি কোটি টকা জমা হয়। আনহাতে, খাগৰীয়াৰ এজন ব্যক্তিয়ে তেওঁৰ একাউণ্টত ৫.৫ লাখ টকা পালে আৰু টকা ঘূৰাই দিবলৈ অস্বীকাৰ কৰে। আশ্চৰ্যজনকভাৱে, মানুহজনে বেংকক নজনোৱাকৈ টকাখিনি খৰচ কৰিছিল। যেতিয়া বেঙ্কে উত্তৰ বিচাৰিছিল, মানুহজনে কৈছিল যে মোডীজীয়ে ইয়াক একাউণ্টলৈ প্ৰেৰণ কৰিছিল গতিকে মই ইয়াক ঘূৰাই নিদিওঁ। একেদৰে, শেহতীয়াকৈ, কাটিহাৰৰ এখন বিদ্যালয়ৰ পৰা একে শ্ৰেণীৰ দুটা সন্তানে হঠাতে তেওঁলোকৰ একাউণ্টত কোটি কোটি টকা পায়।\nপ্ৰথমে খাগৰীয়া মানুহজনৰ বিষয়ে কওঁ যিয়ে তেওঁৰ একাউণ্টত ৫.৫ লাখ টকা পাইছিল। মানুহজনক বৰ্তমান গ্ৰেপ্তাৰ কৰা হৈছে। বিষয়টোৰ পাকটো আহিছিল যেতিয়া বেংকে ব্যক্তিজনক টকা ঘূৰাই বিচাৰি জাননী প্ৰেৰণ কৰিছিল। মানুহজনে টকা ঘূৰাই দিবলৈ অস্বীকাৰ কৰিলে। তেওঁ সংবাদ মাধ্যমত কয় যে তেওঁ কিয় টকা ঘূৰাই দিব লাগে, এই ধন মোডীজীয়ে প্ৰেৰণ কৰিছে।\nঅৱশ্যে, বেঙ্কে মানুহজনৰ বিৰুদ্ধে ধন ঘূৰাই দিবলৈ অস্বীকাৰ কৰাৰ বাবে এটা গোচৰ ৰুজু কৰিছিল যাৰ পিছত মানুহজনক গ্ৰেপ্তাৰ কৰা হৈছে।\nএকেদৰে, ২০১৯ চনৰ নৱেম্বৰত বিহাৰৰ সীতামাঢ়ীৰ সুৰচান্দ খণ্ডত ৰূপৰ বৰষুণ হোৱাৰ খবৰ পোৱা গৈছিল। চুৰচেণ্ড ব্লকৰ আকাশৰ পৰা ৰূপৰ 'বৰষুণ'ৰ দ্বাৰা মানুহ আচৰিত হৈছিল। ৰাতিপুৱা সাৰ পোৱাৰ পিছত মানুহবোৰ আচৰিত হৈছিল। মানুহে সুৰচান্দৰ টাৱাৰ চকৰ পৰা বাৰাহী গাঁৱৰ ৰাস্তাত ৰূপ সিঁচৰতি হৈ থকা দেখিছিল। মানুহে ভাবিছিল যে আকাশৰ পৰা ৰাতিপুৱা ৰূপৰ 'বৰষুণ' হৈছিল।\nমানুহে বহুত ৰূপেৰে ঘৰ সজাইছিল\nমানুহে ৰাস্তাত সিঁচৰতি হৈ থকা ৰূপৰ সৰু টোপাল তুলি লৈ ঘৰলৈ লৈ গৈছিল। সকলোৱে ইজনে সিজনক সুধি আছিল যে ইমান বৃহৎ পৰিমাণে ৰাস্তাত বিশুদ্ধ ৰূপ ক'ৰ পৰা আহিছিল৷ পিছত দেখা গৈছিল যে নেপাল সীমান্ত ওচৰতে আছে, এজন চোৰাং ব্যৱসায়ীয়ে বস্তা এটাত ৰূপ কঢ়িয়াই আনিছিল আৰু বস্তাটো ফাটি যোৱাৰ লগে লগে ৰূপালী পৰি গৈছিল।


আক্ৰান্ত সাত লক্ষাধিক,তথাপি ক’ৰ’ণাৰ সামাজিক সংক্ৰমণৰ কথা অস্বীকাৰ স্বাস্থ্য মন্ত্ৰ্যালয়ৰ\nJuly 9, 2020 8:27 pm\nক’ৰ’ণা ভাইৰাছত আক্ৰান্ত ৰোগীৰ সংখ্যা দেশত দিনক দিনে ভয়াৱহ হাৰত বৃদ্ধি পাই যোৱাৰ পিছতো কেন্দ্ৰীয় স্বাস্থ্য দপ্তৰে ক’ৰ’ণা ভাইৰাছৰ গণ সংক্ৰমণৰ কথা বৃহস্পতিবাৰে পুনৰ অস্বীকাৰ কৰিছে।\nনতুন দিল্লীত আয়োজিত এখন সংবাদ মেলত কেন্দ্ৰীয় স্বাস্থ্য দপ্তৰৰ বিশেষ কৰ্তব্যৰত বিষয়া ৰাজেশ ভূষণে কয় যে দেশত এতিয়াও ক’ৰ’ণা ভাইৰাছৰ সামাজিক সংক্ৰমণ হোৱা নাই। কেন্দ্ৰীয় স্বাস্থ্য দপ্তৰৰ বিশেষ কৰ্তব্যৰত বিষয়াগৰাকীয়ে এই প্ৰসংগত কয় যে গণ সংক্ৰমণৰ সলনি দেশৰ অঞ্চল বিশেষেহে সংক্ৰমণ অধিক হৈছে।\nএই ক্ষেত্ৰত বিশ্ব স্বাস্থ্য সংস্থাৰ তৰফৰ পৰাও কোনো ইংগিত দিয়া হোৱা নাই বুলি তেওঁ কয়।\nইপিনে মাত্ৰ ২৪ ঘন্টাৰ ভিতৰতে দেশত ২৪,৮৭৯ গৰাকী লোক ক’ৰ’ণা ভাইৰাছত আক্ৰান্ত হৈছে।এতিয়ালৈকে দেশত ক’ৰ’ণা ভাইৰাছত আক্ৰান্ত মুঠ ৰোগীৰ সংখ্যা হৈছে ৭,৬৭,২৯৬ গৰাকী।২৪ ঘন্টাত ক’ৰ’ণা ভাইৰাছত মৃত্যু ঘটিছে ৪৭৬ গৰাকী লোকৰ।\nইমানৰ পিছতো চৰকাৰে দেশত ক’ৰ’ণা ভাইৰাছৰ সামাজিক সংক্ৰমণ হোৱা নাই বুলি কৰা ঘোষণাই বহুতকে দোমোজাত পেলাইছে।\nকেন্দ্ৰীয় স্বাস্থ্য মন্ত্ৰী ডা.হৰ্ষবৰ্দ্ধনেও দেশত ক’ৰ’ণা ভাইৰাছৰ সামাজিক সংক্ৰমণ হোৱা নাই বুলি মন্তব্য কৰিছে।\nঅসমৰ স্বাস্থ্য মন্ত্ৰী হিমন্ত বিশ্ব শৰ্মাই অৱশ্যে অসমত ক’ৰ’ণা ভাইৰাছৰ সামাজিক সংক্ৰমণ হোৱা বুলি কৈ আহিছে।\nউপ নিৰ্বাচনত থাওৰাৰ এখন গাঁৱৰ গাওঁবাসীয়ে কিয় কোনো দলকে ভোট নিদিয়ে?\nIPL 2021:ৰোহিতৰ মুম্বাইৰ ছন্দপতন; হৰ্ষলৰ হেট্ৰিক, ৫৪ৰাণত কোহলিৰ বাংগালোৰৰ বিৰাট বিজয়\nছিপাঝাৰৰ ধলপুৰত সংঘটিত উচ্ছেদ কাণ্ডৰ প্ৰতিক্ৰিয়া এ এছ এছ পি আৰু এ এছ জে এফৰ\nIPL 2021: চেন্নাইৰ হাতত আত্মসমৰ্পণ কলকাতাৰ! স্নায়ুযুঁজত দুই উইকেটত বিজয়ী ধোনী বাহিনী